kerala Archives - Page5of 19 - Newscom - Malayalam News\nഉന്നത വിദ്യാഭ്യാസരംഗം ശാക്തീകരിക്കും- മുഖ്യമന്ത്രി\nഉന്നത വിദ്യാഭ്യാസ രംഗത്തെ വലിയ തോതിൽ ശാക്തീകരിച്ച് വൈജ്ഞാനിക സമൂഹത്തെ വാർത്തെടുക്കുമെന്ന് മുഖ്യമന്ത്രി പിണറായി വിജയൻ. കണ്ണൂർ സർവകലാശാല മാനന്തവാടി ക്യാമ്പസ്സിൽ ജന്തു ശാസ്ത്ര വിഭാഗം, മെൻസ് ഹോസ്റ്റൽ കെട്ടിടങ്ങളുടെ ഉദ്ഘാടനം ഓൺലൈനായി നിർവഹിച്ചു സംസാരിക്കുകയായിരുന്നു അദ്ദേഹം. ഉന്നത വിദ്യാഭ്യാസ വകുപ്പ് മന്ത്രി ഡോ. ആർ. ബിന്ദു അധ്യക്ഷത വഹിച്ചു. കാലത്തിനനുസരിച്ച് പരിഷ്കരിച്ച വിദ്യാഭ്യാസ സമ്പ്രദായമാണ്…\nതൊഴിൽ നൈപുണ്യമുള്ള വിദ്യാർത്ഥികളെ സൃഷ്ടിക്കുക എന്ന ലക്ഷ്യത്തോടെ ഇന്ത്യയിലെ തന്നെ മികച്ച വിദ്യാഭ്യാസ സ്ഥാപനങ്ങളിലൊന്നായ ജവഹർലാൽ കോളേജ് ഓഫ് എഞ്ചിനിയറിങ് ആൻ്റ് ടെക്നോളജി ബംഗലരു ആസ്ഥാനമാക്കി പ്രവർത്തിക്കുന്ന സാങ്കേതിക വിദ്യാഭ്യാസ സ്ഥാപനമായ എഡ്ജ് വാഴ്സിറ്റി ലേണിങ് സിസ്റ്റംസുമായി കൈകോർക്കുന്നു. വിദ്യാഭ്യാസ മേഖലയിലെ പരസ്പര സഹകരണം ഉറപ്പാക്കിക്കൊണ്ടുള്ള ധാരണാപത്രത്തിൽ ഒപ്പുവെച്ചതോട് കൂടി എഡ്ജ് വാഴ്സിറ്റിയുടെ അന്താരാഷ്ട്ര നിലവാരമുള്ള…\nമറ്റ് പെന്‍ഷനില്ലാത്തവര്‍ക്ക് 1000 രൂപ കൈത്താങ്ങ് പ്രഖ്യാപിച്ച് സംസ്ഥാന സർക്കാർ\nസംസ്ഥാനത്ത് സാമൂഹ്യക്ഷേമ പെന്‍ഷനോ വെല്‍ഫയര് ഫണ്ട് പെന്‍ഷനോ ലഭിക്കാത്തവര്‍ക്കുള്ള സാമ്പത്തിക സഹായത്തിനുള്ള മാര്‍ഗ നിര്‍ദേശങ്ങള് പുറപ്പെടുവിച്ചു. സംസ്ഥാന സര്‍ക്കാര് പ്രഖ്യാപിച്ച സാമ്പത്തിക കൈത്താങ്ങ് സഹകരണ സംഘങ്ങള് വഴി ഓണത്തിനു മുമ്പായി വിതരണം നടത്തുന്നതിനുള്ള പ്രത്യേക നിര്‍ദേശം സഹകരണ മന്ത്രി വി.എന്. വാസവന് നല്‍കി. സംസ്ഥാനത്ത് 14,78,236 കൂടുംബങ്ങള്‍ക്കാണ് സഹായം ലഭിക്കുന്നത്. ബിപില് പട്ടികയില് ഉള്‍പ്പെട്ടവര്‍ക്കും അന്ത്യോദയ…\nദേശീയ പതാകയെ അപമാനിച്ചു; കെ സുരേന്ദ്രനെതിരെ കേസ്\nസ്വാതന്ത്ര്യദിനാഘോഷത്തിൻെറ ഭാഗമായി സംഘടിപ്പിച്ച ചടങ്ങിൽ ദേശീയ പതാക തലകീഴായി ഉയർത്തി ബി.ജെ.പി സംസ്ഥാന അധ്യക്ഷൻ കെ. സുരേന്ദ്രനെതിരെ പൊലീസ് കേസെടുത്തു. തിരുവനന്തപുരത്തെ ബി.ജെ.പി സംസ്ഥാന കമ്മിറ്റി ഓഫീസിൽ പതാക ഉയർത്തുന്നതിനിടെയാണ് സംഭവം. ദേശിയ പതാകയെ അവഹേളിച്ചുവെന്ന് പറഞ്ഞാണ് കേസെടുത്തിരിക്കുന്നത്. കണ്ടാലറിയുന്ന ചിലർക്കെതിരെയും കേസെടുത്തിട്ടുണ്ട്. ബി.ജെ.പി പ്രവർത്തകരുടെ ഭാരത് മാതാ കീ ജയ് വിളികൾക്കിടെ കെ. സുരേന്ദ്രൻ…\nകൊവിഡ് വ്യാപനം നിയന്ത്രിക്കുന്നതിന്റെ ഭാഗമായി ചെറുന്നിയൂർ പഞ്ചായത്തിലെ അഞ്ച്, 10, 14 വാർഡുകൾ കണ്ടെയ്ൻമെന്റ് സോണായും പഴയകുന്നുമ്മേൽ പഞ്ചായത്തിലെ 17-ാം വാർഡിൽ കടമ്പ്രവാരം കോളനി, ചാക്കുടി മേഖലകൾ മൈക്രോ കണ്ടെയ്ൻമെന്റ് സോണായും പ്രഖ്യാപിച്ചു. ഇവിടങ്ങളിൽ കർശന ലോക്ക്ഡൗൺ നിയന്ത്രണങ്ങൾ ഏർപ്പെടുത്തുമെന്നു ജില്ലാ കലക്ടർ ഡോ. നവ്‌ജ്യോത് ഖോസ അറിയിച്ചു. ഭക്ഷ്യവസ്തുക്കൾ, പലചരക്ക്, പഴങ്ങൾ, പച്ചക്കറികൾ, പാൽ…\nനമ്മുടെ ഭരണഘടന വിഭാവനം ചെയ്ത സോഷ്യലിസവും മതേതരത്വവും ജനാധിപത്യവും നിലനിൽക്കുന്ന സ്വതന്ത്ര പരമാധികാര രാഷ്ട്രമായി ഇന്ത്യയെ അടയാളപ്പെടുത്തുന്നതിനാവശ്യമായ ചിന്തകളാൽ സമ്പന്നമായിരിക്കണം സ്വാതന്ത്ര്യ ദിനാഘോഷങ്ങൾ. വിമോചനത്തിൻ്റേയും സാമ്രാജ്യത്വവിരുദ്ധതയുടേയും തുല്യതയുടേയും ദർശനങ്ങളാൽ സമ്പന്നമായിരുന്ന നമ്മുടെ ദേശീയതയെ തിരിച്ചു പിടിച്ചുകൊണ്ട്, വിഭാഗീയവും വർഗീയവും മനുഷ്യത്വശൂന്യവും മതാത്‌മകവുമായ ഫാസിസ്റ്റ് ദേശീയബോധത്തെ നിഷ്കാസനം ചെയ്യേണ്ട സന്ദർഭമാണിത്. അതിനാവശ്യമായ ഇച്ഛാശക്തിയോടെ മുന്നോട്ടു പോകുമെന്ന് നമുക്ക്…\nആറ്റിങ്ങല് മുനിസിപ്പാലിറ്റിയില് വഴിയരികില് കച്ചവടം നടത്തവെ ആക്രമണത്തിനിരയായ അല്‍ഫോണ്‍സ്യയെ മന്ത്രി വി ശിവന്‍കുട്ടി ആശുപത്രിയിലെത്തി നേരില് കണ്ടു. അല്‍ഫോണ്‍സ്യയോട് സംഭവത്തിന്റെ വിശദവിവരങ്ങള് മന്ത്രി ചോദിച്ചറിഞ്ഞു. അല്‍ഫോണ്‍സ്യയെ ചികില്‍സിക്കുന്ന ഡോക്ടറുമായും മന്ത്രി സംസാരിച്ചു. തിരുവനന്തപുരത്തെ സ്വകാര്യ ആശുപത്രിയില് ആണ് അല്‍ഫോണ്‍സ്യ ചികിത്സയില് കഴിയുന്നത്. അല്‍ഫോണ്‍സ്യയുടെ മത്സ്യം പിടിച്ചെടുത്ത് നശിപ്പിച്ചതും അവരെ ഉപദ്രവിച്ചതും ഒരിക്കലും സംഭവിക്കാന് പാടില്ലാത്തതാണെന്ന് മന്ത്രി…\nകൊവിഡിനൊപ്പം ജീവിക്കുക അതോടൊപ്പം ടൂറിസം വളര്‍ത്തുക എന്നതാണ് സര്‍ക്കാര് നിലപാട്: മുഖ്യമന്ത്രി\nകൊവിഡ് നമ്മോടൊപ്പം നിലനില്‍ക്കുന്നുവെന്ന് വരുമ്പോള് കൊവിഡിനൊപ്പം ജീവിക്കുക അതോടൊപ്പം ടൂറിസം വളര്‍ത്തുക എന്ന നിലപാടാണ് സര്‍ക്കാരിന് സ്വീകരിക്കാന് കഴിയുകയെന്ന് മുഖ്യമന്ത്രി പിണറായി വിജയന് പറഞ്ഞു. സംസ്ഥാന ടൂറിസം വകുപ്പ് സംഘടിപ്പിക്കുന്ന വെര്‍ച്വല് ഓണ വാരാഘോഷം ഓണ്‍ലൈനായി ഉദ്ഘാടനം ചെയ്യുകയായിരുന്നു അദ്ദേഹം. ‘വിശ്വമാനവികതയുടെ ലോകഓണപ്പൂക്കളം’ എന്നതാണ് ഇക്കുറി ടൂറിസം വകുപ്പ് മുന്നോട്ടു വയ്ക്കുന്ന പ്രമേയം. നാടിനു പുറമേ…\nസംസ്ഥാനത്ത് ഇന്ന് 19,451 പേര്‍ക്ക് കൊവിഡ്-19 സ്ഥിരീകരിച്ചു; 19,104 പേര് രോഗമുക്തി നേടി\nസംസ്ഥാനത്ത് ഇന്ന് 19,451 പേര്‍ക്ക് കൊവിഡ്-19 സ്ഥിരീകരിച്ചു. മലപ്പുറം 3038, തൃശൂര് 2475, കോഴിക്കോട് 2440, എറണാകുളം 2243, പാലക്കാട് 1836, കൊല്ലം 1234, ആലപ്പുഴ 1150, കണ്ണൂര് 1009, തിരുവനന്തപുരം 945, കോട്ടയം 900, വയനാട് 603, പത്തനംതിട്ട 584, കാസര്‍ഗോഡ് 520, ഇടുക്കി 474 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്….\nതൊഴിലുറപ്പ് തൊഴിലാളികള്‍ക്ക് ഉത്സവബത്ത പ്രഖ്യാപിച്ചു\nഓണത്തോടനുബന്ധിച്ച് തൊഴിലുറപ്പ് തൊഴിലാളികള്‍ക്ക് ഉത്സവബത്ത പ്രഖ്യാപിച്ചു. 75 തൊഴില് ദിനം പൂര്‍ത്തിയാക്കവര്‍ക്ക് ഉത്സവബത്ത ലഭിക്കും. ആയിരം രൂപയാണ് ഉത്സവബത്തയായി നല്‍കുക. കഴിഞ്ഞ ദിവസം സര്‍ക്കാര് ജീവനക്കാര്‍ക്ക് ബോണസ് പ്രഖ്യാപിച്ചിരുന്നു. 4000 രൂപ ബോണസ് നല്‍കുക. ബോണസിന് അര്‍ഹതയില്ലാത്തവര്‍ക്ക് 2750 രൂപ ഉല്‍സവബത്ത നല്‍കും. എല്ലാ സര്‍ക്കാര് ജീവനക്കാര്‍ക്കും ഓണം അഡ്വാന്‍സായി 15000 രൂപ അനുവദിച്ചു. ഇത്…\nപ്രഥമ പി.ഗോവിന്ദപ്പിള്ള ദേശീയ പുരസ്ക്കാരം പ്രശാന്ത് ഭൂഷണ്\nപിജി സംസ്‌കൃതി കേന്ദ്രം ഏര്‍പ്പെടുത്തിയ പ്രഥമ പി.ഗോവിന്ദപ്പിള്ള ദേശീയ പുരസ്ക്കാരം പ്രശാന്ത് ഭൂഷണ് ലഭിച്ചു. മൂന്ന് ലക്ഷം രൂപയും പ്രശസ്തി പത്രവും ശില്‍പ്പവും അടങ്ങിയതാണ് പുരസ്ക്കാരം. ദേശീയ പൗരത്വം,ഭരണഘടനാവകാശങ്ങള്,മതനിരപേക്ഷത എന്നീ സമകാലിക വിഷയങ്ങളില് സമഗ്ര സംഭാവനകളാണ് പ്രശാന്ത് ഭൂഷണെ പുരസ്‌ക്കാരത്തിന് അര്‍ഹനാക്കിയത്.സിപിഐ എം പോളിറ്റ് ബ്യൂറോ അംഗം എം എ ബേബി ചെയര്‍മാനും പ്രൊഫസര് കെ…\nഡ്രോണ് ഫോറന്‍സിക് ലാബ് മുഖ്യമന്ത്രി ഉദ്ഘാടനം ചെയ്തു\nചാരവൃത്തിക്കും കളളക്കടത്തിനും മാത്രമല്ല ഭീകരവാദം പോലെയുളള ദേശവിരുദ്ധ പ്രവര്‍ത്തനങ്ങള്‍ക്കും ഡ്രോണുകള് വ്യാപകമായി ഉപയോഗിക്കുന്നത് പൊലീസിനും മറ്റ് സുരക്ഷാ ഏജന്‍സികള്‍ക്കും വെല്ലുവിളി ഉണ്ടാക്കുന്നതാണെന്ന് മുഖ്യമന്ത്രി പിണറായി വിജയന് അഭിപ്രായപ്പെട്ടു. ഈ വെല്ലുവിളികള് വിജയകരമായി തരണം ചെയ്യുന്നതിനാണ് കേരളാ പൊലീസ് മുന്‍ഗണന നല്‍കുന്നതെന്ന് അദ്ദേഹം പറഞ്ഞു. തിരുവനന്തപുരത്ത് ആരംഭിച്ച പോലീസ് ഡ്രോണ് ഫോറന്‍സിക് ലാബിന്‍റേയും ഗവേഷണ കേന്ദ്രത്തിന്‍റേയും ഉദ്ഘാടനം…\nകേരള സംസ്ഥാന ഭാഗ്യക്കുറി വകുപ്പ് പുറത്തിറക്കുന്ന നിർമൽ NR 237 ലോട്ടറിയുടെ നറുക്കെടുപ്പ് ഫലം പ്രഖ്യാപിച്ചു. NZ 327992 എന്ന നമ്പറിലുള്ള ടിക്കറ്റിനാണ് ഒന്നാം സമ്മാനം. രണ്ടാം സമ്മാനം NS 571873 എന്ന നമ്പറിലുള്ള ടിക്കറ്റിനാണ്. വെള്ളിയാഴ്ചകളിലാണ് നിർമൽ ലോട്ടറി നറുക്കെടുപ്പ് നടക്കുന്നത്. ടിക്കറ്റിന്റെ വില 40 രൂപയാണ്. 70 ലക്ഷം രൂപയാണ് ഒന്നാം സമ്മാനം….\nഓണത്തോട് അനുബന്ധിച്ച് സഹകരണ സംഘം ജീവനക്കാര്‍ക്ക് 8.33% ബോണസ്\nഓണത്തോട് അനുബന്ധിച്ച് സംസ്ഥാനത്തെ സഹകരണ സംഘങ്ങളിലെ ജീവനക്കാര്‍ക്ക് ബോണസ് പ്രഖ്യാപിച്ചു. ആകെ വാര്‍ഷിക വേതനത്തിന്റെ 8.33 ശതമാനം ബോണസാണ് സഹകരണ മന്ത്രി വി.എന്. വാസവന് പ്രഖ്യാപിച്ചത്. പരമാവധി 7000 രൂപയായിരിക്കും ബോണസ്. സഹകരണ സംഘങ്ങളുടെ ലാഭ നഷ്ടം നോക്കാതെ ജീവനക്കാര്‍ക്ക് ബോണസ് നല്‍കുന്നതിനും നിര്‍ദ്ദേശം നല്‍കിയിട്ടുണ്ട്. കൊവിഡ് പ്രതിസന്ധിക്കിടയിലും കേരളത്തിലെ സഹകരണ മേഖലയിലെ ഒരു ലക്ഷത്തിലധികം…\nസംസ്ഥാനത്തെ മദ്യ വില്‍പ്പനശാലകളുടെ പ്രവൃത്തി സമയം കൂട്ടുന്നു. രാവിലെ ഒമ്പതു മുതല് രാത്രി എട്ടു വരെയാകും പുതുക്കിയ സമയം. ഓണത്തിരക്ക് കണക്കിലെടുത്താണ് മദ്യശാലകളുടെ സമയം കൂട്ടുന്നതെന്നാണ് സര്‍ക്കാര് വിശദീകരണം. പുതുക്കിയ സമയം ബെവ് കോ, കണ്‍സ്യൂമര് ഫെഡ് ഔട്ട് ലെറ്റുകള്‍ക്ക് ബാധകമായിരിക്കും. സംസ്ഥാനത്തെ മദ്യശാലകള്‍ക്ക് മുന്നിലെ ആള്‍ക്കൂട്ടം നിയന്ത്രിക്കാനാവില്ലെങ്കില് ഔട്ട്ലെറ്റുകള് അടച്ചിടണമെന്ന് ഹൈക്കോടതി കഴിഞ്ഞ ദിവസം…\nസംസ്ഥാനത്ത് വൈദ്യുതി നിയന്ത്രണം; 15 മിനിറ്റ് ലോഡ് ഷെഡിങ്\nസംസ്ഥാനത്ത് ഭാഗിക ലോഡ് ഷെഡിങ് ഏര്‍പ്പെടുത്തി. മൂലമറ്റത്തെ ആറ് ജനറേറ്ററുകളുടെ പ്രവര്‍ത്തനം തടസ്സപ്പെട്ടതിനെ തുടര്‍ന്നാണ് സംസ്ഥാനത്ത് ഭാഗിക ലോഡ് ഷെഡിങ് ഏര്‍പ്പെടുത്തിയത്. ജനറേറ്ററുകളുടെ പ്രവര്‍ത്തനം തടസ്സപ്പെട്ടതോടെ, വൈദ്യുതി ഉല്‍പ്പാദനത്തില് 300 മെഗാവാട്ടിന്റെ കുറവാണ് ഉണ്ടായത്.9മണി വരെ പലയിടത്തും വൈദ്യുതി തടസ്സപ്പെടും. 15 മിനിറ്റ് ലോഡ് ഷെഡിങ് ഏര്‍പ്പെടുത്തിയതായി കെഎസ്ഇബി അറിയിച്ചു. സാങ്കേതിക തടസം…\nദേശീയ വിദ്യാഭ്യാസ നയം സംസ്ഥാനത്തെ സാഹചര്യങ്ങൾ പരിഗണിച്ചു മാത്രമേ നടപ്പാക്കൂ : മന്ത്രി വി ശിവൻകുട്ടി\nദേശീയ വിദ്യാഭ്യാസ നയമനുസരിച്ചുള്ള പരിഷ്കരണങ്ങൾ സംസ്ഥാനത്തെ സാഹചര്യങ്ങൾ പരിഗണിച്ചു മാത്രമേ നടപ്പാക്കൂ എന്ന് പൊതു വിദ്യാഭ്യാസ – തൊഴിൽ വകുപ്പ് മന്ത്രി വി ശിവൻകുട്ടി. സ്കൂൾ ഉച്ചഭക്ഷണ പദ്ധതിയുടെ ഭക്ഷ്യ ഭദ്രതാ അലവൻസ് വിതരണം 2021-22 ന്റെ സംസ്ഥാനതല ഉദ്ഘാടനം നിർവഹിക്കുകയായിരുന്നു മന്ത്രി. പഠിതാക്കൾക്ക് ആഴത്തിലുള്ളതും എന്നാൽ താങ്ങാവുന്നതുമാകും കരിക്കുലം. അനാചാരങ്ങൾക്കെതിരെയുള്ളതും ശാസ്ത്രീയവുമാകും പാഠ്യപദ്ധതി. ഭിന്ന…\n26ാം കേരള രാജ്യാന്തര ചലച്ചിത്രമേള (ഐഎഫ്എഫ്കെ) ഡിസംബർ 10 മുതൽ 17 വരെ. സ്ഥിരം വേദിയായ തിരുവനന്തപുരത്ത് മാത്രമായാണ് മേള നടക്കുക. നിലവിലുള്ള കൊവിഡ് മാനദണ്ഡങ്ങൾ പാലിച്ചാകും മേളയുടെ നടത്തിപ്പ്. മേളയിലേക്കുള്ള എൻട്രികൾ ക്ഷണിച്ചു. www.iffk.in എന്ന വെബ്സൈറ്റ് വഴി ഓണ്‍ലൈനായിട്ടാണ് എൻട്രികൾ സമര്‍പ്പിക്കേണ്ടത്. അന്താരാഷ്ട്ര മത്സര വിഭാഗം ഇന്ത്യന് സിനിമ, മലയാള സിനിമ, ലോക…\nവിഴിഞ്ഞത്ത് ചക്രവര്‍ത്തി മത്സ്യം ; അമ്പരന്ന് മത്സ്യത്തൊഴിലാളികള്\nവിഴിഞ്ഞത് ചക്രവര്‍ത്തി മത്സ്യം എന്ന് പൊതുവേ അറിയപ്പെടുന്ന അപൂര്‍വ്വ അലങ്കാര മത്സ്യമായ നെപ്പോളിയന് റാസ് വലയില് കുരുങ്ങി. ഈ അപൂര്‍വ്വ മത്സ്യത്തെ ലഭിച്ചതിന്റെ അത്ഭുതത്തിലാണ് ഇപ്പോള് വിഴിഞ്ഞത്തിലെ മത്സ്യത്തൊഴിലാളികള്. കേരളത്തിലെ തീരപ്രദേശങ്ങളില് അപൂര്‍വ്വമായി മാത്രം കാണപ്പെടാറുള്ള ഈ മത്സ്യം ലക്ഷദ്വീപ് ഭാഗത്തെ സ്ഥിരസാന്നിധ്യമാണ്. വിഴിഞ്ഞത്ത് ചാകരയ്ക്കിടെയാണ് 15 കിലോഗ്രാം ഭാരമുള്ള ചക്രവര്‍ത്തി മത്സ്യം തീരത്തില് പ്രത്യക്ഷപ്പെട്ടത്….\nഉപഭോക്താക്കൾക്ക് മാന്യമായി മദ്യം വാങ്ങാൻ സൗകര്യം ഒരുക്കണമെന്ന് ബെവ്കോയ്ക്ക് ഹൈക്കോടതിയുടെ നിര്‍ദേശം. മദ്യം വാങ്ങാനെത്തുന്നവരെ പകർച്ചവ്യാധിക്ക് മുന്നിലേക്ക് തള്ളിവിടാനാകില്ല. അവരുടെ കുടുംബങ്ങളെക്കുറിച്ചും ആലോചിക്കണം. ഒന്നുകിൽ ആൾക്കൂട്ടം നിയന്ത്രിക്കണമെന്നും അല്ലെങ്കിൽ പൂർണമായി അടച്ചിടണമെന്നും കോടതി മുന്നറിയിപ്പ് നൽകി. അതേസമയം, സൗകര്യങ്ങളില്ലാത്ത മദ്യശാലകൾ മാറ്റി സ്ഥാപിക്കാൻ രണ്ടു മാസം സമയം വേണമെന്ന് ബെവ്കോ ആവശ്യപ്പെട്ടു. സൗകര്യമില്ലെന്ന് കണ്ടെത്തിയ കടകള്‍ക്കെല്ലാം…\nവാക്‌സിന് ഇനി സ്വന്തം വാര്‍ഡില്; മുന്‍ഗണന നല്‍കാന് നിര്‍ദേശം, പുതിയ മാര്‍ഗരേഖ\nകൊവിഡ് വാക്സിനെടുക്കാൻ ഇനി മുതൽ സ്വന്തം തദ്ദേശ സ്ഥാപനത്തിലെ വാക്സിൻ കേന്ദ്രത്തിൽ തന്നെ രജിസ്റ്റർ ചെയ്യണം. സംസ്ഥാനത്തെ പുതുക്കിയ വാക്സിൻ വിതരണ മാർഗരേഖയിലാണ് ഇത് വ്യക്തമാക്കിയിരിക്കുന്നത്. സ്വന്തം പഞ്ചായത്ത്, മുനിസിപ്പാലിറ്റി, കോർപ്പറേഷൻ വാർഡിൽ തന്നെ വാക്സിൻ സ്വീകരിക്കുന്നുവെന്ന് എല്ലാവരും ഉറപ്പാക്കണം. മറ്റു സ്ഥലങ്ങളിൽ രജിസ്റ്റർ ചെയ്യുന്നവരോട് ഇക്കാര്യം ആരോഗ്യപ്രവർത്തകർ നിർദേശിക്കും. താമസിക്കുന്ന തദ്ദേശ സ്ഥാപനത്തിനു പുറത്തെ…\nരാജ്യത്ത് ഏറ്റവും കൂടുതല് മനുഷ്യാവകാശ ലംഘനങ്ങള് നടക്കുന്നത് പൊലീസ് സ്റ്റേഷനുകളിലാണെന്ന് സുപ്രീം കോടതി ചീഫ് ജസ്റ്റിസ് എന്.വി. രമണ പറഞ്ഞു. കസ്റ്റഡി മര്‍ദനങ്ങളും മറ്റു പൊലീസ് ക്രൂരതകളും നമ്മുടെ നാട്ടില് തുടര്‍ന്നുകൊണ്ടിരിക്കുകയാണെന്നും ചീഫ് ജസ്റ്റിസ് പറഞ്ഞു. പ്രിവില്ലേജ്ഡ് ആയിട്ടുള്ളവര്‍ക്ക് പോലും പൊലീസിന്റെ മൂന്നാംമുറയില് നിന്നും രക്ഷയില്ലെന്നും അദ്ദേഹം കുറ്റപ്പെടുത്തി. നല്‍സ (നാഷണല് ലീഗല് സര്‍വീസ് അതോറിറ്റി)…\nജനകീയാസൂത്രണ രജതജൂബിലി: സ്ത്രീത്വത്തിന്റെ കൂടി ആഘോഷമെന്ന് മന്ത്രി എം. വി. ഗോവിന്ദൻ മാസ്റ്റർ\nജനകീയാസൂത്രണം രജതജൂബിലിയുടെ ഭാഗമായി സംസ്ഥാനത്തെ തദ്ദേശ സ്വയംഭരണ സ്ഥാപനങ്ങളിൽ ആഗസ്റ്റ് 17ന് സംഘടിപ്പിക്കുന്ന രജതജൂബിലി ഉദ്ഘാടന പരിപാടികളിൽ സ്ത്രീപങ്കാളിത്തം ഉറപ്പാക്കണമെന്ന് തദ്ദേശസ്വയംഭരണ മന്ത്രി എം. വി. ഗോവിന്ദൻ മാസ്റ്റർ. ജനപ്രതിനിധികളായവരെയും ഉദ്യോഗസ്ഥ തലങ്ങളിലുള്ളവരെയും കാർഷിക, പരമ്പരാഗത മേഖലകളിൽ കഴിവ് തെളിയിച്ച വനിതകൾ, കലാകാരികൾ, സാഹിത്യകാരികൾ, അധ്യാപികമാർ, അംഗനവാടി, കുടുംബശ്രീ പ്രവർത്തകർ, ആരോഗ്യമേഖലയിലും ശുചീകരണ മേഖലയിലും പ്രവർത്തിക്കുന്ന…\nഡോക്ടര്‍മാര്‍ക്കെതിരായ അതിക്രമങ്ങള് തടയാന് സര്‍ക്കാരിനോട് നിര്‍ദേശങ്ങള്‍വച്ച് കെജിഎംഒഎ. എല്ലാ ആരോഗ്യകേന്ദ്രങ്ങളും പ്രത്യേക സുരക്ഷാ മേഖലയായി പരിഗണിക്കണം. അത്യാഹിത വിഭാഗം ഉള്ള ഇടങ്ങളില് പൊലീസ് എയ്ഡ് പോസ്റ്റ് സ്ഥാപിക്കണം. സുരക്ഷാ ക്യാമറ അടക്കം സജ്ജീകരണം കൂട്ടണം. എല്ലാ ആക്രമണ കേസുകളും ഹോസ്പിറ്റല് പ്രൊട്ടക്ഷന് ആക്ട് 2012 ന് കീഴില് ഉള്‍പ്പെടുത്തണം. ഡോക്ടര്‍മാര്‍ക്ക് എതിരെ പ്രതികള് നല്‍കുന്ന എതിര്…\nഡോക്ടര്‍മാര്‍ക്കെതിരയുള്ള ആക്രമണങ്ങള് സഹിക്കാന് കഴിയുന്നതിനും അപ്പുറത്തെ നിലയില് എത്തിനില്‍ക്കുന്നത് കയ്യുംകെട്ടി നോക്കി നില്‍ക്കാനാകില്ലായെന്ന് ഐ.എം.എ. സംസ്ഥാന പ്രസിഡന്റ് ഡോ. പി.ടി. സക്കറിയാസും സംസ്ഥാന സെക്രട്ടറി ഡോ. പി. ഗോപികുമാറും ഒരു പ്രസ്താവനയില് മുന്നറിയിപ്പ് നല്‍കി. ആക്രമണ പരമ്പരയിലെ ഏറ്റവും അവസാനം സംഭവിച്ച വനിത ഡോക്ടര്‍ക്കെ തിരെയുള്ള ആക്രമണം അതി നീചവും സ്ത്രീത്വത്തിനെതിരെയുള്ള ആക്രമണവുമാണ്. കേരള മനസ്സാക്ഷിയെ…


ഗര്‍ഭകാലം ആഘോഷമാക്കുന്നവര് ഇത് കൂടെ ചെയ്താല് ഉപകാരമാകും : അഭ്യര്‍ത്ഥനയുമായി പേര്‍ളി മാണി – Ginger Media\nഗര്‍ഭകാലം ആഘോഷിക്കുന്ന തിരക്കിലാണ് അവതാരികയും നടിയുമായ പേളി മാണി. താരത്തിന്റെ വിവാഹവും പ്രണയവും തുടര്‍ന്ന് അമ്മയാകാനുള്ള ഒരുക്കങ്ങള് എല്ലാം സോഷ്യല് മീഡിയ ഇരുകൈയും നീട്ടിയാണ് സ്വീകരിച്ചിരിക്കുന്നത്, ഈലോക്ഡൗണ് കാലത്താണ് ഗര്‍ഭിണിയായ വിവരം പേളി സോഷ്യല് മീഡിയയിലൂടെ വെളിപ്പെടുത്തിയത്. ഗര്‍ഭിണിയാണെന്ന് അറിയിക്കണമെന്ന് വിചാരിച്ചതല്ല എന്നും പിന്നീട് ആരാധകര്‍ക്ക് സന്തോഷം ആയിക്കോട്ടെ എന്ന് വിചാരിച്ചാണ് വാര്‍ത്ത പുറത്തു വിട്ടതെന്നും പേളി ഒരിക്കല് അഭിമുഖത്തിലൂടെ വെളിപ്പെടുത്തിയിരുന്നു.\nഗര്‍ഭകാലത്തും താരം സോഷ്യല് മീഡിയ വളരെ സജീവമാണ്. പക്ഷേ ഗര്‍ഭ വാര്‍ത്ത പുറത്തുവന്നതിന് പിന്നാലെ സോഷ്യല് മീഡിയയില് ഉയരുന്ന കമന്റുകള് കാണുമ്പോള് തനിക്ക് സങ്കടം ഉണ്ടാകാറുണ്ടെന്നും പക്ഷേ ഈ സമയത്ത് അത്തരം വാര്‍ത്തകള് താന് തീരെ ശ്രദ്ധിക്കാതിരിക്കാന് ശ്രമിക്കാറുണ്ട് എന്നും താരം പറയുന്നു, ഗര്‍ഭ കാലത്തെക്കുറിച്ച് വാര്‍ത്തകള് ഇടുന്ന പോര്‍ട്ടലുകള് തന്റെ പുതിയ ഇറങ്ങിയ സിനിമയായ ലൂഡോ യെക്കുറിച്ചും പ്രമോഷന് എഴുതുമോ ഇതുതന്റെ അഭ്യര്‍ത്ഥനയാണ് ഇത് തന്റെ ബോളിവുഡ് അരങ്ങേറ്റം ആണ് മറ്റെ ആവേശം അവിടെയും കാണിച്ചാല് വലിയ സഹായമാകും എന്നും പേളി സോഷ്യല്‍മീഡിയയില് കുറിച്ചിരിക്കുകയാണ്.\nതാരത്തിന്റെ പോസ്റ്റും വളരെ ചുരുങ്ങിയ സമയംകൊണ്ട് വൈറല് ആയി മാറിയിട്ടുണ്ട്. പേളി ആദ്യമായി ബോളിവുഡില് അരങ്ങേറ്റം കുറിച്ച ചിത്രമാണ് ലുഡോ. ബോളിവുഡിലെ പ്രമുഖ താരങ്ങളാണ് ചിത്രത്തില് അണിനിരക്കുന്നത്, മികച്ച വേഷമാണ് ചിത്രത്തില് പേളിയ്ക്ക് ലഭിച്ചത്.ഒരു സ്വകാര്യ മാധ്യമത്തിന് നല്‍കിയ അഭിമുഖത്തില് താരം ചിത്രത്തിലേക്ക് വന്ന വിശേഷങ്ങളും ചിത്രത്തിലെ പ്രതിഫലവും അനുഭവങ്ങളും പങ്കുവയ്ച്ചിരുന്നു. ഏഷ്യാനെറ്റ് ബിഗ് ബോസ് സീസണ് പങ്കെടുക്കുന്ന സമയത്താണ് താരത്തിന് ചിത്രത്തിലേക്ക് അവസരം ലഭിച്ചത്. ഷോയില് നിന്ന് പുറത്തുവന്ന ഉടനെ തന്നെ വരും എന്ന് താരത്തിന്റെ വീട്ടുകാര് അറിയിക്കുകയും ചെയ്തു. പിന്നീട് പുറത്തുവന്ന ശേഷം താരം ആദ്യം പോയത് ബോംബെയിലേക്ക് തന്നെയാണ്. അവിടെ ചെന്ന് ചിത്രത്തിന്റെ അണിയറ പ്രവര്‍ത്തകരെ കാണുകയും കാര്യങ്ങള് അന്വേഷിക്കുകയും ചെയ്തു തുടര്‍ന്ന് സിനിമയില് കമ്മിറ്റ് ചെയ്യുകയുമായിരുന്നു.\nമലയാളത്തില് വളരെ ചുരുക്കം ചില ചിത്രങ്ങളില് മാത്രമേ പേളി അഭിനയിച്ചിട്ടുള്ളു. പക്ഷേ അഭിനയിച്ച ചിത്രങ്ങളെല്ലാം ശ്രദ്ധ നേടിയിരുന്നു. ബോളിവുഡിലെ താരത്തിന്റെ ആദ്യ അരങ്ങേറ്റമാണ് ലുഡോ. ചിത്രത്തില് വാങ്ങിയ പ്രതിഫലത്തെകുറിച്ചും താരം അഭിമുഖത്തില് വെളിപ്പെടുത്തി. പ്രതിഫലത്തിന് എത്ര പൂജ്യം ഉണ്ടെന്ന് ചോദിച്ചപ്പോള് താരം നല്‍കിയ മറുപടി ഏഴ് എന്നായിരുന്നു.\nബോളിവുഡില് തനിക്ക് ഇങ്ങനെ ഒരു അവസരം വന്നു എന്ന് അറിഞ്ഞപ്പോള് തന്നെ താന് മലയാളസിനിമയില് ബോളിവുഡില് അഭിനയിച്ച താരങ്ങളോട് സംസാരിച്ചിരുന്നു. അവര് പിന്തുണ നല്‍കിയിരുന്നു. ഏറ്റവും അധികം സപ്പോര്‍ട്ട് തന്നത് ദുല്‍ഖര്‍സല്‍മാന് ആണെന്ന് നടി പറഞ്ഞു. ജീവിതത്തില് ഏറെ വിജയം നേടിയവര് തങ്ങളെ ഒരുപാട് സപ്പോര്‍ട്ട് ചെയ്തിട്ടുണ്ട് അതില് ഉള്‍പ്പെടുന്നവരാണ് ടോവിനോ തോമസ്, ദുല്‍ഖര് സല്‍മാന്, നീരജ് തുടങ്ങിയവര് എന്നും പേളി അഭിമുഖത്തില് പറഞ്ഞിരുന്നു.


ഏഴാം ക്ലാസുകാരിയെ ഒരു വര്‍ഷത്തോളം പീഡിപ്പിച്ച് ഗർഭിണിയാക്കി; അമ്മയുടെ കാമുകന് പിടിയില് - BIG14NEWS\nഏഴാം ക്ലാസുകാരിയെ ഒരു വര്‍ഷത്തോളം പീഡിപ്പിച്ച് ഗർഭിണിയാക്കി; അമ്മയുടെ കാമുകന് പിടിയില്\nഏഴാം ക്ലാസുകാരിയെ ഒരു വര്‍ഷത്തോളം പീഡിപ്പിച്ച് ഗര്‍ഭിണിയാക്കിയ അമ്മയുടെ കാമുകന് പൊലീസ് പിടിയില്. 22 കാരനായ വിനയ് എന്ന ഓട്ടോ ഡ്രൈവറാണ് കുട്ടിയെ പീഡനത്തിനിരയാക്കിയത്. ബംഗളൂരു നഗരത്തില് നിന്നും 51 കിലോ മീറ്റര് അകലെയുള്ള മാഗഡിയിലാണ് സംഭവം.\nഎട്ടുമാസം ഗര്‍ഭിണിയായ പതിനാലുകാരി ഇപ്പോള് മുത്തശ്ശിയുടെ സംരക്ഷണത്തിലാണ്. ഒരു വര്‍ഷത്തിലേറെയായി യുവാവ് സ്ഥിരമായി വീട്ടില് വരാറുണ്ടെന്നും തന്നെ പലതവണ ലൈംഗികമായി പീഡിപ്പിച്ചതായും ഏഴാം ക്ലാസ് വിദ്യാര്‍ഥിനി നല്‍കിയ പരാതിയില് പറയുന്നു. അമ്മയും ഇയാളും ചേര്‍ന്ന് പലപ്പോഴും മദ്യപിക്കാന് നിര്‍ബന്ധിക്കുമായിരുന്നെന്നും ഭക്ഷണത്തില് മയക്കുമരുന്ന് ചേര്‍ത്ത് നല്‍കിയതായും പരാതിയില് പറയുന്നു.\nനിലവില് മോഷണക്കേസില് ജയിലിലാണ് പ്രതി വിനയ്. ഇയാളെ കൂടുതല് ചോദ്യം ചെയ്യുമെന്ന് പൊലീസ് പറഞ്ഞു.\nPrevious articleമാര്‍ച്ചിനകം എന്.പി.ആര് പിന്‍വലിക്കണം, ഇല്ലെങ്കില്… മോദിക്ക് അന്ത്യശാസനവുമായി കണ്ണന് ഗോപിനാഥന്\nNext articleമലബാറിലും ചെന്നെെ-മംഗളൂരു സൂപ്പര്‍ഫാസ്റ്റിലും വന് കവർച്ച; മലയാളികളുടെയടക്കം 25ലക്ഷത്തിന്റെ ഡയമണ്ടും പണവും കവര്‍ന്നു


ഗ്രേറ്റ് ഇന്ത്യണ് കിച്ചന് സിനിമ പ്രകൃതി നിയമ നിഷേധം | Life Glint | The Clarity Portal\nHome » അരണി » ആലോചന » ഗ്രേറ്റ് ഇന്ത്യണ് കിച്ചന് സിനിമ പ്രകൃതി നിയമ നിഷേധം\nTue, 02-02-2021 06:30:45 PM ;\nഗ്രേറ്റ് ഇന്ത്യന് കിച്ചണ് എന്ന ജിയോ ബേബിയുടെ സിനിമയില് നായിക നായകനോട് ഫോര്‍പ്ലേ ആവശ്യപ്പെടുമ്പോള് നായകന്റെ മറുപടി എനിക്കും കൂടെ തോന്നണ്ടേ എന്നാണ്. ഒരുപക്ഷെ ആ സിനിമയിലെ ഏറ്റവും വലിയ മര്‍മ്മം എന്ന് പറയുന്നത് ആ ഒരു സംഭാഷണ ശകലമാണ് എന്ന് പറയേണ്ടി വരും. എങ്ങനെയാണ് രണ്ട് പ്രകൃതിയെ ആ സിനിമയില് വിന്യസിച്ചിരിക്കുന്നത് എന്ന് ആ സംഭാഷണത്തില് നിന്ന് മനസ്സിലാക്കാന് സാധിക്കും. നായകനും നായികയും രണ്ട് കഥാപാത്രങ്ങളാണ്. ആണുങ്ങളായിക്കോട്ടെ പെണ്ണുങ്ങളായിക്കോട്ടെ ജിയോ ബേബിയെ പോലുള്ളവര് പിന്‍പറ്റുന്നത് സമത്വത്തിന്റെ അടിസ്ഥാനത്തില് ഉള്ള ഒരു പ്രകൃതി നിയമ നിഷേധമാണ്. സമത്വം എന്താണെന്ന് വളരെ സുവ്യക്തമായി അറിയാത്തതിന്റെ പേരിലുണ്ടായ കാഴ്ചപ്പാടാണ് ആ സിനിമയെ മുഴുവന് നയിക്കുന്നത്.\nഉദാഹരണത്തിന് സുരാജ് വെഞ്ഞാറമൂടിനും നിമിഷയ്ക്കും ഒരേ പ്രതിഫലമാണോ കൊടുത്തത് എന്ന ചോദ്യങ്ങള് സമൂഹമാധ്യമങ്ങള് ഉയര്‍ന്നിരുന്നു. ഒരേ പ്രതിഫലമാണ് കൊടുത്തത് എങ്കില് അതിനെ സമത്വമായി കാണുന്ന ഒരു വീക്ഷണമുണ്ട്. അതല്ല ശരിക്കും സമത്വം കൊണ്ട് ഉദ്ദേശിക്കുന്നത്. തന്റെ വിപണി മൂല്യം കലാവൈഭവം സമയലഭ്യത എന്നിവ എല്ലാം പരിഗണിച്ച് സുരാജ് വെഞ്ഞാറമൂട് തന്റെ കഴിവിന് ഒരു വില നിശ്ചയിക്കും. അതിന്റെ പൂര്‍ണ്ണ അധികാരം സുരാജ് എന്ന വ്യക്തിക്കുണ്ട്. അത് ചിലപ്പോള് മലയാളത്തിലെ സൂപ്പര്‍സ്റ്റാറുകളേക്കാള് കൂടുതല് ആവാം കുറവും ആവാം. അതില് ആര്‍ക്കും കൈകടത്താനുള്ള സ്വാതന്ത്ര്യമില്ല. അതുപോലെ തന്നെയാണ് നിമിഷ സജയന്റെ കാര്യവും. അവരുടെ കലാവൈഭവവും വിപണി മൂല്യവും അനുസരിച്ച് അവര്‍ക്ക് അത് നിശ്ചയിക്കാവുന്നതാണ്. അത് ചിലപ്പോള് സുരാജ് വെഞ്ഞാറമൂടിനേക്കാള് കൂടുതലുമാവാം കുറവുമാവാം. രണ്ട് പേര്‍ക്കും ഒരേ വേതനം കൊടുക്കേണ്ടതാണ് എന്ന കാഴ്ചപ്പാട് പ്രത്യക്ഷത്തില് സമത്വമായി തോന്നുമെങ്കിലും അത് ഏറ്റവും വലിയ വിനാശമാണ്. ഇത് പ്രകൃതിനിയമ വിരുദ്ധമാണ്.\nഭൂമിയില് ഓരോ വ്യക്തിയുടേയും കാഴ്ചപ്പാടും സ്വഭാവവും ഇഷ്ടങ്ങളും വ്യത്യസ്തമാണ്. ആ താല്‍പ്പര്യങ്ങള്‍ക്കനുസരിച്ച് ഓരോ വ്യക്തിയും മറ്റുള്ളവര്‍ക്ക് അസൗകര്യമുണ്ടാവാത്ത രീതിയില് ജീവിക്കുമ്പോഴാണ് എല്ലാവര്‍ക്കും സ്വാതന്ത്ര്യം അനുഭവിക്കാന് കഴിയുന്നത്. ഈ അവസ്ഥയാണ് സമത്വം. അല്ലാതെ ഇതുവരെ ആണുങ്ങള് ചെയ്തുകൊണ്ടിരുന്ന ജോലി പെണ്ണുങ്ങള് ചെയ്യുന്നതു കൊണ്ട് സമത്വമാവുന്നില്ല. ലിംഗഭേദത്തിന്റെ അടിസ്ഥാനത്തില് തൊഴില് നിശ്ചയിക്കുന്ന കാലമല്ല ഇത്. കൊറോണയുടെ വരവോട് കൂടി നമ്മള് പൂര്‍ണ്ണമായും ഡിജിറ്റല് യുഗത്തിലേക്ക് പ്രവേശിച്ചിരിക്കുകയാണ്. തൊഴിലും പേശീ ബലവും തമ്മില് പ്രസക്തിയില്ലാത്ത ഒരു യുഗമാണ് ഇത്. ആണുങ്ങളെ പോലെ ഓരോ കാര്യങ്ങള് ചെയ്യുന്നതാണ് സ്ത്രീ സമത്വത്തിന്റെ അടിസ്ഥാനം എന്ന ചിന്ത അതിവിദഗ്ദമായി മാധ്യമങ്ങളിലൂടെ സ്ത്രീകളിലേക്ക് നിക്ഷേപിച്ച് കഴിഞ്ഞു.\nഇവിടെ നിമിഷയില് സ്ത്രീയുടെ ഗുണത്തേയോ സുരാജില് ആണിന്റെ ഗുണത്തേയോ കാണാന് കഴിയുന്നില്ല. ഈ രണ്ട് കഥാപാത്രങ്ങളും ജീര്‍ണ്ണതയുടെ ഉന്നതിയില് നില്‍ക്കുന്നവരാണ്. ഏത് വസ്തുവും ജീര്‍ണ്ണിച്ച് കഴിഞ്ഞാല് അതിന്റെ ഗുണം അപ്രത്യക്ഷമാവും. ആണിന്റെയും പെണ്ണിന്റെയും ഗുണങ്ങളെല്ലാം ജീര്‍ണ്ണിച്ച രണ്ട് കഥാപാത്രങ്ങളേയാണ് ഇവിടെ കാണാന് സാധിക്കുന്നത്. സ്ത്രീ രൂപമാണെങ്കിലും സ്‌ത്രൈണ ഭാവങ്ങള് ഒന്നും തന്നെ നിമിഷയുടെ കഥാപാത്രത്തില് കാണാന് കഴിയുന്നില്ല. അതുകൊണ്ട് തന്നെ നായക കഥാപാത്രത്തിന്റെ ഈ ചോദ്യം പ്രസക്തമാണ്. കിടപ്പറ രംഗത്ത് പോലും ഇതിലെ നായികയ്ക്ക് സ്ത്രീ സാന്നിധ്യം അനുഭവിപ്പിക്കാന് കഴിയുന്നില്ല.\nവിശപ്പിന്റെ മുന്നിലെ ശാസ്ത്രം ഭക്ഷണം തന്നെ


ഓസ്ട്രേലിയൻ പാർലമെന്റ് തെരഞ്ഞെടുപ്പ് മേയ് 18ന്\nഓസ്ട്രേലിയൻ പാർലമെന്റ് തെരഞ്ഞെടുപ്പ് പ്രഖ്യാപിച്ചു. മേയ് 18 ശനിയാഴ്ച വോട്ടെടുപ്പ് നടക്കുമെന്നാണ് പ്രധാനമന്ത്രി സ്കോട്ട് മോറിസൻ പ്രഖ്യാപിച്ചത്. ഗവർണർ ജനറലുമായി രാവിലെ ഏഴു മണിക്ക് നടത്തിയ കൂടിക്കാഴ്ചയ്ക്കു ശേഷമാണ് പ്രധാനമന്ത്രി തെരഞ്ഞെടുപ്പ് പ്രഖ്യാപിച്ചത്. ഓസ്ട്രേലിയയുടെ 45ാം പാർലമെന്റ് പിരിച്ചുവിടാൻ കൂടിക്കാഴ്ചയിൽ പ്രധാനമന്ത്രി ഗവർണർ ജനറലിനോട് അഭ്യർത്ഥിച്ചു.\nതുടർന്ന് അഞ്ചാഴ്ച നീണ്ടു നിൽക്കുന്ന തെരഞ്ഞെടുപ്പ് പ്രചാരണത്തിനാണ് തീയതി പ്രഖ്യാപിച്ചതിനൊപ്പം പ്രധാനമന്ത്രി തുടക്കം കുറിച്ചത്. തെരഞ്ഞെടുപ്പിന്റെ പ്രധാന തീയതികൾ ഇവയാണ്\nതെരഞ്ഞെടുപ്പ് റിട്ട് - ഏപ്രിൽ 11, വോട്ടർപട്ടിക പൂർത്തിയാക്കൽ - ഏപ്രിൽ 18, നോമിനേഷൻ നൽകാനുള്ള അവസാന തീയതി - ഏപ്രിൽ 23, വോട്ടടെടുപ്പ് - മേയ് 18, തെരഞ്ഞെടുപ്പ് പ്രക്രിയ പൂർത്തിയാക്കാനുള്ള അവസാന തീയതി - ജൂൺ 28\nസർക്കാരിന്റെ നയങ്ങൾ ഉയർത്തിക്കാട്ടാനും, പ്രതിപക്ഷത്തെ ശക്തമായി ആക്രമിക്കാനുമാണ് ഈ വാർത്താസമ്മേളനത്തിൽ കൂടുതൽ സമയവും പ്രധാനമന്ത്രി നീക്കിവച്ചത്. രാജ്യത്തിന്റെ സാമ്പത്തിക സുരക്ഷയും ഭദ്രതയും ഉറപ്പുവരുത്താൻ ലിബറൽ സഖ്യ സർക്കാർ തന്നെ അധികാരത്തിൽ വരണമെന്ന് സ്കോട്ട് മോറിസൻ പറഞ്ഞു.\nഅഭിപ്രായസർവേകൾ സർക്കാരിന് എതിര്\nഓസ്ട്രേലിയൻ പാർലമെന്റിന്റെ അധോസഭയായ ഹൗസ് ഓഫ് റെപ്രസന്റേറ്റീവ്സിൽ 150 സീറ്റുകളാണ് ഉള്ളത്. 76 സീറ്റുകളാണ് സർക്കാർ രൂപീകരിക്കാൻ ആവശ്യം.\nനിലവിലെ പാർലമെന്റിൽ 74 സീറ്റുകൾ മാത്രമാണ് ഭരണപക്ഷമായ ലിബറൽ-നാഷണൽ സഖ്യത്തിന് ഉള്ളത്. ക്രോസ് ബെഞ്ച് അംഗങ്ങളുടെ കൂടെ പിന്തുണയോടെയാണ് സർക്കാർ ഭരണം നിലനിർത്തുന്നത്.\nലേബർ പാർട്ടിക്ക് 69 സീറ്റുകളുണ്ട്. അതായത്, വരുന്ന തെരഞ്ഞെടുപ്പിൽ ഭരണം നേടണമെങ്കിൽ ഇരുപക്ഷത്തിനും അധികം സീറ്റുകൾ നേടേണ്ടതുണ്ട്. എന്നാൽ അഭിപ്രായവോട്ടെടുപ്പുകളിലെല്ലാം സർക്കാർ പിന്നിലാണ്. വെള്ളിയാഴ്ചയോടെ രാജ്യത്തെ ഭരണം കാവൽസർക്കാരിന് കീഴിലേക്ക് മാറും.\nതെരഞ്ഞെടുപ്പ് പ്രഖ്യാപനത്തിന് മുമ്പു തന്നെ ഭരണപക്ഷവും പ്രതിപക്ഷവും പ്രചാരണം ശക്തമാക്കിയിരുന്നു. ഇന്നത്തെ തെരഞ്ഞെടുപ്പ് പ്രഖ്യാപനത്തിലും സർക്കാരിന്റെ നേട്ടങ്ങളും പദ്ധതികളും അക്കമിട്ട് പറയുകയാണ് പ്രധാനമന്ത്രി ചെയ്തത്. രാജ്യത്തിന്റെ സാമ്പത്തിക ഭാവി നിർണയിക്കുന്ന തെരഞ്ഞെടുപ്പായിരിക്കും ഇതെന്ന് അദ്ദേഹം പറഞ്ഞു.\nരാജ്യതെത് മിച്ച ബജറ്റിലേക്ക് തിരിച്ചുകൊണ്ടുവരാൻ സർക്കാരിന് കഴിഞ്ഞുവെന്നും, തൊഴിലാളികൾക്കും ബിസിനസുകൾക്കും ഒരുപോലെ ഗുണകരമായ സാമ്പത്തിക നയങ്ങളാണ് ലിബറൽ സഖ്യത്തിന്റേതെന്നും അദ്ദേഹം അവകാശപ്പെട്ടു.\nഅതേസമയം, ആറു വർഷത്തിനു ശേഷം ലിബറൽ സഖ്യത്തെ താഴെയിറക്കാൻ ജനം തയ്യാറായിരിക്കുകയാണെന്ന് ലേബർ നേതാവ് ബിൽ ഷോർട്ടൻ പറഞ്ഞു. ന്യൂ സൗത്ത് വെയിൽസിൽ പ്രചാരണത്തിൽ സജീവമായിരുന്നു അദ്ദേഹം.\nസംസ്ഥാനത്ത് കനത്ത പോളിംഗ്; 75 ശതമാനം കടന്നു\nകാറ്റ് ഇടതുപക്ഷത്തിന് അനുകൂലം; 2004 ആവർത്തിക്കുമെന്ന് കോടിയേരി ബാലകൃഷ്‌ണൻ


ട്രോളുകളെ കുറിച്ചുള്ള ചോദ്യത്തിന് കോഹ്‌ലിയുടെ ഒറ്റവാക്ക് മറുപടി\nഈ പരാമര്‍ശത്തെ തുടര്‍ന്ന് സോഷ്യല്‍മീഡിയയില് കോഹ്‌ലിക്കെതിരെ വ്യാപക ട്രോളുകളും പ്രത്യക്ഷപ്പെട്ടിരുന്നു.\n11 Nov, 2018 at 01:26 PM\nഇന്ത്യക്കാരായ ക്രിക്കറ്റ് താരങ്ങളെ ഇഷ്ടമല്ലെങ്കില് വിദേശത്തേക്ക് പൊയ്ക്കൂടേയെന്ന കോഹ്‌ലിയുടെ ആരാധകനോടുള്ള പരാമര്‍ശം അടുത്തിടെയാണ് വിവാദമായത്. ഈ പരാമര്‍ശത്തെ തുടര്‍ന്ന് സോഷ്യല്‍മീഡിയയില് കോഹ്‌ലിക്കെതിരെ വ്യാപക ട്രോളുകളും പ്രത്യക്ഷപ്പെട്ടിരുന്നു. ട്രോളുകളെക്കുറിച്ചുള്ള ചോദ്യത്തിന് അടുത്തിടെ ഒരു വാര്‍ത്താസമ്മേളനത്തിനിടെ കോഹ്ലി തന്നെ മറുപടി നല്‍കുകയും ചെയ്തു.\nനിങ്ങളുടെ സോഷ്യല്‍മീഡിയയിലെ പല ഇടപെടലുകളും തിരിച്ചടിയാകുന്നുണ്ടോ? പ്രതീക്ഷിച്ച അര്‍ഥത്തിലാണോ മറ്റുള്ളവര് സോഷ്യല്‍മീഡിയയില് പ്രതികരണങ്ങളെ എടുത്തത് എന്നായിരുന്നു റിപ്പോര്‍ട്ടറുടെ ചോദ്യം. അതിന് തണുപ്പന് മട്ടില് അത് ഒകെയാണ് എന്നായിരുന്നു കോഹ്‌ലി മറുപടി നല്‍കിയത്. കോഹ്‌ലിയുടെ സമര്‍ഥമായ മറുപടിക്ക് പിന്നാലെ പൊട്ടിച്ചിരികള് ഉയരുന്നതും വീഡിയോയിലുണ്ട്.\nവിരാട് അമിത പ്രാധാന്യം ലഭിച്ച ബാറ്റ്‌സ്മാനാണ്. അയാളുടെ ബാറ്റിംങില് എന്തെങ്കിലും പ്രത്യേകതയുണ്ടെന്ന് തോന്നുന്നില്ല. ഇംഗ്ലീഷ്, ആസ്‌ത്രേലിയ ബാറ്റ്‌സ്മാന്മാരുടെ കളിയാണ് എനിക്ക് കൂടുതല് ആസ്വദിക്കാന് കഴിയുന്നത് എന്നായിരുന്നു ഒരു ക്രിക്കറ്റ് ആരാധകന് എഴുതിയത്.\nഇതിനുള്ള കൊഹ്ലിയുടെ മറുപടിയാണ് വിവാദമായത്'നിങ്ങള് ഇന്ത്യയില് ജീവിക്കേണ്ടയാളാണെന്ന് തോന്നുന്നില്ല. മറ്റെവിടെയെങ്കിലും ജീവിക്കൂ. ഇവിടെ ജീവിച്ച് വിദേശരാജ്യങ്ങളെ സ്‌നേഹിക്കാന് കഴിയുന്നതെങ്ങനെ? നിങ്ങള്‍ക്കെന്നെ ഇഷ്ടമാണോ എന്നത് എനിക്ക് വിഷയമല്ല. നമ്മുടെ രാജ്യത്ത് ജീവിച്ച് മറ്റുള്ളവരെ ഇഷ്ടപ്പെടുന്നത് ശരിയാണെന്ന് തോന്നുന്നില്ല. നിങ്ങളുടെ മുന്‍ഗണനാ ക്രമം മാറ്റണം' എന്നായിരുന്നു ട്വീറ്റ്.\nവിവാദമായതോടെ വിഷയത്തില് കൂടുതല് വിശദീകരണവുമായി കൊഹ്‌ലിക്ക് വരേണ്ടി വന്നു.


സാഹിത്യവാരഫലം 1986 08 17 - Sayahna\nസാഹിത്യവാരഫലം 1986 08 17\n1986 08 17\n1986 08 10\n1986 08 24\nഹീബ്രു രാജാവു് ഡേവിഡിന്റെ മകനായിരുന്നു അബ്സലം. അബ്സലമിനു് അവിവാഹിതയും അതിസുന്ദരിയുമായ ഒരു സഹോദരിയുണ്ടായിരുന്നു തേമാര് എന്ന പേരില്. ഡേവിഡ് രാജാവിന്റെ മറ്റൊരു മകന് അമ്‌നണ് അവളെക്കണ്ടു കാമത്തില് വീണു. കാമം അതിരു കടന്നപ്പോള് അവര് രോഗാര്‍ത്തനായി മാറി. കന്യകയായ തേമാറിനെ പുരുഷന്മാരുടെ കണ്ണില്‍പ്പെടാതെ പാര്‍പ്പിച്ചിരുന്നതുകൊണ്ടു് അമ്നണിന്റെ അഗമ്യഗമനവാഞ്ഛയ്ക്ക് സാഫല്യമുണ്ടായില്ല. ഈ സന്ദര്‍ഭത്തില് അവനെ സഹായിക്കാന് ഒരാളുണ്ടായി. ഡേവിഡിന്റെ സഹോദരന്റെ മകനായ ജോനദാബായിരുന്നു അ ‘ഉപകര്‍ത്താവു്.’ അവന്റെ സഹായത്തോടെ അമ്നണ് തേമാറിനെ ബലാല്‍സംഗം ചെയ്തു. അന്നുമുതല് പ്രതികാര നിര്‍വ്വഹണത്തിനു തയ്യാറായി നടക്കുകയായിരുന്നു അബ്സലം. രണ്ടുകൊല്ലം കഴിഞ്ഞപ്പോള് അവനു് സന്ദര്‍ഭം കിട്ടി. കടിച്ചു വശംകെട്ട അമ്നണിനെ അബ്സലം പരിചാരകന്മാരെക്കൊണ്ടു് നിഗ്രഹിപ്പിച്ചു. ബൈബിളിലെ ഇക്കഥയെ അവലംബിച്ചു് ഡാന് ജേക്കബ്സണ് എഴുതിയ നോവലാണു് The Rape of Tamar (Andre Deutsch, Rs 77.80). A tour de force —anovel of unusual depth and originality എന്നു ഫിലിപ്പ് ടോയിന്‍ബിയും ‘Almostaprose poem’ എന്നു സിറില് കൊണലിയും വാഴ്‌ത്തിയ ഈ നോവലിന്റെ കര്‍ത്താവായ ജേക്കബ്സണ് ദക്ഷിണാഫ്രിക്കയിലെ ജോഹനിസ്ബര്‍ഗ്ഗില് 1929–ല് ജനിച്ചു. ദക്ഷിണാഫ്രിക്കയിലെ ജീവിതത്തെക്കുറിച്ചു മാത്രം നോവലുകള് രചിച്ച അദ്ദേഹം ഒരു നൂതനനാദം കേള്‍പ്പിക്കുകയാണു് ഈ നോവലില്‍ക്കൂടി. ശുഷ്കവും ജുഗുപ്സാവഹവുമായ ബൈബിള്‍ക്കഥയെ ഭാവനകൊണ്ടു ജോക്കബ്സണ് ദീപ്തിയേറിയ കലാശില്പിമാക്കി മാററിയിരിക്കുന്നു. ബലാത്കാരവേഴ്ചയോടു ബന്ധപ്പെട്ട ഒരു സന്ദര്‍ഭത്തില് വര്‍ണ്ണനയ്ക്കു പ്രതിരൂപാത്മകമൂല്യം നല്കിക്കൊണ്ടു് നോവലിസ്റ്റ് പറയുന്നതു കേട്ടാലും:\nOnalow table there burnsasingle oil-lamp, the flame floating calmly on the surface of the little lake of oil from which it draws its life. Amnon stares at the flame, wondering whether or nor to quench it. Then he looks at his own shadow, hulking upwards to the ceiling. Because the flame is lower than bed Tamar’s shadow is now entirely swallowed up in that of the bed itself, buried in it. (Pages 82, 83). ദീപം ഇവിടെ തേമാറും നിഴല് അമ്നണമാണു്.\nസഹോദരനും സഹോദരിയും തമ്മിലുള്ള കാമോത്സുകമായ ബന്ധത്തെ അതീന്ദ്രിയാവസ്ഥയിലേക്കു നയിച്ചു് വായനക്കാരെ ആഹ്ളാദിപ്പിക്കുന്ന ഒരു നോവലുണ്ട് വിശ്വസാഹിത്യത്തില്; റോബര്‍ട്ടു് മൂസലിന്റെ The Man Without Qualities. ഇതിന്റെ മൂന്നാമത്തെ ഭാഗത്തിന്റെ പേര് Into the Millennium (The Criminals) എന്നാണു്. ഇതിലെ കുററവാളികള് സഹോദരനും സഹോദരിയുമായിരിക്കാം. പക്ഷേ, ഞാന് വായിച്ചു മനസ്സിലാക്കിയതു് പ്രധാന കഥാപാത്രമായ. അള്‍റിഹിനു് സഹോദരിയോടു തോന്നുന്ന മാംസനിബദ്ധമായ രാഗം അയാള് തന്നെ ഇല്ലാതാക്കുന്നു എന്നാണു്. നോവല് അവസാനിക്കുന്നതു നോക്കുക. “Only after this did Ulrich learn that Agathe suddenly said goodnight and gone without him…” വേഡ്സ്‌വര്‍ത്ത്, ഷെല്ലി, ലാം (Lamb), ഹേഗല്, മക്കോളെ, ബയറണ് ഇവരുടെയെല്ലാം brother-sister intimacy മറ്റെല്ലാ ബന്ധങ്ങളെയും അപ്രധാനങ്ങളാക്കിക്കളയുന്നുവെന്നു് വിഖ്യാതനിരൂപകനായ ജോര്‍ജ്ജ് സ്റ്റൈനര് പറയുന്നു (Antigones എന്ന ഗ്രന്ഥം). ജീവശാസ്ത്രപരമായ വീക്ഷണഗതിയെ അവലംബിച്ചാണെങ്കില് ഇതൊക്കെ നിന്ദ്യമാകാം. പക്ഷേ, കലയെ സാമൂഹികവും ചരിത്രപരവുമായ വീക്ഷണഗതിയിലൂടെ പരിശോധിക്കുമ്പോള് ഈസ്തെററിക്സിന്റെ ഘടകമായി അതു മാറുമെന്നു മാര്‍ക്സിസ്റ്റ് നിരൂപകന് ലൂക്കാച്ച് പറയുന്നു. ‘In primitive times the sister was the wife and that was moral’ എന്നു മാര്‍ക്സ് പറഞ്ഞതായി എംഗല്‍സ് പ്രസ്താവിക്കുന്നു (ലൂക്കാച്ചിന്റെ Healthy or Sick Art എന്ന ലേഖനം നോക്കുക). ഇതു ശരിയോ തെറ്റോ? എന്തായാലും ഡാന് ജേക്കബ്സണ്‍ന്റെ നോവല് ഭാഗവഗീതം പോലെ ഭംഗിയാര്‍ന്നതാണു്.\n2 ജി. എന്. പണിക്കര്\n3 പി. ഭാസ്കരന്\n4.1 കാരുണ്യം ആപത്തുസംഭവിപ്പിക്കും\nകൂട്ടുകാരെ, കാലം മാറിപ്പോയിയെന്നു് ഞാന് പറഞ്ഞിട്ടുവേണോ നിങ്ങള്‍ക്കു മനസ്സിലാക്കാന്? വേണ്ട. എന്നെക്കാള് നന്നായി നിങ്ങള്‍ക്കതറിയാം.\n“ഓമല് ചോദിക്കയാണെന്തിനീ വാല്മീകി\nഅമ്മ സമാശ്വസിപ്പിച്ചു “പെണ്‍കുട്ടികള്–\nക്കമ്മട്ടിലുണ്ടൊരു കര്‍മ്മം കുഞ്ഞേ”\nകന്യക തീര്‍മാനം ചെയ്തു: “മറ്റാരും\nവേണ്ടെന്നെയെന്നമ്മതാന് വേട്ടാല് മതി”\nഎന്ന വരികള് വായിച്ചപ്പോള് നമ്മള് ആഹ്ലാദിച്ചു; പനിനീര്‍പ്പൂക്കളെ ചുംബിച്ചുകൊണ്ടു് അലസസഞ്ചാരം ചെയ്യുന്ന തെക്കന് കാറ്റിന്റെ മൃദുലസ്വരം നമ്മെ ആഹ്ളാദിപ്പിക്കുന്നതുപോലെ. അന്നു് അതു സത്യമായി നമുക്കു തോന്നി. ഇന്നാകട്ടെ അസത്യത്തിന്റെ പേരു കവിതയെന്നായിരിക്കുന്നു. പാറയുടെ പുറത്തു ചിരട്ടയിട്ട് ഉരച്ചാല് കേള്‍ക്കുന്ന ശബ്ദമാണതിനു്.\nകവിതയിലെ സൗന്ദര്യത്തെക്കുറിച്ചുള്ള സങ്കല്പത്തിനു മാററം വന്നതുപോലെ സ്ത്രീസൗന്ദര്യത്തെക്കുറിച്ചുള്ള സങ്കല്പത്തിനും മാററം സംഭവിച്ചിരിക്കുന്നു. വടക്കന്‍പാട്ടിലെ ഒരു തരുണി കാമുകനുമായി സല്ലപിച്ചുകൊണ്ടിരുന്നപ്പോള് പരാക്രമിയായ സഹോദരന് വന്നു വാതിലില് തട്ടി. കാമുകനെ ഒളിച്ചിരുത്താന് മാര്‍ഗ്ഗമൊന്നുമില്ലാതിരുന്നതുകൊണ്ടു് അവള് തലമുടി അഴിച്ചിട്ടു. കാമുകന് അതിനിടയില് കയറി നിന്നതു കൊണ്ടു് സഹോദരന് അയാളെ കണ്ടില്ലത്രേ. ‘മാര്‍ത്താണ്ഡവര്‍മ്മ’ എന്ന നോവലിലെ ഒരു സംഭവം കൂടി ഓര്‍മ്മയിലെത്തുന്നു. കാര്‍ത്ത്യായനി അമ്മയെ കാണാന് സുന്ദരയ്യന് വന്നു. അയാളെ കണ്ടയുടനെ പാറുക്കുട്ടി ഇരുട്ടിലേക്കു മറഞ്ഞു. അവളുടെ തലമുടിയെ സൂചിപ്പിച്ചു കൊണ്ടു് ഒരു ഇരുള് പോരാത്തതു കൊണ്ടാണോ വെറൊരു ഇരുളില് ഒളിക്കുന്നതെന്നു സുന്ദരയ്യന് ചോദിച്ചതായി സി.വി. രാമന്‍പിള്ള എഴുതുന്നു. അടുത്ത കാലത്താണു് കോണ്‍റഡിന്റെ Freya of the seven Isles എന്ന കഥ വായിച്ചതു്. അതിലെ നായിക ഇരുന്നാല് അവള്‍ക്കു സ്വന്തം തലമുടിയിലെ ഇരിക്കാന് പററൂ. അത്രയ്ക്കു നീളമാണതിനു്. എന്നിട്ടു് ഗ്രന്ഥകാരന് പറയുന്നു: I dare say, I dare say. It was not for me to behold these wonders. കോണ്‍റഡ് കണ്ടില്ലായിരിക്കും. പക്ഷേ ഞാന് പറയുന്നു: “ഈ അദ്ഭുതങ്ങള് ഞാന് കണ്ടിട്ടുണ്ട്.” തലമുടി ആണുങ്ങളെപ്പോലെ ക്രോപ്പു് ചെയ്യുന്ന ഇന്നത്തെ അദ്ഭുതവും ഞാന് കാണുന്നു.\nഎന്റെ യൗവനകാലത്തും സ്ത്രീകള് അമ്പലങ്ങളില് പോയിരുന്നു. കേരളീയ സ്ത്രീകള്‍ക്കു യോജിച്ച വേഷമായിരുന്നു അവരുടേതു്. ററി. 73 അല്ലെങ്കില് 703 മുണ്ടു്. പുളിയിലക്കര നേരിയതു്. ചെരിപ്പിടില്ല. തലമുടിയില് തുളസിക്കതിര് ചൂടിയിരിക്കും ചിലപ്പോള്. കുറേനേരം ധ്യാന നിമഗ്നയായി വിഗ്രഹത്തിനു മുന്‍പില് നിന്നിട്ടു് പോററി പട്ടിക്കെറിയുന്നതു പോലെ എറിയുന്ന ചന്ദനവുമെടുത്തു വീട്ടിലേക്കു പോരും. എത്ര ധനികയായാലും ദരിദ്രയായാലും ഇതു തന്നെ രീതി. ഇന്നു് അതൊക്കെ മാറിപ്പോയി. റബ്ബര് പാഡ് എവിടെ? ഫോം റബ്ബര് വച്ച അതെവിടെ? ധരിക്കുന്നു. ആയിരും രൂപയിലധികം വിലയുള്ള സാരി അണിയുന്നു. മാച്ച് ചെയ്യുന്ന ബ്ലസ്. തലമുടി ചുററിക്കെട്ടി (അകത്തു് വടയുണ്ടായിരിക്കും.) പൂമാല വളച്ചു വയ്ക്കുന്നു. പൗഡര്, റൂഷ്, ലിപ്സ്റ്റിക്. കുറഞ്ഞത് ഇരുന്നൂറു രൂപ വിലയുള്ള വര്‍ണ്ണച്ചെരിപ്പു്. എയര്‍കണ്ടീഷന്‍ഡ് മാരുതിയിലോ ടൊയോട്ടയിലോ കയറി കുറച്ചുദൂരം നീങ്ങുമ്പോള് അമ്പലമായി. മനസ്സില്ലാമനസ്സോടെ ചെരിപ്പൂരി നടയിലിട്ടിട്ടു് വിഗ്രഹത്തിന്റെ മുന്‍പില് തൊഴുകൈയോടെ നില്ക്കുന്നു. വില കൂടിയ ചെരിപ്പു് ആരും ‘അടിച്ചു’കൊണ്ടുപോകരുതേ എന്നാണു് പ്രാര്‍ത്ഥന. അല്ലെങ്കില് എന്നും ഇങ്ങനെ അമ്പലത്തില് വരത്തക്കവിധത്തില് ഭര്‍ത്താവു് അഞ്ചക്കം ശംബളം വാങ്ങുന്നവനായിരിക്കണമേ എന്നാവാം അപേക്ഷ. ഇലയില് ഭക്ത്യാദരപുരസ്സരം പൂജാരി നല്‌കുന്ന പ്രസാദവുമായി അന്നനട നടന്നു കാറില് കയറുന്നു. പുരുഷന്മാരുടെ വരവു സ്ക്കൂട്ടറിലാണു്. ട്രൗസേഴ്സ് ധരിച്ചു കൊടിമരത്തിന്റെ അടുത്തുവന്നു പ്രാര്‍ത്ഥിക്കുന്നു. തിരിച്ചു ചെന്നു് സ്ക്കൂട്ടര് സ്റ്റാര്‍ട്ട് ചെയ്യാന് നാലു ചവിട്ടു കൂടുതല് ചവിട്ടണം. അപ്പോഴേക്കും നെററിയിലിട്ട ചന്ദനം വിയര്‍പ്പില് മുങ്ങി അപ്രത്യക്ഷമാകും. എങ്കിലും സാരമില്ല. ബജാജില് കയറി വന്നു തൊഴുതല്ലോ മതി.\nപെരുമാററത്തിനും വലിയ മാറ്റമാണിപ്പോള്. പണ്ടും പരുക്കന് പെരുമാററങ്ങള് സ്ത്രീകളില് നിന്നും പുരുഷന്മാരില് നിന്നും ഉണ്ടായിട്ടുണ്ടു്. പക്ഷേ ഇന്നു് അതേയുള്ളൂ. പണ്ടു് അവര് വാക്കുകളെ പുഷ്പങ്ങളാക്കി ഇലയില് വച്ചു തരുമായിരുന്നു. ഇന്നു് അവയെ കരിങ്കല്‍ക്കഷണങ്ങളാക്കി നമ്മുടെ നെററിയുടെ നേര്‍ക്ക് എറിയുന്നു. അങ്ങനെ എറിയുന്ന ഒരു പെണ്ണിനെ എന്.എം. പ്രഭാകരന്റെ ‘അഹല്യ’ എന്ന കഥയില് കാണാം (കുങ്കുമം). ആ കാഴ്ചയില്‍ക്കവിഞ്ഞു് ഈ ജര്‍ണ്ണലിസത്തില് ഒന്നുമില്ല. ഒന്നുമില്ലേ? തീര്‍ച്ചയാണോ? ഇല്ല; ഒന്നുകൂടയുണ്ടു്. “നാക്കു നീട്ടല്” വളരെ കൂടുതലാണു് ആ പെണ്ണിനു്. അതു സ്ത്രീസ്വാഭാവമായതുകൊണ്ടു ഞാന് പറഞ്ഞില്ലെന്നേയുള്ളൂ. ഗ്രീസിലെയും റോമിലെയും സ്ത്രീപ്രതിമകളുടെ പടങ്ങള് കണ്ടിട്ടില്ലേ? പലതിനും തലയില്ല. പ്രതിമകള് കാതടിപ്പിക്കുന്ന രീതിയില് സംസാരിച്ചേക്കുമെന്നു പേടിച്ചു പുരുഷന്മാര് തട്ടിക്കളഞ്ഞതാവണം ആ തലകളെ.\nജി. എന്. പണിക്കര്\nകഴിഞ്ഞകാലത്തിന്റെ കാല്പനിക ഭംഗിയും വര്‍ത്തമാനകാലത്തിന്റെ വാസ്തവികചാരുതയും ലയാത്മകമായ സംഭാഷണങ്ങളിലൂടെ ആവിഷ്കരിക്കാന് ജി. എന്. പണിക്കര്‍ക്കുള്ള പ്രാഗല്ഭ്യത്തിനു ഉദാഹരണമായിട്ടുണ്ടു്. കലാകൗമുദിയിലെ അദ്ദേഹത്തിന്റെ ‘മാറി വീഴുന്ന രേഖകള്’ എന്ന ചെറുകഥ. യൗവനകാലത്തെ റൊമാന്‍റിക് അഹ്ലാദം. വര്‍ദ്ധക്യകാലത്തെ നിരാശത കലര്‍ന്ന സന്തോഷം. രണ്ടിനും വ്യാപകാവസ്ഥയുണ്ടു്. അവയെ സ്ഥൂലീകരിക്കാതെ ആകര്‍ഷകമായി കഥാകാരന് ചിത്രീകരിക്കുന്നതു് നായികയുടെയും നായകന്റെയും വികാരം കലര്‍ന്ന സംഭാഷണത്തിലൂടെയാണു്. വിധിയെ ആര്‍ക്കു മാറ്റാന് കഴിയും? കാലത്തിന്റെ വേഗത്തിലുള്ള പ്രവാഹത്തെ ആര്‍ക്കു തടയാന് കഴിയും. അനിവാര്യമായതു സംഭവിക്കും. ആ തളര്‍ച്ചയും ജീര്‍ണ്ണതയും സംഭവിക്കുമ്പോഴും സ്നേഹം പീലി വിരിച്ചു നിന്നാടുന്നു. ചില കഥകളുടെ ശക്തി “രാഷ്ട്രീയ”ത്തിലാണിരിക്കുന്നതു്. മററു ചില കഥകളുടേതു് സാമൂഹികാവസ്ഥയിലും. ജി. എന്. പണിക്കരുടെ ഇക്കഥയുടെ ശക്തി കലാത്മകതയിലാണു് എന്നതു് ഈ ലേഖകനെ ആഹ്ലാദിപ്പിച്ചു. ചിരപരിചിതമായ വിഷയാമായിരിക്കാം അദ്ദേഹം കൈകാര്യം ചെയ്യുന്നതു്. ആയിക്കൊള്ളട്ടെ. എങ്കിലും അതില് അദ്ദേഹത്തിന്റെ മുദ്രയുണ്ടു്. അദ്ദേഹത്തിന്റേതു മാത്രമായ കാഴ്ചപ്പാടുണ്ടു്. അതില്‍ക്കൂടുതലായി സഹൃദയനു് വേറൊന്നും വേണ്ട.\nഹൈന്ദവ സങ്കല്പമനുസരിച്ചു പുരുഷന്റെ തുടയ്ക്കു പ്രാധാന്യുമുണ്ടു്. ശക്തിയുടെ ഇരിപ്പിടമാണത്രേ അതു്. ഗുസ്തിക്കാര് മല്പിടിത്തത്തിനു് ഇറങ്ങുമ്പോള് തുടകളില് കൈകള്‍കൊണ്ടു് അടിച്ചുകൊണ്ടാണു് അങ്ങനെ ചെയ്യുക. ഭാരതയുദ്ധത്തിന്റെ പതിനെട്ടാം ദിവസം ഭീമന് ദുര്യോധനനെ കൊന്നതു് അയാളുടെ തുടയടിച്ചു പൊട്ടിച്ചാണു്. സ്ത്രീയെസ്സംബന്ധിച്ചും തുടയാണു് ശക്തിക്ക് ഇരിപ്പിടം. ഔര്‍വ്വന് അമ്മയുടെ തുടയില്‍നിന്നാണു് ജനിച്ചതു്. ആ കുഞ്ഞിന്റെ ശോഭകണ്ടു ശത്രുക്കള് അന്ധരായിപ്പോയി. ഗ്രീക്കു് ദേവന് സൂസ്സിന്റെ തുടയില് നിന്നാണു് ഡൈനൈസസ് ദേവന് ജനിച്ചതു്. സ്ത്രീയുടെ തുട ശക്തിക്ക് ആസ്പദം മാത്രമല്ല; സൗന്ദര്യത്തിന്റെ ഇരിപ്പിടവുമാണതു്. അതുകൊണ്ടാണു് സാഹിത്യത്തില് എപ്പോഴും ആ അവയവം വര്‍ണ്ണിക്കപ്പെടുന്നതു്.\n“തുമ്പിക്കരത്തിനിഹ തോലിനു കട്ടി കൊണ്ടും\nആകാരമൊത്തളവിലും ലഭിയാതെ പോയി\nതന്വംഗി തന്റെ തുടകള്‍ക്കുപമാനം ഭാവം”\nഎന്നു കവി. സത്യമാണിതെല്ലാം. എങ്കിലും അതു കാണിക്കേണ്ട രീതിയില് കാണിക്കണം. ഇല്ലെങ്കില് ഛര്‍ദ്ദിക്കാന് തോന്നും. ചില തമിഴ്നടികള് ഒരേ ഷേപ്പിലുളള തുടകള് കാണിച്ചു കൊണ്ടു് ചലച്ചിത്രത്തില് പ്രത്യക്ഷകളാകുമ്പോള് ശൃംഗാര പ്രതീതിയല്ല ബീഭത്സ പ്രതീതിയാണു് കാഴ്ചക്കാര്‍ക്കുണ്ടാവുക. ജി. എന്. പണിക്കരുടെ മുകളില്‍പ്പറഞ്ഞ കഥയില് നായിക “സാരി ഉയര്‍ത്തി ഇടുപ്പില് തിരുകിനിന്നു ജോലി ചെയ്യുന്ന”തിന്റെ ചിത്രമുണ്ടു്. അപ്പോല് അവളുടെ “തടിച്ചകാലുകള്” നായകന് കണ്ടു കാമത്തില് വീണുപോലും. ഞാനും ജി. എന്. പണിക്കരും ചിറ്റൂര്‍കോളേജില് ജോലിനോക്കിയിരുന്നു. ചിറ്റൂരെ ചെറുപ്പക്കാരികള് കാലത്തു റോഡില് ജോലിചെയ്യുമ്പോല് സാരി വളരെ ഉയര്‍ത്തിവച്ചിരിക്കും. പക്ഷേ ആപത്തില്ല. പാവാട മറയ്ക്കേണ്ട ഭാഗം മറച്ചിരിക്കും. ജി. എന്. പണിക്കരുടെ നായികയ്ക്കു പാവാടയില്ലെന്നു തോന്നുന്നു. അതുകൊണ്ടാണു് ‘അവോമിന്’ എവിടെ എന്നു് എനിക്കു ചോദിക്കേണ്ടി വരുന്നതു്. (അവോമിന് = ഛര്‍ദ്ദി ഒഴിവാക്കുന്ന ഗുളിക.)\nഅല്‍ബേര് കമ്യൂവിന്റെ ‘പ്ലേഗ്’ എന്ന നോവല് ഏതു സഹൃദയനെയും എന്തെന്നില്ലാത്തവിധം ആകര്‍ഷിക്കും. അതിലെ ഒരു വാക്യം ഞാനിപ്പോഴും ഓര്‍മ്മിക്കുന്നു. The order of the world is shaped by death — ലോകത്തിനു വ്യവസ്ഥ നല്കുന്നതു മരണമാണു്. പട്ടണത്തില് പ്ലേഗ് പടര്‍ന്നുപിടിക്കുമ്പോല് മനുഷ്യരെല്ലാവരും ഒന്നാകുന്നു. രോഗം അപ്രത്യക്ഷമായാലും ആപത്തിനെ ഓര്‍ത്തിട്ടു് ആ ഐക്യം അവര് പുലര്‍ത്തിക്കൊണ്ടു പോകുന്നു. അടുത്ത വീട്ടില് മരണമുണ്ടായാല് നമ്മള് ഓടിച്ചെല്ലുന്നു; നമ്മുടെ വീട്ടില് മരണമുണ്ടായാല് അവര് ഓടിവരുന്നു. മൃതദേഹം സംസ്കരിച്ചുകഴിയുമ്പോല് അതുവരെയുണ്ടായിരുന്ന സ്നേഹത്തിനു് ദാര്‍ഢ്യം സംഭവിക്കുന്നു. ഇതുതന്നെയാണു് പി. ഭാസ്കരന് ഹൃദയത്തെ പിടിച്ചുകുലുക്കുമാറു് പറയുന്നതു്.\nനാല്‍വഴികള് കൂടുമീക്കവലയില് പുലരിയില്\nഏതോ യുവാവു മൃതനായി\nഏതോ യുവാവു ഹതനായി.\nആ മരണത്തിനു ഹേതുക്കളായവയെ സംക്ഷേപണസാമര്‍ത്ഥ്യത്തോടെ സ്ഫുടീകരിച്ചിട്ടു് കവി പറയുന്നു.\nതാനേതിരിഞ്ഞു വ്യഥയാര്‍ന്നെന്റെ മാര്‍ഗ്ഗത്തില്\nആരോ നിഗുഢമൊരു നിശ്ശബ്ദമാം മൊഴിയില്\n“നീയാണു പോയതു നിനക്കാണു പോയതു\nനമുക്കാണു പോയതൊരു തരുണന്”\nകവിയുടെ ഈ മനുഷ്യസ്നേഹം നമുക്കേവര്‍ക്കും സ്വീകരണീയം. ആദരണീയം. മരിച്ച തരുണന് നമ്മുടെ സഹോദരനാണെന്നു തോന്നുന്നില്ലേ? മരണത്തിന്റെ അര്‍ത്ഥം നമ്മുടെ ജീവിതത്തില് കാണുന്നു പി. ഭാസ്കരന്. നമ്മുടെ ജീവിതത്തിന്റെ അര്‍ത്ഥം ആ യുവാവിന്റെ മരണത്തിലും. ഉത്കൃഷ്ടമായ കാവ്യം.\nഎന്. എം. പ്രഭാകരന്റെ ‘അഹല്യ’ എന്ന കഥയെക്കുറിച്ചു് ഞാന് പറഞ്ഞുകഴിഞ്ഞു. അതിലെ ഒരു മര്യാദകേടിനെപ്പററിയും എഴുതണമെന്നു വിചാരിച്ചതാണു്. മറന്നുപോയി. ഇപ്പോള് ഓര്‍മ്മവന്നതുകൊണ്ടു പറയുകയാണു്. കഥയിലെ ഒരു കഥാപാത്രം മറ്റൊരു കഥാപാത്രത്തോടു്: “അതല്ല, തന്റെ വേഷം ഒരു കവിക്കു പററിയ വേഷമല്ലിതു്. തന്നെക്കണ്ടാല് ഒരു പൂവാലനാണെന്നേ തോന്നൂ. മുടി അല്പംകൂടി നീട്ടി വളര്‍ത്തണം. കടമ്മനിട്ടയെ കണ്ടിട്ടില്ലേ, അതുപോലെ. ഷര്‍ട്ട് മാററി ഒരു ചീത്ത ജുബ്ബ ഇടണം. താടിവയ്ക്കണം. കഞ്ചാവു ബീഡിയില്ലെങ്കില് വെറും ബീഡിയെങ്കിലും വലിക്കണം.” (പുറം 25, കുങ്കുമം വാരിക.)\nമാന്യമായ കടമ്മനിട്ടയെ ഇമ്മട്ടില് ആക്ഷേപിക്കാന് ഈ കഥാകാരനെന്തു് അധികാരമെന്നുതന്നെ ഞാന് ചോദിക്കുന്നു. മനോഹരങ്ങളായ കാവ്യങ്ങള് രചിച്ചു് മഹാസദസ്സുകളില് അവ ചൊല്ലി ശ്രോതാക്കളെ ആഹ്ളാദാനുഭൂതിയില് വിലയംകൊള്ളിക്കുന്ന കവിയാണു് കടമ്മനിട്ട. പ്രതിഷേധം ക്ഷണിച്ചുവരുത്തുന്ന ഒരുവാക്കും ഇന്നുവരെ അദ്ദേഹത്തില് നിന്നു് ഉണ്ടായിട്ടില്ല. ഒരുദിവസം മുഴുവനും അദ്ദേഹത്തോടു സംസാരിക്കു. അന്യനെ ദുഷിച്ചു് അദ്ദേഹം ഒന്നും പറയുകയില്ല. അദ്ദേഹത്തെ വിമര്‍ശിക്കുന്നവരെപ്പോലും എതിര്‍ത്തു് ഒന്നും ഉരിയാടുകയില്ല. മന്ദസ്‌മിതം പൊഴിക്കുകയേയുള്ളൂ. അദ്ദേഹത്തിന്റെ അതിഥിയായി ചെല്ലൂ. അതിഥിസല്‍ക്കാര തല്‍പരത്വത്തിന്റെ ഉടലെടുത്ത രൂപമാണു് കടമ്മനിട്ടയെന്നു് ഗ്രഹിക്കാം. ശത്രുവായി ചെല്ലുന്നവനോടും മിത്രമായി പെരുമാറുന്ന യോഗ്യന്. ആ വിധത്തിലുള്ള ഒരു മാന്യനെ ഇങ്ങനെ അധിക്ഷേപിച്ചതു് ശരിയായില്ല. മര്യാദയില്ലാത്ത കാലം!\nനിത്യജീവിത സംഭവങ്ങള്‍ക്കു ‘ട്രാജിക് ഡൈമന്‍ഷന്’ നല്‍കുക. അങ്ങനെ അനുവാചകനു് തീഷ്ണമായ ജീവിതാവബോധം ഉളവാക്കുക — ഇതില് വിജയം കൈവരിച്ചിരിക്കുന്നു അഷ്ടമൂര്‍ത്തി എന്ന കഥാകാരന് (മാതൃഭൂമി ആഴ്ചപ്പതിപ്പിലെ ‘വഴിയോരങ്ങള്’ എന്ന ചെറുകഥ). മകനു പേന വാങ്ങാന് വീട്ടില് നിന്നിറങ്ങുന്ന പീതാംബരന് ആകസ്മികമായി കണ്ടുമുട്ടുന്ന കൂട്ടുകാരനുമായി കുടിക്കുന്നു. ബസ്സ് സ്റ്റോപ്പില് വച്ചു കണ്ട ഒരു ചെറുക്കനെ അവന്റെ വീട്ടിലെത്തിക്കുന്നു. ബസ് സ്റ്റോപ്പില് നിന്നപ്പോള് മകനു വേണ്ടി വാങ്ങിയ മനോഹരമായ പേന ആ ചെറുക്കന് ‘കാണക്കെ’ അയാള് എടുത്തു നോക്കിയതാണു്. അവനെ വീട്ടിലെത്തിച്ചിട്ടു് അര്‍ദ്ധരാത്രിയോടു് അടുപ്പിച്ചു സ്വന്തം ഭവനത്തിലെത്തുന്നു. ഉറങ്ങിക്കിടക്കുന്ന മകനെ വിളിച്ചുണര്‍ത്തി “നോക്കൂ നിനക്കു കൊണ്ടുവന്നിരിക്കുന്ന പേന” എന്നു പറഞ്ഞു് പോക്കററില് തപ്പിനോക്കിയപ്പോള് പേനയില്ല. തികഞ്ഞ കാരുണ്യമുള്ള പീതാംബരന്റെ മനസ്സു് ഒട്ടും മൃദുത്വമില്ലാത്ത ബാഹ്യലോകത്തോടു ഏററമുട്ടുമ്പോള് അതു തകര്‍ന്നടിയുന്നു. ഈ തകര്‍ച്ചയെ അഷ്ടമൂര്‍ത്തി എത്ര ഹൃദ്യമായിട്ടാണു് ചിത്രീകരിക്കുന്നതെന്നു് മനസ്സിലാക്കണമെങ്കില് കഥ തന്നെ വായിച്ചുനോക്കണം.\nഒരു സംഭവം പറയട്ടെ. ഒരു ബന്ധുവിന്റെ വീട്ടില് പോയിട്ടു് ഞാനും സഹധര്‍മ്മിണിയും കൂടി തിരുവനന്തപുരത്തെ യൂണിവേഴ്സിററി ലൈബ്രറിക്കു് അടുത്തുള്ള ബസ് സ്റ്റോപ്പില് ചെന്നുനിന്നു. അപ്പോള് ദൂരെനിന്നു് ഒരു പെണ്‍കുട്ടി ഓടി അടുത്തുവന്നു പറഞ്ഞു: “ഞാന് പേരൂര്‍ക്കടയിലാണു് താമസം. എന്നെ ബസ്സില് കയററിവിട്ടിട്ടേ നിങ്ങള് രണ്ടു പേരും പോകാവൂ. റോഡിലാരുമില്ല. എനിക്കു പോടിയാവുന്നു.” എന്റെ മകളെക്കാള് പ്രായം കുറഞ്ഞ കുട്ടി. അവള്‍ക്കു് ആപത്തുവരരുതെന്നു കരുതി “അത്രേയുള്ളു” എന്നു ഞാന് പറഞ്ഞു. “കംബൈന്‍ഡ്സ്റ്റഡി നടത്താന് കൂട്ടുകാരിയുടെ വീട്ടില്‍പോയതാണെന്നും ഒന്‍പതുമണിക്കു മൂത്തസഹോദരന് ബസ് സ്റ്റോപ്പിലെത്തുമെന്നു പറഞ്ഞിരുന്നെ”ന്നും അവള് അറിയിച്ചു. “ചേട്ടനെ കണ്ടില്ലല്ലോ” എന്നു് അവള് കൂടെക്കൂടെ ദുഃഖത്തോടെ പറയുന്നുണ്ടായിരുന്നു. ഞങ്ങള്‍ക്കു പോകേണ്ട ബസ്സുകള് പലതും പോയി. വളരെ നേരം കാത്തുനിന്നുപ്പോൾ പേരൂര്‍ക്കടബസ്സ് വന്നു. പ്രാണഭീതിയോടെയാണു് ഞാന് കൈ കാണിച്ചതു്. അവസാനത്തെ ബസ്സായതു കൊണ്ടാവാം ഡ്രൈവര് അതു നിറുത്തി. പെണ്‍കുട്ടി ഒട്ടും പരിഭ്രമമില്ലാതെ അതില്‍ക്കയറി സീററിലിരുന്നു. താങ്ക്സ് പറഞ്ഞില്ല. ഞങ്ങളെ ഒന്നു നോക്കിയതു പോലുമില്ല്ല ‘നന്ദികെട്ടവള്’ എന്നു ഞാന് മനസ്സില് പറഞ്ഞു. സമയം വൈകയതുകൊണ്ടു് ഞങ്ങള്‍ക്കു ടാക്സിക്കാറോ ഓട്ടോറിക്ഷയോ കിടിടിയില്ല. നടന്നു വീട്ടിലെത്തിയപ്പോള് അർദ്ധരാത്രിയായി. അടുത്തദിവസം ഞാന് പാളയത്തിലെ ഒരു ലോഡ്ജില് ഇരുന്നു് കഥാകാരനായ ടി. ആറിനോടു പത്തരമണിവരെ സംസാരിച്ചു. ഓട്ടോറിക്ഷ കിട്ടുമോ എന്നറിയാനായി ആ ബസ് സ്റ്റോപ്പിനടുത്തുകൂടെ വന്നപ്പോള് ആ പെണ്ണു് അവിടെ നില്ക്കുന്നു. കൂടെ കാണാന് കൊള്ളാവുന്ന ഒരു ചെറുപ്പക്കാരനുമുണ്ട്. അവള് പ്രേമവചനങ്ങള് പൊഴിക്കുന്നു. കുഴഞ്ഞാടുന്നു. അയാള് ഷര്‍ട്ടിലെ ബട്ടണ് പിടിച്ചും തിരിച്ചും കാലുകള് പിണച്ചും നിന്നു് രസിക്കുന്നു. പൊലീസിനെ ഭയന്നാവാം തിരിഞ്ഞും പിരിഞ്ഞും നോക്കുന്നുമുണ്ടു്. പെണ്ണ് എന്നെക്കണ്ട മാത്രയില് തല തിരിച്ചുകളഞ്ഞു. ‘നന്ദി കെട്ട വേശ്യ’ എന്നു് ഞാന് മനസ്സില് പറഞ്ഞു. പ്രിയപ്പെട്ട വായനക്കാരെ, കുറച്ചെങ്കിലും ക്രൂരതയോടെ പെരുമാറു. ഇല്ലെങ്കില് അര്‍ദ്ധരാത്രി നിങ്ങള്‍ക്കു വീട്ടിലേക്കു നടന്നു പോകേണ്ടതായിവരും.\nമദ്യപാനാസക്തിയും വര്‍ഗ്ഗബോധവും പടിഞ്ഞാറന് പരിഷ്കാരത്തിന്റെ പ്രകടങ്ങളായ ആപത്തുകളാണു്. നിരീശ്വരവാദം, ഭൗതികവാദം, സോഷ്യലിസം, മദ്യപാനാസക്തി ഇവ കൂട്ടിച്ചേര്‍ന്നിട്ടാണു് ഇരുപതില് പത്തൊന്‍പതു സംസ്കാരങ്ങളും അധഃപതിച്ചതും ജീര്‍ണ്ണിച്ചതും — ആര്‍നോള്‍ഡ് ടോയിന്‍ബിയുടെ അഭിപ്രായമാണിതു്. സോഷ്യലിസവും സംസ്കാരത്തെ ജീര്‍ണ്ണിപ്പിക്കുമോ? അദ്ഭുതാവഹം!\nജി. ശങ്കരക്കുറുപ്പു് പ്രസംഗിക്കുമ്പോള് വലതുകൈ പിറകിലോട്ടാക്കിവച്ചിരിക്കും. പ്രസംഗം തീരുന്നതുവരെ അദ്ദേഹം വിരലുകള് ചലിപ്പിച്ചുകൊണ്ടിരിക്കും [ഞാന് പലതവണ കണ്ടിട്ടുള്ളതു്].\n‘ദ്രുതകവന’ത്തിലേര്‍പ്പെട്ട കുഞ്ഞിക്കുട്ടന്‍തമ്പുരാന് ഇടതുകൈകൊണ്ടു് താനിരിക്കുന്ന പരമ്പിന്റെ (പനമ്പിന്റെ) പൊളികള് പൊളിച്ചെടുത്തു പൊടിക്കുമായിരുന്നു. കാവ്യം തീരുമ്പോള് ഇടതുവശത്തു് പരമ്പുപൊടിയുടെ കൂമ്പാരം [ജീവചരിത്രം നല്കിയ അറിവു്].\nറോബര്‍ട്ട് ബ്രൗണിങ് കാവ്യം രചിക്കുമ്പോള് ഉപ്പുകുററിയുടെ ഭാഗംകൊണ്ടു് കാര്‍പ്പററ് മര്‍ദ്ദിച്ചുകൊണ്ടിരിക്കും. കാവ്യം എഴുതിത്തീരുമ്പോള് കാര്‍പ്പററില് പല കുഴികള് കാണും [ജീവചരിത്രത്തില്‍നിന്നു്].\nചങ്ങമ്പുഴ കൃഷ്ണപിള്ള ആരോടു സംസാരിച്ചാലും “മനസ്സിലായോ, മനസ്സിലായോ?” എന്നു കൂടക്കൂടെ ചോദിക്കും [നോരിട്ടുള്ള പരിചയത്തില്‍നിന്നു്].\nപ്രഭാത് ബുക്ക് ഹൗസ് പ്രസിദ്ധപ്പെടുത്തിയ തന്റെ പുസ്തകങ്ങളിൽ ഏറിയ കൂറും വാങ്ങിക്കുന്നതു് ആ ഗ്രന്ഥകാരന് തന്നെ [കലാകൗമുദിയില് ‘സാഹിത്യവാരഫല’മെഴുതുന്ന എം. കൃഷ്ണന്‍നായര് സ്വന്തം പ്രവൃത്തിയെ പരസ്യമാക്കുന്നു].\nകെ.കെ. സുധാകരന് എന്ന കഥാകാരന് കഥകളെഴുതി ദേശാഭിമാനി വാരികയുടെ വായനക്കാരെ ശല്യപ്പെടുത്തുന്നു [അദ്ദേഹത്തിന്റെ ‘ക്ഷുദ്രജീവികള്’ എന്ന ക്ഷുദ്രമായ കഥ വാരികയില് വായിച്ചതിനുശേഷം ഉണ്ടായ അഭിപ്രായം].\nവേശ്യകളുടെ വരുമാനത്തെ അവലംബിച്ച ജീവിതം കുഴിച്ചുകൂട്ടുന്നവരെ ഇംഗ്ലീഷില് pimp എന്നു വിളിക്കും. (Benjamin and Masters എഴുതിയ പുസ്തകം) രതോപകാരി എന്നു വേണമെങ്കില് തര്‍ജ്ജമയാകാം. പുരുഷന്മാരെ വിളിച്ചുകൊണ്ടുവരിക, സൗകര്യമുളള സ്ഥലത്തു് അവളെ കൊണ്ടുചെന്നു പുരുഷന്മാരുടെ മുന്‍പിലാക്കിക്കൊടുക്കുക ഇതൊക്കെയാണു് രതോപകാരികളുടെ ജോലി. ചിലപ്പോള്, ബ്യൂട്ടി പാര്‍ലറുകളില് വേശ്യ പോകുമ്പോള് കൂട്ടിനായി അവനും പോകേണ്ടതായിവരും. വേശ്യയ്ക്കു പതിവുകാരോടാണു് ബന്ധം. രതോപകാരി ആവശ്യപ്പെട്ടാല് അവനു വഴങ്ങേണ്ടതായി വരും. രതോപകാരി ചിലപ്പോള് സഹോദരനായിരിക്കും. അങ്ങനെയാണെങ്കില് വഴങ്ങുന്ന ‘പ്രശ്നം’ ഒട്ടുമില്ല. മുകളില്‍പ്പറഞ്ഞ നിര്‍വ്വചനത്തിന്റെ വ്യാപ്തി വര്‍ദ്ധിപ്പിച്ചാല് സഹോദരിയുടെ വേശ്യാവൃത്തി കണ്ടില്ലെന്നു നടിച്ചു് അവള് കൊടുക്കുന്ന പണം സ്വീകരിച്ചു കഴിയുന്നവനെയും രതോപകാരിയെന്നു വിളിക്കാം. സഹോദരി രാത്രി വളരെ വൈകി വീട്ടിലെത്തുമ്പോള് അവന് ചീനച്ചട്ടി തലയില് കമിഴ്‌ത്തിവച്ചു ഉറക്കം നടിച്ചുകൊള്ളും. അല്ലെങ്കില് ഇരുട്ടത്തു് അവളുടെ ചവിട്ടു് അവന്റെ തലയില് കൊള്ളും. കാലത്തു് പത്തുരൂപ അവള് കൈയില് വച്ചു കൊടുക്കുമ്പോള് അവനു സന്തോഷമാകും. ഈ വിധത്തിലൊരു രതോപകാരിയെ വിശ്വരാജ് കണ്ണപുരം മനോരാജ്യം വാരികയിലെഴുതിയ ‘ചോണനുറുമ്പുകള്’ എന്ന കഥയില് കാണാം. ഒരു വ്യത്യാസം മാത്രം. സഹോദരിയുടെ വ്യഭിചാരം അവനു് ഇഷ്ടമില്ല. മററു മാര്‍ഗ്ഗമില്ലാതെ അവന് മൗനം അവലംബിക്കുന്നു എന്നേയുള്ളു. കഥയെക്കുറിച്ചു ഞാനും മൗനം അവലംബിക്കുന്നു. എല്ലാക്കഥകളും മോശമാണന്നു പറയാന് മനസ്സു സമ്മതിക്കുന്നില്ല.\nമുന്‍പൊരിക്കല് റവന്യൂബോര്‍ഡ് മെംബര് എന്. ഗോപാലകൃഷ്ണന്‍നായര് ‘രതോപകാരി’ എന്ന എന്റെ പ്രയോഗം ശരിയല്ലെന്നു എന്നോടു പറഞ്ഞു. ‘രത്യുപകാരി’ എന്നതാണു ശരിയായ രൂപമെന്നും അദ്ദേഹം അഭിപ്രായപ്പെട്ടു. ഗോപാലകൃഷ്ണന്‍നായര് സംസ്കൃതത്തില് അവഗാഹമുള്ള ആളായിരിക്കാം. എനിക്കു് അത്രകണ്ടു് അറിവുമില്ല ആ ഭാഷയെസ്സംബന്ധിച്ചു്. എങ്കിലും രതോപകാരി എന്ന പ്രയോഗത്തില് തെററില്ലെന്നു പറയട്ടെ. രത + ഉപകാരി = രതോപകാരി എന്നേ വരു. രതശബ്ദത്തിനു സംഭോഗമെന്നു് അര്‍ത്ഥം. ശാകുന്തളത്തില് രതോല്‍സവം (the feast of sexual enjoyment) എന്ന പ്രയോഗമുണ്ടുതാനും.\nRetrieved from "http://ml.sayahna.org/index.php?title=സാഹിത്യവാരഫലം_1986_08_17&oldid=11051"


നിരക്ഷരൻ: June 2014\nഒരു ദിവസം ശരാശരി 1.5 ടൺ നിരക്കിൽ, മാസത്തിൽ 23 - 24 ദിവസങ്ങൾ മാലിന്യം പ്ലാന്റിൽ വരുന്നു. ജോയിയും മുൻസിപ്പാലിറ്റിയും തമ്മിലുള്ള കരാർ പ്രകാരം ഒരു ടൺ മാലിന്യം സംസ്ക്കരിക്കാൻ 1600 രൂപ ജോയിക്ക് നൽകും. അത്6ജോലിക്കാർക്ക് ശമ്പളമായും ഗ്ലൌസ് ഷൂസ് എന്നിങ്ങനെയുള്ള സാമഗ്രികളായും കൊടുക്കാനുള്ളതേ ഉണ്ടാകൂ എന്നാണ് ജോയിയുടെ കണക്ക്. 350 രൂപയാണ് നിലവിൽ ജോലിക്കാരുടെ ദിവസക്കൂലി. വൈദ്യുത ബിൽ നേരിട്ട് അടക്കുന്നത് മുൻസിപ്പാലിറ്റിയാണ്. പ്ലാന്റിൽ നിന്ന് കിട്ടുന്ന പ്ലാസ്റ്റിക്കും വളവുമാണ് ജോയിക്കുള്ള ശരിയായ വരുമാനം. ജോലിക്കാർക്കുള്ള പണം കൈപ്പറ്റണമെങ്കിൽ നാലഞ്ച് പ്രാവശ്യമെങ്കിലും ജോയി മുൻസിപ്പൽ ഓഫീസ് കയറിയിറങ്ങണം. മാത്രമല്ല 55,000 രൂപയ്ക്ക് അടുക്കെയുള്ള പണം ഈ ആവശ്യത്തിലേക്കായി വാങ്ങിക്കൊണ്ടുപോരുമ്പോൾ മുൻസിപ്പാലിറ്റിയിൽ ഇരിക്കുന്നവർക്ക് കൈക്കൂലി ഇനത്തിൽ ഒന്നും തന്നെ ജോയി കൊടുക്കുന്നില്ല. അതുകൊണ്ട് ജോയിയെ ഒരു പാഠം പഠിപ്പിക്കുക എന്നതാണ് തൽ‌പ്പര കക്ഷികളുടെ ലക്ഷ്യം. ജോയിയാകട്ടെ, ജോലിക്കാർക്ക് കൊടുക്കാനുള്ള പൈസ മുൻസിപ്പാലിറ്റി നേരിട്ട് തന്നെ കൊടുത്തോളൂ. പണമിടപാടിനായി എന്നെ ഓഫീസിൽ കയറ്റിയിറക്കരുത് എന്ന് പലവുരു കോർപ്പറേഷനെ അറിയിച്ചിട്ടുമുള്ള ആളാണ്.\nജോയ് മുൻസിപ്പാലിറ്റിക്ക് നൽകിയ കത്തിന്റെ കോപ്പി - പേജ് 1\nജോയ് മുൻസിപ്പാലിറ്റിക്ക് നൽകിയ കത്തിന്റെ കോപ്പി - പേജ് 2.\nലേഖകൻ :- നിരക്ഷരൻ at 13:46\nLabels: പരിസ്ഥിതി, സാമൂഹികം\nകൊടുങ്ങല്ലൂർ മാലിന്യസംസ്ക്കരണ പ്ലാന്റ് അടച്ചു പൂട്...


ചെന്നൈ: ജയലളിതക്ക് എങ്ങനെയാണോ പന്നീര്‍സെല്‍വം അതുപോലെയാണ് ശശികലക്ക് എടപ്പാടി കെ. പളനിസാമി. പന്നീര്‍സെല്‍വത്തിനൊപ്പം പളനിസാമിയുടെ പേരും മുഖ്യമന്ത്രി സ്ഥാനത്തേക്ക് പരിഗണിക്കപ്പെട്ടിരുന്നു. ശശികലക്കെതിരായ വിധിയെ തുടര്‍ന്ന് ചെന്നൈ കൂവത്തൂര് ഗോള്‍ഡന് ബേ റിസോര്‍ട്ടില് നടന്ന പാര്‍ട്ടി നിയമസഭ കക്ഷിയോഗത്തിലാണ് 63കാരനായ ഹൈവേസ് – ചെറുതുറമുഖ വകുപ്പ് മന്ത്രി പളനിസാമിക്ക് നറുക്ക് വീണത്.\nസേലം എടപ്പാടി താലൂക്കിലെ പൂലംപട്ടി നെടുങ്കുളം സിലുവംപാളയം ഗ്രാമത്തില് 1954 മാര്‍ച്ച് രണ്ടിനാണ് പളനിസാമിയുടെ ജനനം. 1976ല് ഈറോഡ് വാസവി കോളജില്‍നിന്ന് ബി.എസ്സി ബിരുദമെടുത്ത ശേഷം കുടുംബത്തിന്‍െറ കൃഷിയും ബിസിനസും ഏറ്റെടുക്കുകയായിരുന്നു. ചെറുപ്പംമുതലേ അണ്ണാ ഡി.എം.കെയുടെ സജീവ പ്രവര്‍ത്തകനായിരുന്നു. മുതിര്‍ന്ന നേതാവായ കെ.എ. ശെങ്കോട്ടയനാണ് പളനിസാമിയെ രാഷ്ട്രീയത്തില് കൈപിടിച്ചുയര്‍ത്തിയത്. പിന്നീട് ശെങ്കോട്ടയനെ കടത്തിവെട്ടി ഉന്നതസ്ഥാനങ്ങളിലെത്തി.\nരണ്ട് ദശാബ്ദങ്ങള്‍ക്ക് മുമ്പ് എം.ജി.ആറിന്‍െറ മരണത്തിനുശേഷം ജാനകി- ജയലളിത എന്നിവരുടെ നേതൃത്വത്തില് പാര്‍ട്ടിയില് പിളര്‍പ്പുണ്ടായപ്പോള് ജയലളിതയോടൊപ്പം നിലകൊണ്ടു. 1989ല് ജയലളിത വിഭാഗത്തിന്‍െറ സ്ഥാനാര്‍ഥിയായി എടപ്പാടി മണ്ഡലത്തില്‍നിന്ന് വിജയിച്ചു. പിന്നീട് 1991, 2011, 2016 വര്‍ഷങ്ങളില് ഇതേ മണ്ഡലത്തില്‍നിന്ന് നിയമസഭയിലേക്കും 1998- ’99 കാലയളവില് സേലം മണ്ഡലത്തില്‍നിന്ന് ലോക്സഭയിലേക്കും തെരഞ്ഞെടുക്കപ്പെട്ടു. പിന്നീട് ’99, 2004 വര്‍ഷങ്ങളില് പരാജയപ്പെട്ടു. 2006ലെ നിയമസഭ തെരഞ്ഞെടുപ്പില് എടപാടി മണ്ഡലത്തില് പാട്ടാളി മക്കള് കക്ഷിയുടെ കാവേരിയോട് തോറ്റു. 2011ലെ ജയലളിത മന്ത്രിസഭയില് പൊതുമരാമത്ത് മന്ത്രിയായി. പന്നീര്‍സെല്‍വം കഴിഞ്ഞാല് മന്ത്രിസഭയിലെ രണ്ടാമനായി.\nകൗണ്ടര് വിഭാഗത്തില്‍പ്പെട്ടയാളാണ് പളനിസാമി. ഭാര്യ: രാധ. മകന്: പി. മിഥുന്‍കുമാര്.\nപളനിസാമി ആദ്യദിനം 500 മദ്യക്കടകള് കൂടി പൂട്ടി


ഫേസ്ബുക്കിലൂടെ പരിചയപ്പെട്ട യുവാവും പെണ്‍കുട്ടിയും പ്രണയത്തിലായി, ഒരു ദിവസം അറിഞ്ഞു അവള് മരണപ്പെട്ടു എന്ന്; ഒടുവില് കണ്ണൂരിലെ കാമുകിയുടെ കുഴിമാടം തേടി അവന് യാത്ര തിരിച്ചു; ശേഷം പുറത്തുവന്നത് ഞെട്ടിക്കുന്ന വിവരങ്ങള് - BIGNEWSLIVE | Latest Malayalam News\nകണ്ണൂര്: ഫേസ്ബുക്കിലൂടെ യുവാവും യുവതിയും പരിചയപ്പെട്ടു. പരസ്പരം സന്ദേശങ്ങള് കൈമാറുന്നതിനിടെ ഇരുവരും പ്രണയത്തിലായി. മാസങ്ങള് ഏറെ കഴിഞ്ഞപ്പോള് കാമുകന് അറിഞ്ഞു തന്റെ പ്രിയതമ മരണമടഞ്ഞെന്ന്. ശേഷം കാമുകിയുടെ കുഴിമാടം തേടി കണ്ണൂരെത്തിയ യുവാവിന് പറ്റിയത് വലിയ ചതി.\n21കാരനായ മഞ്ചേശ്വരം സ്വദേശിയാണ് സുഹൃത്തിനൊപ്പം കാമുകിയുടെ കുഴിമാടം തേടി കണ്ണൂരിലെത്തിയത്. എന്നാല് കുറെ അലഞ്ഞിട്ടും 19കാരിയുടെ കുഴിമാടം കണ്ടെത്തിയില്ല. തുടര്‍ന്ന് പോലീസ് സ്റ്റേഷനില് എത്തിയപ്പോഴാണ് ചതിയുടെ ആഴം യുവാവിന് മനസിലായത്. യുവാവിന്റെ കൈയ്യിലുണ്ടായിരുന്ന മൊബൈല് നമ്പറില് വിളിച്ച് പോലീസ് അന്വേഷിച്ചപ്പോഴാണ് കാമുകിക്ക് അപകടമൊന്നും സംഭവിച്ചിട്ടില്ലെന്ന് മനസിലായത്.\nയുവാവും പെണ്‍കുട്ടിയും മൂന്ന് മാസം മുമ്പാണ് പരിചയപ്പെട്ടത്.\nയുവതിയുടെ വിവരമൊന്നും കിട്ടാതെ വന്നപ്പോള് കാമുകിയുടെ സുഹൃത്തിനെ വിളിച്ച് അന്വേഷിച്ചതിനെ തുടര്‍ന്ന് കാമുകി വാഹനാപകടത്തില് മരിച്ചെന്നും കബറടക്കം കഴിഞ്ഞെന്നും അറിഞ്ഞത്. പിന്നീടാണ് കാമുകിയുടെ കുഴിമാടം കാണുമെന്നും അവിടെ പ്രാര്‍ത്ഥിക്കുമെന്നും ആഗ്രഹിച്ച് സുഹൃത്തുമായി എത്തിയത്.\nTags: Facebook LoverKeralapolice\nകൊച്ചിയില് വീണ്ടും തീപിടുത്തം; ഫാക്ട് കോമ്പൗണ്ടിലാണ് തീപിടിച്ചത്\nഅരീക്കോട് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച സംഭവത്തില് അഞ്ച് പേര് അറസ്റ്റില്\nസ്വന്തം പേരിലുള്ള പവലിയന് ഉദ്ഘാടനം ചെയ്യില്ല; വിസമ്മതം അറിയിച്ച് ധോണി\nക്രിപ്‌റ്റോ കറന്‍സി കനേഡിയന് സിഇഒ ഇന്ത്യയില് മരണപ്പെട്ടു; അകാല മരണത്തോടൊപ്പം മണ്ണടിഞ്ഞത് ആയിരക്കണക്കിന് നിക്ഷേപകരുടെ പാസ്‌വേര്‍ഡും, അക്കൗണ്ടില് കെട്ടികിടക്കുന്നത് 137,2,10,000 ഡോളര്!\nഇന്ത്യയുടെ വിക്കറ്റുകള് പിഴുതെടുക്കുമ്പോള് പ്രത്യേക ആഘോഷം സംഘടിപ്പിക്കാന് അനുവദിക്കണം; വിവാദമായി പാകിസ്താന് ടീമിന്റെ ആവശ്യം


ഗോളടിയങ്കം മുറുകുന്നു | Sports | Deshabhimani | Wednesday May 27, 2020\nജർമൻ ഫുട്‌ബോൾ ലീഗ് അവസാന ഘട്ടത്തിൽ എത്തിനിൽക്കെ തുടർച്ചയായ എട്ടാം കിരീടത്തിന് അരികെയാണ് ബയേൺ മ്യൂണിക്. ബൊറൂസിയ ഡോർട്ട്‌മുണ്ടാണ് തൊട്ടുപിന്നിൽ. രണ്ട് ഗോളടിക്കാരാണ് ഇരുടീമുകളുടെയും ഊർജം. ബയേണിനെ റോബർട്ട് ലെവൻഡോവ്‌സ്‌കിയും ഡോർട്ട്‌മുണ്ടിനെ എർലിങ് ഹാലൻഡും നയിക്കുന്നു.\nലെവൻഡോവ്‌സ്‌കി ജർമൻ ലീഗിൽ 27 ഗോളാണ് ഈ സീസണിൽ നേടിയത്. ഹാലൻഡ് 26 ഗോളടിച്ചു. ഇതിൽ 16 എണ്ണം ഓസ്‌ട്രിയൻ ക്ലബ് സാൽസ്‌ബുർഗിനുവേണ്ടി കുറിച്ചതാണ്. ഡോർട്ട്‌മുണ്ടിൽ 10 ഗോളടിച്ചു.\nലെവൻഡോവ്‌സ്‌കി ഹാലൻഡിനേക്കാൾ 546 മിനിറ്റ് കൂടുതൽ സമയം കളത്തിലുണ്ടായിരുന്നു.ലെവൻഡോവ്‌സ്‌കി ഓരോ 82.3 മിനിറ്റിലും ഒരു ഗോളടിക്കുന്നു. 4.2 ഷോട്ടിൽ ഒരു ഗോൾ. സഹതാരങ്ങൾക്ക് മൂന്നുതവണ അവസരവും ഒരുക്കിയിട്ടുണ്ട് ഈ പോളണ്ടുകാരൻ.\nഇരുപതുകാരനായ ഹാലൻഡ് ഡോർട്ട്‌മുണ്ടിൽ ഗോളടിയോടെയാണ് തുടങ്ങിയത്. കളത്തിലുള്ള ഓരോ 64.5 മിനിറ്റിലും ഗോളടിക്കുന്നു. 2.8 ഷോട്ടിൽ ഒരു ഗോൾ. ആറുതവണ അവസരമൊരുക്കി. എതിരാളികൾ കരുത്തരല്ലാത്ത ഓസ്‌ട്രിയൻ ലീഗിലായിരുന്നു ഹാലൻഡിന്റെ ആദ്യ ഗോളുകൾ. യെർദ് മുള്ളറുടെ റെക്കോഡ് തകർക്കുകയാണ് ലെവൻഡോവ്‌സ്‌കിയുടെ ലക്ഷ്യം. 1971–-72 സീസണിൽ 34 ഗോളടിച്ചിട്ടുണ്ട് മുള്ളർ.\nജർമൻ ഫുട്‌ബോൾ ലീഗ്


വിളംബരം: ലഹരിയില് നീന്തുന്ന കൗമാരം മഹാവിപത്ത് വിളിപ്പാടകലെ\nലഹരിയില് നീന്തുന്ന കൗമാരം മഹാവിപത്ത് വിളിപ്പാടകലെ\nഒരു അധ്യാപക സംഘടനയിലെ നേതാവിന്റെ മകനാണ് രോഹിത്. (യഥാര്‍ഥ പേരല്ല) ഇന്ന് ഡിഗ്രി രണ്ടാംവര്‍ഷ വിദ്യാര്‍ഥിയാണ്. ദിവസവും മദ്യപിക്കുന്നു അവന്. മദ്യം കിട്ടിയില്ലെങ്കില് കൈവിറക്കും. കാലുകള് നിലത്തുറക്കില്ല. ക്ലാസിലും വീട്ടിലും പൊതുചടങ്ങുകളിലുമെല്ലാം ഉന്മേഷം ഉണ്ടാവണമെങ്കില് മദ്യം കിട്ടിയേ തീരൂ. രോഹിത് മാത്രമല്ല അവന്റെ ക്ലാസില് പഠിക്കുന്ന കൂട്ടുകാരില് മദ്യപിക്കാത്തവര് കുറവാണ്. പെണ്‍കുട്ടികള്‍പോലും അതില് നിന്നും ഒട്ടും പിന്നിലല്ലെന്നതാണ് വസ്‌തുത.\n19ാം വയസ്സില് മുഴുകുടിയനായി തീര്‍ന്ന രോഹിത് ഈ ശീലം എന്നുതുടങ്ങിയെന്ന് ചോദിക്കുക. അത്‌കേള്‍ക്കുമ്പോള് നിങ്ങള് ഞെട്ടും. എട്ടാം ക്ലാസില് നിന്നെന്നാണ് ഉത്തരം. ആരാണ് ആദ്യമായി മദ്യം പകര്‍ന്ന് തന്നതെന്ന് കൂടി ചോദിക്കുക. അതിനുള്ള ഉത്തരം സ്വന്തം പിതാവ് തന്നെയാണെന്നാണ്. അത്‌കേള്‍ക്കുമ്പോള് ആശ്ചര്യം തോന്നുന്നവര് യത്രപേരുണ്ടാകുമെന്നറിയില്ല. കാരണം ഇന്ന് അത്തരം കഥകളും കാഴ്‌ചകളും സര്‍വസാധാരണമായി തീര്‍ന്നിരിക്കുന്നു. മലയാളീ വീട്ടകങ്ങളിലും ആഘോഷവേളയിലെ മദ്യസേവ പതിവുകാഴ്‌ചയായി തീര്‍ന്നിരിക്കുന്നു.\nഅധ്യാപക സംഘടനയിലെ ആ നേതാവ് അയാള്‍ക്ക് ലഭിച്ച ചില പുരസ്‌കാരങ്ങളുടെ പേരില് വീട്ടില് ഒരുക്കിയ മദ്യസത്‌കാരത്തിലായിരുന്നു രോഹിതിന്റെ അരങ്ങേറ്റം. അന്നവന്റേയും കൂട്ടുകാരുടേയും പെര്‍ഫോമന്‍സ് കണ്ട് ചിരിച്ച പിതാവും മാതാവും ബന്ധുക്കളുമെല്ലാം ഇന്നത്തെ അവസ്ഥകണ്ട് കരയുകയാണ്.\nമദ്യ ദുരന്തങ്ങളുടെയും അതുമൂലമുണ്ടാകുന്ന മരണങ്ങളുടെയും കണക്കുകള് പത്രവാര്‍ത്തകളിലൂടെ ദിനവും നമ്മുടെ മുമ്പിലെത്തുന്നു. അതുകണ്ട് ഞെട്ടുകയും ചിലപ്പോള് ഷാപ്പുകള് അഗ്നിക്കിരയാക്കുകയും ചെയ്യുന്നു. എന്നാല് മയക്കുമരുന്ന് ദുരന്തങ്ങളുടെ മരണസംഖ്യയുടെ കണക്കെടുക്കാനാവുന്നേയില്ല. ഇതിനുമൊക്കെ എത്രയോ അപ്പുറത്താണ് മയക്കുമരുന്ന് മൂലം പൊലിയുന്ന ജീവിതങ്ങളുടെ അംഗസംഖ്യ . അവരുടെ പ്രായമോ മുപ്പത് വയസ്സില് താഴെയുമാണ്. എന്നാല് ലഹരിമരുന്നുകളുടെ കൂട്ട ദുരന്തങ്ങളുണ്ടാകില്ലെന്നറിയാം. അതാവും മലയാളികള് പൊട്ടിത്തെറിക്കാനും മരുന്ന് വിപണനകേന്ദ്രങ്ങള് അടിച്ചുതകര്‍ക്കാനും ഒരുമ്പെടാത്തത്....?\nപുകവലി ശീലം കുറഞ്ഞു വരുമ്പോള് തന്നെ ലഹരി വസ്‌തുക്കളുടെ ഉപയോഗം കൂടിവരുന്നതായാണ് കണക്കുകള്. മദ്യപിക്കുമ്പോള് വാസനയുണ്ടാകുമെന്ന് ഭയക്കുന്നവര്‍ക്കും മയക്കുമരുന്ന് അഭയമായി മാറുന്നുണ്ട്. നേരത്തെ അന്‍പത് വയസിനുമുകളിലുള്ളവരായിരുന്നു മദ്യത്തിനും മയക്കുമരുന്നിനും അടിമകളായി ചികിത്സക്കെത്തിയിരുന്നതെങ്കില് ഇന്നവരുടെ പ്രായം പതിനാലാണ്. പതിനാലാം വയസില് ഒരാള് ലഹരിക്കടിമയായി മാറണമെങ്കില് അവന് ഏതുകാലത്തു തുടങ്ങിയിട്ടുണ്ടാകണം ഈ ശീലം...? കോഴിക്കോട്ടെ മദ്യത്തിനും മയക്കുമരുന്നിനും അടിമകളായവരുടെ ചികിത്സാകേന്ദ്രമായ സുരക്ഷയിലെ പ്രൊജക്‌ട് ഡയറക്‌ടര് നാസര് ചോദിക്കുന്നു.\nഇനി ഈ കണക്ക് ശ്രദ്ധിക്കൂ. ഇത് 2010ലെ സര്‍വേഫലമാണ്. പത്ത് ഇന്ത്യന് നഗരങ്ങളില് നടത്തിയ ഈ സര്‍വേയില് തെളിഞ്ഞത് പത്തുവര്‍ഷത്തിനിടെ കൗമാരക്കാരുടെ മദ്യപാനത്തിന്റെ തോത് 100 ശതമാനം കണ്ട് വര്‍ധിച്ചിരിക്കുന്നു എന്നാണ്. 15നും 19നും ഇടയില് പ്രായമുള്ള 2000പേരാണ് സര്‍വേയില് പങ്കെടുത്തത്. അഞ്ചില് ഒരാള് മദ്യം കഴിക്കുന്നു. (65 ശതമാനം). പത്തില് മൂന്നുപേര് പഴവര്‍ഗങ്ങളുടെ രുചിയുള്ള മദ്യം ഉപയോഗിക്കുന്നു. 32 ശതമാനം പേര് അസ്വസ്ഥതയില് നിന്ന് മുക്തിനേടാനായി മദ്യത്തില് അഭയം തേടുമ്പോള് 46 ശതമാനം ലക്ഷ്യം വെക്കുന്നത് അടിച്ച് പൂസാകുക എന്നതാണ്.\nബോറഡിമാറ്റാനാണ് 15 ശതമാനം മദ്യപിക്കുന്നത്. 45 ശതമാനം കുട്ടികളും പ്ലസ്‌ടുതലത്തിലെത്തുമ്പോള് തന്നെ മാസത്തില് അഞ്ചോ ആറോ തവണ മദ്യപിക്കുന്നു. മെട്രോ നഗരങ്ങളിലെ കുട്ടികള് പ്രതിവര്‍ഷം 3500നും 4500നും ഇടയില് രൂപ മദ്യപിക്കാനായി ചെലവഴിക്കുന്നു. 40ശതമാനം പെണ്‍കുട്ടികള്‍ക്കും 15നും 17നും ഇടയിലുള്ള പ്രായത്തില് ആദ്യത്തെ മദ്യപാനാനുഭവമുണ്ടാകുന്നു.\nപ്രണയദിനം, ജന്മദിനം, സെന്റോഫ് മറ്റു ആഘോഷവേളകളിലൂടെയാണ് 70 ശതമാനമാളുകളും അരങ്ങേറ്റം കുറിക്കുന്നത്. ഇങ്ങനെ പോകുന്നു ദ അസോസിയേറ്റഡ് ചേംമ്പേഴ്‌സ് ഓഫ് കൊമേഴ്‌സ് ഇന്ത്യയുടെ സോഷ്യല് ഡവലപ്പ്‌മെന്റ് ഫൗണ്ടേഷന് നടത്തിയ സര്‍വേയിലെ വിവരങ്ങള്. പത്ത് ഇന്ത്യന് നഗരങ്ങളില് കേരളത്തില് നിന്ന് കൊച്ചിയെയാണ് അവര് ഉള്‍പ്പെടുത്തിയിരുന്നത്. എന്നാല് സര്‍വേയില് ഉള്‍പ്പെട്ടിട്ടില്ലാത്ത കേരളത്തിലെ മറ്റുനഗരങ്ങളുടെ കഥകളും ഇതില്‍നിന്നും ഒട്ടും വിഭിന്നമല്ലെന്ന് സമീപകാലാനുഭവങ്ങള് പറയുന്നു.\nമദ്യപാനം മാത്രമല്ല അതിനേക്കാള് ഭീകരമാണ് മയക്കുമരുന്നിന്റെ ഉപയോഗം. അതില് തന്നെ പുതിയപരീക്ഷണങ്ങള് നടത്താന് കൗ മാരക്കാര് ഒരുക്കമാകുന്നു. ലഹരിയുടെ മായികലോകത്തേക്കുള്ള വാതായനങ്ങള് അവര്‍ക്കുമുമ്പില് മലര്‍ക്കെ തുറന്നിട്ടിരിക്കുകയുമാണ്.\nകഴിഞ്ഞവര്‍ഷം ജൂലൈയുടെ ആദ്യപുലരിയിലായിരുന്നു ആ വാര്‍ത്ത നമ്മെ തേടിയെത്തിയത്. ലഹരിഗുളികാ റാക്കറ്റിലെ രണ്ടു പ്രധാനികള് പിടിയിലായതോടെയാണ് കലാലയങ്ങളിലേക്ക് പടര്‍ന്നുകയറിയ പുതിയ ലഹരിമാഫിയകളെക്കുറിച്ച് കേട്ടത്. കോഴിക്കോട്ടെ ഷാഡോ പോലീസിന്റെ വലയിലാണിവര് കുരുങ്ങിയത്. ഇവരുടെ ഉപഭോക്താക്കളില് വലിയൊരുശതമാനവും സ്‌കൂള്, കോളജ് വിദ്യാര്‍ഥികളായിരുന്നു. സ്‌കൂള് കുട്ടികളാണ് തങ്ങള്‍ക്ക് വേണ്ടി മൈസൂരില് നിന്നും മംഗലാപുരത്തു നിന്നും കോഴിക്കോട്ടേക്ക് ലഹരിഗുളിക എത്തിച്ചു തരുന്നതെന്നാണ് ഇവര് പോലീസിനോട് വെളിപ്പെടുത്തിയത്.\nഇവിടെ പത്തിരട്ടി വിലക്കാണത് വില്‍ക്കുന്നത്. മാസത്തില് ഒന്നോ രണ്ടോതവണ നാട്ടിലെത്തുമ്പോഴെല്ലാം ഇവരുടെ പക്കല് 500 സ്‌ട്രിപ്പുകളുണ്ടാകും. കഠിനവേദനക്കും മനോ ദൗര്‍ഭല്യമുള്ളവര്‍ക്കും ഡോക്‌ടര്‍മാര് കുറിച്ച് നല്‍കുന്ന മരുന്നുകളിലാണ് ലഹരിയുടെ പുതിയ സ്വര്‍ഗരാജ്യം കുട്ടികള് കണ്ടെത്തിയിരിക്കുന്നത്. കോഴിക്കോട്ടെ പല മനോരോഗ വിദഗ്‌ധരുടെയും അരികില് ചികിത്സതേടിയെത്തുന്നു ഇത്തരം ലഹരിമരുന്നുകളുടെ അടിമകളായി തീര്‍ന്ന വിദ്യാര്‍ഥികള്.\nഒറ്റ എസ് എം എസ് മതി. ലഹരി വസ്‌തുക്കള് എവിടേക്കും എത്തുന്നു. സംസ്ഥാനത്തെ സ്‌കൂള് കോളജുകള് കേന്ദ്രീകരിച്ചാണ് വ്യാപാരം. വില്‍ക്കാനും വാങ്ങാനും ഹോള്‍സെയിലായി കൊണ്ടുവരുന്നതിനും വിദ്യാര്‍ഥികള്. ചരട് വലിക്കാന്‍മാത്രം അന്തര് സംസ്ഥാന റാക്കറ്റുകള്. വിപണനത്തിന് ഹൈടെക് സംവിധാനങ്ങളുമായി ഇങ്ങനെയൊരു മാഫിയ ഇവിടെ സജീവമാണെന്നറിയുമ്പോഴും അതിന്റെ ഭീകരാവസ്ഥ നമ്മള് എത്രകണ്ട് മനസിലാക്കിയിട്ടുണ്ട്...?\nശസ്‌ത്രക്രിയക്കുമുമ്പ് ബോധം കൊടുത്താന് ഉപയോഗിക്കുന്ന ഇന്‍ജക്ഷനിലും വേദന സംഹാരികളായ ചില ഗുളികകളിലും കുട്ടികളെ പുതിയ ലഹരികണ്ടെത്താന് പഠിപ്പിച്ചത് ആരാണ്...?\nഅംഗീകൃത ഡോക്‌ടറുടെ കുറിപ്പില്ലാതെ മുതിര്‍ന്നവര്‍ക്ക് പോലും മെഡിക്കല് ഷാപ്പുകളില് നിന്ന് ലഭ്യമല്ലാത്ത ഇത്തരം ഗുളികകള് കുട്ടികള്‍ക്ക് കോഴിക്കോട്ടെ മെഡിക്കല് ഷാപ്പുകളില് നിന്നും ലഭ്യമാവുന്നു. അതിനവര്‍ക്ക് ഒരുഡോക്‌ടറുടെയും വക്കാലത്ത് വേണ്ട. ഇത്തരം മെഡിക്കല് ഷോപ്പുകള് ഇവിടെ പ്രവര്‍ത്തിക്കുമ്പോള് എത്രമാത്രം സുരക്ഷിതരാവും അവര്....?\nകോഴിക്കോട്ടെ മനോരോഗ വിദഗ്‌ധനായ ഡോ പി എന് സുരേഷ്‌കുമാറിനരികില് ഒരു വര്‍ഷത്തിനുള്ളില് ഇത്തരത്തിലുള്ള 30 കുട്ടികളാണ് ചികിത്സക്കെത്തിയത്. തെറ്റുകാര് ആരാണ്... ?കുട്ടികള് മാത്രമാണോ....?\n45ശതമാനം കുട്ടികളും അവരുടെ ഒഴിവുവേളകള് എങ്ങനെ ചെലവഴിക്കുന്നുവെന്ന് രക്ഷിതാക്കള് അറിയുന്നേയില്ല. വിനോദയാത്രക്കും മറ്റും പോകുന്നതിനിടയില് പുഴയിലും കടലിലും കുളിക്കാനിറങ്ങുന്ന കുട്ടികള് അപകടത്തില്‍പെട്ട് മരിക്കുന്നവാര്‍ത്ത പത്രങ്ങളില് വല്ലാതെ നിറയുന്നു. പക്ഷെ മരണത്തിനിരയാകുന്നവരില് മിക്കവരും മദ്യലഹരിയിലാണ് മരണപ്പെട്ടതെന്നകാര്യം മൂടിവെക്കപ്പെടുകയാണ് ചെയ്യുന്നതെന്നാണ് പ്രശസ്‌ത മനശാസ്‌ത്രജ്ഞനായ സി ജെ ജോണിന്റെ അഭിപ്രായം.\nമദ്യപാനപ്രായം നേരത്തെ 18 വയസായിരുന്നു. അടുത്തകാലംവരെ 14ല് നിന്നു. അത് പിന്നെയും താഴോട്ട് സഞ്ചരിക്കുന്നുവെന്നുകൂടി സാക്ഷ്യപ്പെടുത്തുന്നുണ്ട് അദ്ദേഹം. ഒരുവര്‍ഷത്തില് സ്വാഭാവ ദൂഷ്യത്തിന് ചികിത്സതേടിയെത്തുന്ന അഞ്ഞൂറില്‍പരം കുട്ടികളില് ഇപ്പോള് ഏഴാംക്ലാസുകാര്‍വരെ മദ്യപിച്ച് തുടങ്ങിയതായും അദ്ദേഹം പറയുന്നു.\nകോഴിക്കോട് നഗരത്തിലെ ഒരു ഗവ ഹൈസ്‌കൂളില് 90 ശതമാനവും അധ്യാപകര് സ്‌ത്രീകളാണ്‌്. ഇവിടെ പത്തിലും ഒന്‍പതിലും വര്‍ഷങ്ങളായി പഠിച്ചുകൊണ്ടിരിക്കുന്നു ചില വിദ്യാര്‍ഥികള്. പ്രായം പതിനേഴോ പതിനെട്ടോ ആയി. മീശകുരുത്ത കുട്ടികളെ കണ്ടാല് അധ്യാപകരാണെന്ന് പുറമെനിന്നുള്ളവര് സംശയിച്ചുപോകും.\nഇവര് പിറകിലെ സീറ്റിലെ ഇരിക്കൂ. ക്ലാസ് നടക്കുന്നതിനിടയില് അന്തരീക്ഷത്തില് പുക ഉയരുന്നത് കാണാം. ആരാണ് പുകവലിക്കുന്നതെന്ന് ചോദിച്ചാല് ഉത്തരമില്ല. ടീച്ചര്‍മാര്‍ക്ക് ഇവരെ പേടിയാണ്. അടുത്തേക്ക് ചെല്ലാന്‍പോലും. അവരോട് ചോദ്യങ്ങളില്ല. ഒന്ന് വിരട്ടാമെന്ന് വെച്ചാലോ അതിനേക്കാള് വലിയ രീതിയില് അവര് പേടിപ്പിക്കും. ചെറിയ ശിക്ഷയാവാമെന്ന് കരുതിയാലോ ?ടീച്ചര്‍മാരുടെ കയ്യിലെവടി ചേട്ടന്‍മാര് പിടിച്ച് വാങ്ങും. സിഗരറ്റും ഹാന്‍സും പാന്‍പരാഗും കഞ്ചാവുമെല്ലാം ഉപയോഗിക്കുന്നവരുണ്ടവരില്. മദ്യപാനം പതിവാക്കിയവരും.\nഇത് കോഴിക്കോട് നഗരത്തിലെ ഒരു സര്‍ക്കാര് വിദ്യാലയത്തിന്റെ മാത്രം കഥയല്ല. കേരളത്തിലെ കലാലയങ്ങളില് നിന്നെല്ലാം ഉയരുന്നു ലഹരിയുടെ പുകപടലങ്ങള്. അരാജകത്വത്തിന്റേയും അനുസരണക്കേടിന്റേയും സര്‍വകലാശാലകളായി മാറുകയാണോ നമ്മുടെ കലാലയങ്ങള്...?\nകുടുംബകലഹങ്ങളുടെ ചരിത്രം പരിശോധിക്കുക. കൂട്ട ആത്മഹത്യകളുടെ ജാതകവും ഇരുത്തിവായിക്കുക. എല്ലാം ചെന്നെത്തി നില്‍ക്കുന്നത് ലഹരിയുടെ വക്കിലാണ്. ഇതറിയാത്തവരല്ല മലയാളികള്. പക്ഷെ എന്നിട്ടും അത്തരം ദുരന്തങ്ങളുടെ റിഹേഴ്‌സലുകളിലേക്ക് സജ്ജരാക്കിവിടുകയാണ് നമ്മുടെ കുട്ടികളെ.\nകോഴിക്കോട് മെഡിക്കല് കോളജ് സി ഐ ടി പി ശ്രീജിത്ത് വാര്‍ത്താ സമ്മേളനത്തിലൂടെ കുട്ടിമോഷ്‌ടാക്കളുടെ സംഘത്തെക്കുറിച്ചും അവര് നടത്തിയ വീരശൂര പരാക്രമങ്ങളെക്കുറിച്ചും പ്രഖ്യാപിക്കുന്നത് 2010 ജൂണ്19നായിരുന്നു. ആറുമാസത്തിനിടെ നഗരത്തിന്റെ ഉറക്കംകെടുത്തിയ ഒട്ടേറെ ബൈക്ക് കവര്‍ച്ചകള്..കമ്പ്യൂട്ടര് മോഷണങ്ങള്...എഴുപതോളം വിദ്യാര്‍ഥിപ്പട തയ്യാറാക്കിയ തിരക്കഥക്കനുസരിച്ചായിരുന്നുവെത്രെ ആ സംഭവങ്ങളത്രയും നിറഞ്ഞാടിയത്. ആര്‍ക്കുമൊരു സംശയവും തോന്നാത്ത വിധം. ഇവരും മദ്യത്തിന്റെ പിന്‍ബലത്തോടെയായിരുന്നു ഓരോകുറ്റകൃത്യത്തിലേക്കും നടന്നടുത്തത്.\nഇതും കോഴിക്കോട് നഗരത്തില് തുടങ്ങി ഇവിടെതന്നെ ഒടുങ്ങിയ ഒരു പ്രതിഭാസങ്ങളായിരുന്നില്ല. പുതിയ കാലത്തിന്റെ സന്തതികള് കാണുകയും അനുഭവിക്കുകയും ചെയ്യുന്ന ലോകത്തിന്റെ പ്രതിരൂപത്തെ മറ്റൊരു കോലത്തില് അവര്‍വരച്ചിടുകയായിരുന്നു.\nപുതിയ തലമുറയുടെ സ്വാതന്ത്ര്യങ്ങള്‍ക്ക് ആകാശത്തെപോലും അതിര്‍ത്തിയായി കണക്കാക്കാനാവില്ല. ഏത് വിലക്കുകള് ഭേദിക്കാനും അവര്‍ക്ക് മടിയുമില്ല.\nസര്‍ക്കാര് സംവിധാനങ്ങള് ഏറെ കാര്യക്ഷമമാണിപ്പോള്. മാനേജ്‌മെന്റുകളുടെ പട്ടാളച്ചിട്ടയും വിദ്യാലയങ്ങളെ വലിഞ്ഞുമുറുക്കിയിരിക്കുന്നു. പി ടി എ കമ്മിറ്റികളും അമ്മമാരുടെ കൂട്ടായ്‌മകളും അധ്യാപക സംഘടനകളും എല്ലാം വിദ്യാലയങ്ങളുമായി അടുത്തിടപഴകുന്നു. അങ്ങനെയൊരുകാലത്തുകൂടിയാണിതെല്ലാം നടക്കുന്നത്. ഈ പ്രവണത സാംസ്‌കാരിക ജീര്‍ണതകളുടെ ഷോക്കാണെന്നാണ് മനോരോഗ വിദഗ്‌ധനായ ഡോ പി എന് സുരേഷ്‌കുമാറിന്റെ വിലയിരുത്തല്.\nമന:ശാസ്‌ത്രഞ്‌ജരുടെ അരികില് മനോനില തെറ്റി ചികിത്സതേടിയെത്തിയ ഒട്ടേറെ കുട്ടികളെക്കുറിച്ച് അവര് പറഞ്ഞ് തരുന്നു. ഏറെ വിചിത്രമാണ് അവരുടെലോകം. വിഭിന്നമാണ് മനസ്, ഞെട്ടിപ്പിക്കുന്നതാണ് പ്രവര്‍ത്തികള്. ജനിച്ചുവീഴുന്ന ഓരോ കുഞ്ഞും ഒരേ രീതിയിലല്ല വികസനം കൈവരിക്കുന്നത്. വികസനത്തെ സ്വാധീനിക്കുന്ന നിരവധി ഘട്ടങ്ങളുണ്ട്. അതില് സംഭവിക്കുന്ന ഗുണദോഷങ്ങള് കുട്ടിയുടെ ശാരീരിക മാനസിക വളര്‍ച്ചയെ വലിയ തോതില് ബാധിക്കുന്നുണ്ട്. രക്ഷിതാക്കളുടേയും അധ്യാപകരുടെയും വിദ്യാര്‍ഥികളുടെയും ഭാഷയും വേഷവും പെരുമാറ്റങ്ങളും വൈകല്യങ്ങളും എല്ലാം കുട്ടികളുടെ വ്യക്തിത്വത്തെ സ്വാധീനിക്കുന്നു.\nആണ്‍കുട്ടിയല്ലേ എവിടെ പോയാലും പ്രശ്‌നമില്ല. എന്ന് കരുതിയിരുന്നവര്‍ക്കൊക്കെ ആ ധാരണ തിരുത്തേണ്ടി വന്നിരിക്കുന്നു. കാരണം ഇന്ന് ഏറ്റവും കൂടുതല് വഴിതെറ്റിപോകുന്നത് ആണ്‍കുട്ടികളാണ്. മദ്യമയക്കുമരുന്ന് മാഫിയകളുടെ കരിയറുകളായി മാറുന്നതും അവര് തന്നെ. വേഗത്തില് സ്വാധീനിക്കാന് കഴിയുന്നു അവരുടെ മനസ്സുകളെ.\nതെറ്റുകാര് കുട്ടികള് മാത്രമല്ല. സമൂഹംകൂടിയാണ്. ആത്മീയത അന്യമാകുന്ന ഭവനങ്ങളില് മദ്യസത്‌കാരങ്ങള് മാന്യതയുടെ അടയാളങ്ങാകുമ്പോള് കുട്ടികളെ എങ്ങനെ കുറ്റവാളികളാക്കിതീര്‍ക്കാനാവും...? രോഗമറിഞ്ഞുള്ള ചികിത്സവിധിക്കാതെ വാവിട്ടുകരഞ്ഞിട്ടും ഫലമുണ്ടോ...?\nലഹരിയെന്ന സര്‍വകലാശാലയിലേക്കുള്ള പ്രവേശനപരീക്ഷയാണ് ഹാന്‍സും പാന്‍പരാഗുമെന്നും ഇപ്പോഴും നമ്മുടെ രക്ഷിതാക്കള് മനസിലാക്കുന്നില്ല. വിലക്കപ്പെട്ടപലകാര്യങ്ങളും അനുവദിക്കപ്പെടുന്ന ഒരു കാലത്ത് ലഹരിയുടെ പ്രൈമറിതല വികസനത്തെക്കുറിച്ച് രക്ഷിതാക്കള് ശ്രദ്ധിക്കാത്തത് തന്നെയാണ് പ്രശ്‌നങ്ങളുടെ കാതല്. പിന്നീട് പഴുത്ത് വൃണമായി മാറുന്നു. അപ്പോള്‍മാത്രം നിലവിളിക്കാനും പരിഹാരമാര്‍ഗം തേടി ഓടാനുമെ രക്ഷിതാക്കള്‍ക്ക് നേരവുമൊള്ളൂ.\nപൂങ്കാവനം മാസികയുടെ കവര് സ്റ്റോറി\nലേബലുകള്: ലഹരിയില് നീന്തുന്ന കൗമാരം\nHAMZA ALUNGAL 2011, ഏപ്രിൽ 24 1:55 AM\npoomkavanam masika 2011 may lakkam ennu thiruthumallo....\nmun postile chila kathakal ithilum undu kshamikkumallo\nponmalakkaran | പൊന്മളക്കാരന് 2011, ഏപ്രിൽ 25 2:24 AM\nപരിഹാരം കണ്ടെത്തിയേ തീരൂ....\nഅതിനായുള്ള ശ്രമങ്ങള്ക്ക് എല്ലാ പിന്‍തുണയും ആശംസകളും.\nമുല്ല 2011, ഏപ്രിൽ 26 3:27 AM\nശരിയാണു താങ്കള് പറഞ്ഞത്. കാര്യങ്ങള് പിടി വിട്ട് പോയിരിക്കുന്നു.മയക്കു മരുന്നിന്റെ ഉപയോഗത്തില് പെണ്‍കുട്ടികളും ഒട്ടും പിന്നിലല്ല എന്നാണു വിവരങ്ങള്.അത് പോലെ സ്വവര്‍ഗ്ഗ രതി. അതിനും കോഴിക്കൊട്തന്നെ മുന്‍പന്തിയില് അല്ലെ. പേടിയാനു കുട്ടികളെ തനിച്ച് പുറത്ത് വിടാന്. ദൈവം കാക്കട്ടെ.\nsids 2011, ജൂലൈ 26 6:30 AM\nപ്രതിവിധി ഓരോവീട്ടിലെയും അകത്തളങ്ങളിൽ നിന്നും തന്നെ തുടങ്ങേണ്ടിയിരിക്കുന്നു...........കാലിക പ്രസക്തിയുള്ള വിഷയങ്ങൾ ഇത്രയും ആധികാരികമായി അവതരിപ്പിക്കുന്ന താങ്കൾക്കെല്ലാ ആശംസകളും.............\nhashi 2011, ഡിസംബർ 30 4:09 AM\ngood.but ithkond endenkilum upakaram undavunne enn ningal anweshikkunnundo?\nveruthe formality kk vendi swandam peril oru blog um ath follow cheyyan 2,3 aalukalum.....\nith ningal aathmarthamayi cheyy....\nallahu ningale anugrhikkum...\nഅജ്ഞാതന് 2013, നവംബർ 17 10:32 PM\nഞാൻ എന്റ്റെ നാടിനുവേണ്ടി പോരാടും എന്ന് ഒരു പുതിയ തലമുറ എന്ന നിലയിലും ഒരു വിദ്യാർഥി എന്ന നിലയിലും ഞാൻ ഉറപ്പ് നല്കുന്നു.\nജയ് കേരളം , ജയ് ഭാരത്


റോഡ് വികസനത്തിന് വേണ്ടി കുരിശടിയോ ആരാധനാലയങ്ങളോ മാറ്റി സ്ഥാപിക്കേണ്ടി വന്നാൽ അതിന് തയ്യാറാകണം: കർദ്ദിനാൾ മാർ ജോർജ് ആലഞ്ചേരി. | Kerala Speaks\nറോഡ് വികസനത്തിന് വേണ്ടി കുരിശടിയോ ആരാധനാലയങ്ങളോ മാറ്റി സ്ഥാപിക്കേണ്ടി വന്നാൽ അതിന് തയ്യാറാകണം: കർദ്ദിനാൾ മാർ ജോർജ് ആലഞ്ചേരി.\nറോഡ് വികസനത്തിന് കുരിശടികളോ, കപ്പേളകളോ മാറ്റി സ്ഥാപിക്കേണ്ടിവന്നാല് തയ്യാറാകണമെന്ന് കര്‍ദ്ദിനാല് മാര് ജോര്‍ജ് ആലഞ്ചേരി നിര്‍ദ്ദേശം നല്‍കി. വികസനത്തിന് തടസം നില്‍ക്കുന്ന ആരാധനാലയങ്ങള് പോളിക്കണമെന്ന കേരള ഹൈക്കോടതി നിര്‍ദ്ദേശത്തിന് പിന്നാലെയാണ് കര്‍ദ്ദിനാളിന്റെ മാര്‍ഗനിര്‍ദ്ദേശം വിശ്വാസികള്‍ക്കും, പള്ളി ഭാരവാഹികള്‍ക്കും നല്‍കിയത്. എല്ലാ ക്രൈസ്തവ വിഭാഗങ്ങളും അതിന് തയ്യാറാകണമെന്നാണ് കെസിബിസി പ്രസിഡന്റും സീറോ മലബാര് സഭാ മേജര് ആര്‍ച്ച് ബിഷപ്പുമായ കര്‍ദ്ദിനാള് മാര് ജോര്‍ജ് ആലഞ്ചേരി അറിയിച്ചത്. അതേസമയം ചരിത്ര പ്രാധാന്യമുള്ള ആരാധനാലയങ്ങളെ ബാധിക്കാതെ വേണം സര്‍ക്കാര് വികസനം ആസുത്രണം ചെയ്യാനെന്നും സഭ ഓര്‍മ്മിപ്പിച്ചു.\nറോഡ് വികസനത്തിന് സ്ഥലം വിട്ടുനല്‍കിയ കൊവ്വല് അഴിവാതുക്കല് ക്ഷേത്രത്തിന്റെ നടപടികളെ അഭിനന്ദിക്കുന്നതായും കെസിബിസി വാര്‍ത്താകുറിപ്പില് പറയുന്നു. പൊതു നന്മ ലക്ഷ്യമാക്കി പ്രവര്‍ത്തിക്കാന് എല്ലാവരും പ്രതിബന്ധത കാണിക്കണമെന്നും അദ്ദേഹം ആവശ്യപ്പെട്ടു. ആരാധനാലയങ്ങള് മാറ്റി സ്ഥാപിക്കേണ്ട സാഹചര്യങ്ങളില് 2013-ലെ ഭൂമിയേറ്റെടുക്കല് നഷ്ടപരിഹാര പുനരധിവാസ നിയമം കൃത്യമായും സമയബന്ധിതമായും നടപ്പിലാക്കാന് ബന്ധപ്പെട്ട സര്‍ക്കാര് സംവിധാനങ്ങള് ശ്രദ്ധിക്കണമെന്നും അദ്ദേഹം ആവശ്യപ്പെട്ടു.\nകഴിഞ്ഞ ദിവസമാണ് ഹൈക്കോടതി ഡിവിഷന് ബെഞ്ച് ദേശീയപാതാ വികസനത്തിനായി ഭൂമി വിട്ടുനല്‍കാന് സാധിക്കില്ലെന്ന നിലപാട് സ്വീകരിച്ച ക്ഷേത്രഭാരവാഹികള്‍ക്കെതിരെ പരാമര്‍ശം നടത്തിയത്. വികസനത്തിനായി ക്ഷേത്രങ്ങള് പൊളിച്ചാല് ദൈവം പോലും ക്ഷമിക്കുമെന്നായിരുന്നു ജസ്റ്റിസ് പി വി കുഞ്ഞികൃഷ്ണന് പരാമര്‍ശം നടത്തിയത്.\nCardinal George Allenchery\nRelocation of Churches\nPrevious articleമൂന്നിലധികം കുട്ടികളുള്ള കുടുംബങ്ങൾക്ക് ആനുകൂല്യ പെരുമഴ പ്രഖ്യാപിച്ച് പാലാ കത്തോലിക്കാ രൂപത: സൗജന്യ പ്രസവം, പഠനം മുതലായ ആകർഷണീയമായ ആനുകൂല്യങ്ങൾ; വിശദാംശങ്ങൾ വായിക്കുക.\nNext articleസർക്കാർ ജീവനക്കാരുടെ ലീവ് സറണ്ടർ ആറുമാസം കൂടി മരവിപ്പിച്ചു: ഉത്തരവ് പുറത്തിറക്കി ധനകാര്യവകുപ്പ്.\nസീറോ മലബാർ സഭയിൽ പ്രശ്നം രൂക്ഷമാകുന്നു: കർദിനാൾ ആലഞ്ചേരിയുടെ ഇടയലേഖനം കത്തിച്ച് അല്മായ മുന്നേറ്റ സമിതി.\nഭൂമിയിടപാട് കേസിലെ അപ്പീലില് ഇന്ന് ഹൈക്കോടതി വിധി.


4malayalees - പേരില്ലാത്ത ശത്രുവിനെതിരെയാണോ പ്രധാനമന്ത്രി യുദ്ധം ചെയ്യാന് പോകുന്നത് ; അതും അദ്ദേഹത്തിന്റെ തന്നെ അഭിപ്രായത്തില് ഇതുവരെ ആരും കടന്നുകയറിയിട്ടില്ലാത്ത പ്രദേശത്തിന് വേണ്ടി ; പരിഹാസവുമായി ശശി തരൂര്\nപ്രധാനമന്ത്രി നരേന്ദ്ര മോദി പാകിസ്താനും ചൈനയ്ക്കുമെതിരെ യുദ്ധം നയിക്കുമെന്ന ഉത്തര്‍പ്രദേശ് ബി.ജെ.പി അധ്യക്ഷന്റെ പരാമര്‍ശത്തെ പരിഹസിച്ച് കോണ്‍ഗ്രസ് നേതാവ് ശശി തരൂര്. പേരില്ലാത്ത ശത്രുവിനെതിരെയാണോ പ്രധാനമന്ത്രി യുദ്ധം ചെയ്യാന് പോകുന്നതെന്നായിരുന്നു ശശി തരൂര് ചോദിച്ചത്.\n'ഇത് അതിശയകരമായിരിക്കുന്നു. ആരാണ് നമ്മുടെ രാജ്യത്ത് അതിക്രമിച്ചു കയറിയതെന്ന് പോലും ഇതുവരെ പ്രധാനമന്ത്രി പറഞ്ഞിട്ടില്ല.\nഅങ്ങനൊരാള് പേരില്ലാത്ത ഒരു ശത്രുവിനെതിരെ യുദ്ധം നയിക്കാന് പോകുകയാണ്. അതും അദ്ദേഹത്തിന്റെ തന്നെ അഭിപ്രായത്തില് ഇതുവരെ ആരും കടന്നുകയറിയിട്ടില്ലാത്ത പ്രദേശത്തിന് വേണ്ടി' ശശി തരൂര് പറഞ്ഞു.\nപാകിസ്താനും ചൈനയുമായി എന്നാണ് യുദ്ധം ആരംഭിക്കേണ്ടതെന്ന് പ്രധാനമന്ത്രി നരേന്ദ്ര മോദി തീരുമാനിച്ചെന്നായിരുന്നു യു.പി ബി.ജെ.പി അധ്യക്ഷന് സ്വതന്ത്ര ദേവ് സിങ് പറഞ്ഞത്.


Ajith Kumar In Mammootty's The Gangster - Malayalam Filmibeat\nഗ്യാങ്സ്റ്ററില് മമ്മൂട്ടിയ്‌ക്കൊപ്പം അജിത്ത് ?\n| Published: Tuesday, December 17, 2013, 17:17 [IST]\nമലയാളചലച്ചിത്രലോകത്തെ ഏറ്റവം പ്രധാനപ്പെട്ട ചര്‍ച്ചയിപ്പോള് ആഷിക് അബുവിന്റെ മമ്മൂട്ടിച്ചിത്രം ഗ്യാങ്‌സ്റ്ററാണ്. ഏറെനാള് മുമ്പ് പ്രഖ്യാപിക്കപ്പെട്ട ഈ ചിത്രത്തിന്റെ ഷൂട്ടിങ് തുടങ്ങാന് പോവുകയാണ്. ഇതിന് പിന്നാലെ ചിത്രത്തെക്കുറിച്ചുള്ള പലതരം റിപ്പോര്‍ട്ടുകളാണ് വന്നുകൊണ്ടിരിക്കുന്നത്.\nമമ്മൂട്ടി അധോലോകനായകനായി അഭിനയിക്കുന്ന ചിത്രത്തില് അഞ്ച് വ്യത്യസ്ത ഗറ്റപ്പുകളിലാണ് അദ്ദേഹം എത്തുന്നത്. നേരത്തേ ചിത്രത്തില് മമ്മൂട്ടിയ്‌ക്കൊപ്പം ഒരു ഗാനരംഗത്ത് തമിഴകത്തിന്റെ ഇളയദളപതി വിജയ് അഭിനയിക്കുമെന്ന് റിപ്പോര്‍ട്ടുകളുണ്ടായിരുന്നു. എന്നാല് പിന്നീട് വിജയ് തന്നെ ഇക്കാര്യം നിഷേധിച്ചു. ഇപ്പോള് കേള്‍ക്കുന്നത് ചിത്രത്തില് തല അജിത്താണ് മമ്മൂട്ടിയ്‌ക്കൊപ്പം അഭിനയിക്കാന് പോകുന്നത് എന്നാണ്.\nഅഹമ്മദ് സിദ്ദിഖ് തിരക്കഥയെഴുതിയിരിക്കുന്ന ചിത്രത്തില് അജിത്തൊരു പ്രധാന കഥാപാത്രമായി എത്തുന്നുവെന്നാണ് സൂചന. ഇതിന് മുമ്പ് തമിഴില് ഇറങ്ങിയ കണ്ടുകൊണ്ടേന് കണ്ടുകൊണ്ടേന് എന്ന രാജീവ് മേനോന് ചിത്രത്തില് മമ്മൂട്ടിയും അജിത്തും ഒന്നിച്ചഭിനയിച്ചിരുന്നു. അജിത്ത് ചിത്രത്തില് അഭിനയിക്കുന്നുണ്ട് എന്ന വാര്‍ത്തകളോട് സംവിധായകന് ആഷിക് അബുവോ മമ്മൂട്ടിയോ മറ്റ് അണിയറക്കാരോ ഇതുവരെ പ്രതികരിച്ചിട്ടില്ല. എന്തായാലും മമ്മൂട്ടിയുടെ 2014ലെ ബിഗ് ബജറ്റ് ചിത്രത്തില് സഹതാരമായി ആര് എത്തുമെന്ന് കാത്തിരുന്ന് കാണാം.\nചിത്രത്തില് നായികയാകുന്നത് കുഞ്ഞനന്തന്റെ കടയിലൂടെ വന്ന നൈല ഉഷയാണ്. കാസര്‍ക്കോടും മംഗലാപുരവുമാണ് ചിത്രത്തിന്റെ പ്രധാന ലൊക്കേഷനുകള്.\nRead more about: mammootty gangster ajith ashiq abu nyla usha മമ്മൂട്ടി ഗ്യാങ്സ്റ്റര് അജിത്ത് ആഷിക് അബു നൈല ഉഷ അഹമ്മദ് സിദ്ദിഖ്\nAccording to some reports Tamil star Thala Ajith is going to be part of th Mammootty starred movie Gangster\nStory first published: Tuesday, December 17, 2013, 17:17 [IST]


ഉത്തരമേഖലയിലെ മൂന്ന് ജില്ലകളില് അപേക്ഷകര് 57463 : Deepika.com Nattu Visesham\nകോഴിക്കോട് : ലോക്ക്ഡൗണിലെ യാത്രയ്ക്കുള്ള പാസിന്‍റെ ദുരുപയോഗത്തിനെതിരേ കര്‍ശന നടപടിയുമായി പോലീസ്. യഥാര്‍ഥ ആവശ്യക്കാര്‍ക്ക് പാസ് ലഭിക്കാനുള്ള അവസരം തടസപ്പെടുത്തിയാണ് പലരും അനാവശ്യകാര്യത്തിന് പുറത്തിറങ്ങാൻ പാസിന് അപേക്ഷിക്കുന്നത്. ഇതോടെ പോലീസ് കര്‍ശന നിബന്ധനകളും സ്വീകരിച്ചുതുടങ്ങി. പോലീസിനെ തെറ്റിദ്ധരിപ്പിച്ച് പാസ് സംഘടിപ്പിച്ച് യാത്രചെയ്യുന്നവരുണ്ടോയെന്ന് പിക്കറ്റ് പോസ്റ്റുകളിലെ പോലീസുകാര് നിരീക്ഷിക്കുന്നുണ്ട്.\nഉത്തരമേഖലയില് കോഴിക്കോട് സിറ്റി, കോഴിക്കോട് റൂറല് , വയനാട്, മലപ്പുറം ജില്ലകളിലായി 57,463 പേരാണ് ഇന്നലെ വൈകിട്ട് അഞ്ചുവരെ പാസിനായി അപേക്ഷിച്ചത്. ഇതില് 6552 പേര്‍ക്ക് യാത്രാനുമതിക്കായി പാസ് നല്‍കി. 29103 പേരുടെ അപേക്ഷകള് തള്ളി. ഏറ്റവും കൂടുതല് അപേക്ഷകരുള്ളത് മലപ്പുറത്താണ്. 25,014 പേരാണ് മലപ്പുറത്ത് നിന്ന് പാസിനായി അപേക്ഷിച്ചത്. ഇവിടെ 3266 പേര്‍ക്ക് മാത്രമാണ് പാസ് അനുവദിച്ചത്. 17611 പേരുടെ അപേക്ഷ പോലീസ് തള്ളി.\nകോവിഡ് വ്യാപനം അതിരൂക്ഷമായി തുടരുന്ന കോഴിക്കോട് ജില്ലയില് പോലീസിന്‍റെ പാസിനായി\nഇന്നലെ വൈകിട്ട് അഞ്ചുവരെ അപേക്ഷിച്ചത് 24225 പേരാണ്. അപേക്ഷകരില് കൂടുതലും കോഴിക്കോട് റൂറല് പോലീസ് പരിധിയിലാണുള്ളത്. റൂറല് സ്‌പെഷല്‍ബ്രാഞ്ചില് 14535 അപേക്ഷകളാണ് എത്തിയത്. ഇതില് 1522 അപേക്ഷകള്‍ക്ക് മാത്രമാണ് അനുവദിച്ചത്. 3552 അപേക്ഷകള് തള്ളി. മറ്റുള്ളവ പോലീസ് പരിശോധിച്ചുവരികയാണ്.\nഅപേക്ഷകരുടെ എണ്ണം വര്‍ധിച്ച സാഹചര്യത്തില് ആശുപത്രിയിലേക്കുള്ള യാത്രകള്‍ക്കാണ് പോലീസ് പ്രഥമ പരിഗണന നല്‍കുന്നത്. ഇതിനൊപ്പം എയര്‍പോര്‍ട്ട് യാത്രയ്ക്കും അനുമതി തേടി നിരവധി അപേക്ഷകള് എത്തുന്നുണ്ട്. ഇവയ്ക്കും റൂറല് പോലീസ് അനുമതി നല്‍കുന്നുണ്ട്. മറ്റു അപേക്ഷകളില് ചിലത് മാത്രമാണ് പരിഗണിക്കുന്നത്. കോഴിക്കോട് സിറ്റിയില് വൈകിട്ട് അഞ്ചുവരെ 9690 അപേക്ഷകളായിരുന്നു എത്തിയത്. ഇതില് 764 അപേക്ഷകള് അനുവദിച്ചു. 716 അപേക്ഷകള് പോലീസ് തള്ളി. അത്യാവശ്യ യാത്രയെന്ന് കരുതുന്നവര്‍ക്ക് മാത്രമാണ് ഇപ്പോള് സിറ്റി പരിധിയില് അപേക്ഷ നല്‍കുന്നത്. വയനാട് ജില്ലയില് 8224 പേരാണ് അപേക്ഷിച്ചത്. ഇതില് 1000 പേര്‍ക്കാണ് വൈകിട്ട് അഞ്ചുവരെ അനുമതി നല്‍കിയത്. 7224 പേരുടെ അപേക്ഷ പോലീസ് തള്ളി.\nഅതേസമയം കൂലിപ്പണിക്കാര്‍ക്കും ദിവസവേതനക്കാര്‍ക്കും ജോലിക്ക് പോകാനാണ് പാസ് സംവിധാനം ഏര്‍പ്പെടുത്തിയതെങ്കിലും അതിന്‍റെ ഉപയോഗം തൊഴിലാളികള്‍ക്ക് പൂര്‍ണമായും ലഭിക്കുന്നില്ലെന്ന് വ്യാപകമായി പരാതി ഉയര്‍ന്നിട്ടുണ്ട്. തിങ്കളാഴ്ച ജോലിക്ക് പോകേണ്ടിയിരുന്ന കെട്ടിട നിര്‍മാണ തൊഴിലാളി ഞായറാഴ്ച 10 ന് മുമ്പ് തന്നെ അപേക്ഷ സമര്‍പ്പിച്ചിരുന്നു. യാത്രാ ഉദ്ദേശം സംബന്ധിച്ച കോളത്തില് ജോലി എന്ന് എഴുതുകയും ചെയ്തു. സമയം രേഖപ്പെടുത്തേണ്ട കോളത്തില് രാവിലെ 6.30-7.00 എന്ന് രേഖപ്പെടുത്തുകയും ചെയ്തിരുന്നു. എന്നാല് ഇന്നലെ രാവിലെ ഏഴുവരെ യാതൊരു അറിയിപ്പും ലഭിച്ചിരുന്നില്ല. അപേക്ഷ പരിഗണിച്ചുവരികയാണെന്ന സന്ദേശം മാത്രമായിരുന്നു വെബ്‌സൈറ്റിലൂടെ വ്യക്തമായത്. നിരവധി പേര്‍ക്ക് സമാനമായ അനുഭവമുണ്ട്. പാസില്ലാതെ ജോലിക്കുപോവാന് സാധിക്കാത്ത അവസ്ഥയിലാണ് കൂലിപ്പണിക്കാര് . ഇന്നലെ സത്യവാങ്മൂലവുമായി പുറത്തിറങ്ങിയവരില് ഏറെയും ബാങ്കിലേക്കുള്ളവരായിരുന്നു. ഓരേസമയം കൂടുതല് പേര് വെബ്‌സൈറ്റ് ഉപയോഗിക്കുന്നതിനാല് സാങ്കേതിക തകരാറുകള് ഉണ്ടാവുന്നുണ്ടെന്നും പോലീസ് അറിയിച്ചു. അതിനാലാണ് പലര്‍ക്കും പാസ് നല്‍കാനാവാത്തത്. പാസ് ദുരുപയോഗം ചെയ്യുന്നുണ്ടെന്ന് കണ്ടെത്തിയാല് കര്‍ശന നടപടി സ്വീകരിക്കുമെന്നും പോലീസ് അറിയിച്ചു.


വീണ്ടും ഡി.ആര്.എസില് പിഴയ്ക്കാതെ ധോണി - Oneindia Malayalam\nPublished : June 10, 2019, 02:47\nവീണ്ടും ഡി.ആര്.എസില് പിഴയ്ക്കാതെ ധോണി\nക്രിക്കറ്റ് ലോകത്ത് പലതവണ പറഞ്ഞുകേട്ട പ്രയോഗമാണ് ധോണി റിവ്യൂ സിസ്റ്റം. ഡിആര്‍എസിന് ആരാധകര് നല്‍കിയ ഓമനപ്പേരാണ് ഇതെന്നും പറയാം. ഡിആര്‍എസ് എടുക്കുന്ന കാര്യത്തില് ധോണിയോളം കൃത്യതയുള്ളവര് മറ്റാരുമില്ല എന്നതുതന്നെ കാരണം. ലോകകപ്പില് ഓസ്ട്രേലിയക്കെതിരായ മത്സരത്തില് ധോണി റിവ്യൂ സിസ്റ്റം വിജയിക്കുന്നത് വീണ്ടും ആരാധകര്‍ക്ക് കാണാനായി. മികച്ച രീതിയില് മുന്നേറിക്കൊണ്ടിരുന്ന സ്റ്റീവ് സ്മിത്തിനാണ് ഇത്തവണ പണികിട്ടിയത്. 40-ാം ഓവര് എറിഞ്ഞ ഭുവിയുടെ പന്തില് സംഭവിച്ചതിങ്ങനെ\nworld cup team india virat kohli shikhar dhawan ms dhoni


ഫീല് ജയില് പദ്ധതിയില് നിന്ന് പിന്‍വാങ്ങുന്നു, പുതുതായി 10 ജയിലുകള് കൂടി തുറക്കുമെന്ന് ഋഷിരാജ് സിങ് | Entevarthakal.com\nHome Kerala ഫീല് ജയില് പദ്ധതിയില് നിന്ന് പിന്‍വാങ്ങുന്നു, പുതുതായി 10 ജയിലുകള് കൂടി തുറക്കുമെന്ന് ഋഷിരാജ് സിങ്\nകണ്ണൂര് : ജയില് ടൂറിസം പദ്ധതിയില് നിന്ന് പിന്‍വാങ്ങാന് ഡിജിപി ഋഷിരാജ് സിങിന്റെ തീരുമാനം. തെലങ്കാന സംസ്ഥാനത്തുള്ള പോലെ ജയില് ടൂറിസത്തിന്റെ ഭാഗമായി ഫീല് ജയില് പദ്ധതി തത്കാലം നടപ്പാക്കാന് ഉദ്ദേശിക്കുന്നില്ലെന്ന് ജയില് ഡിജിപി ഋഷിരാജ് സിങ് പറഞ്ഞു. തടവുകാര് കാഴ്ചവസ്തുക്കളല്ല. പ്രത്യേക മാനസികാവസ്ഥയിലാണ് പലരും ജയിലിലെത്തുന്നത്. അവരെ കാഴ്ചബംഗ്ലാവില് എന്നപോലെ ആള്‍ക്കാര് സന്ദര്‍ശിക്കുന്നത് ശരിയല്ല. അവര്‍ക്ക് സ്വകാര്യത വേണമെന്നും ഋഷിരാജ് സിങ് പറഞ്ഞു.\nസംസ്ഥാനത്ത് പുതുതായി 10 ജയിലുകള് ആരംഭിക്കുമെന്ന് കണ്ണൂര് സെന്‍ട്രല് ജയിലില് ജയില്‍ക്ഷേമ ദിനാഘോഷം ഉദ്ഘാടനം ചെയ്തുകൊണ്ട് ഋഷിരാജ് സിങ് അറിയിച്ചു. കൂത്തുപറമ്പ് സബ്ജയിലിന്റെ ടെന്‍ഡര് നടപടി പൂര്‍ത്തിയായി. 10 ദിവസത്തിനകം പണി തുടങ്ങും. തളിപ്പറമ്പ് ജില്ലാ ജയിലിന്റെ നിര്‍മാണം ഈ മാസം ആരംഭിക്കും. തലശ്ശേരിയില് 33 ലക്ഷം രൂപ ചെലവഴിച്ച് ഓഫീസ് നിര്‍മിക്കും. വടകരയിലും സബ് ജയില് നിര്‍മാണം ഉടന് ആരംഭിക്കും. കണ്ണൂര് സ്‌പെഷ്യല് സബ് ജയില് വികസിപ്പിക്കുന്ന പണിയും ഈ മാസം തുടങ്ങും. കാസര്‍കോട്, വയനാട് ജില്ലകളില് ജില്ലാ ജയിലുകള് പണിയുമെന്നും അദ്ദേഹം പറഞ്ഞു.\nതടവുകാര്‍ക്ക് അര്‍ഹതപ്പെട്ട പരോള് നിഷേധിക്കുന്ന സമീപനം ഉണ്ടാകരുതെന്നും ഋഷിരാജ് സിങ് നിര്‍ദേശിച്ചു. പരോള് റിപ്പോര്‍ട്ട് മൂന്നുതവണ നിഷേധിക്കുന്ന സമീപനമുണ്ടായാല് ജില്ലാ പൊലീസ് മേധാവിക്ക് കത്തെഴുതി വിശദീകരണം തേടും. തടവുകാര്‍ക്കും അവകാശങ്ങളുണ്ട്. വിചാരണത്തടവുകാരെ കൃത്യമായി കോടതിയില് എത്തിക്കാന് നിര്‍ദേശം നല്‍കിയിട്ടുണ്ട്. ലോക്കല് പൊലീസിനാണ് ഇതിന്റെ ചുമതല. ചികിത്സവേണ്ട തടവുകാരെ പൊലീസ് സഹായത്തോടെ കൃത്യസമയത്ത് ആശുപത്രിയില് എത്തിക്കണം. ജയിലുകളില് യോഗ നിര്‍ബന്ധമായി നടത്തുമെന്നും ജയില് ഡിജിപി പറഞ്ഞു.\nPrevious articleശബരിമലയിലേക്ക് ഇനി ഹെലികോപ്റ്ററും, സര്‍വീസ് അടുത്ത മാസം മുതല്


ലോകത്തിലെ ഏറ്റവും വലിയ സ്റ്റാര്‍ട്ടപ്പ് അന്തരീക്ഷമായി കേരളം മാറണം- മുഖ്യമന്ത്രി | Chief minister pinarayi vijayan about kerala asastart up - Malayalam Oneindia\n48 min ago കണ്ണൂരിൽ കരള്‍രോഗബാധയെ തുടര്‍ന്ന് യുവതി മരിച്ച സംഭവം; നവവധുവിന്റെ മരണത്തില് ദുരൂഹത, പോലിസ് കേസെടുത്ത് അന്വേഷണമാരംഭിച്ചു!\nലോകത്തിലെ ഏറ്റവും വലിയ സ്റ്റാര്‍ട്ടപ്പ് അന്തരീക്ഷമായി കേരളം മാറണം- മുഖ്യമന്ത്രി\nUpdated: Sun, Jan 13, 2019, 21:24 [IST]\nകൊച്ചി: ലോകത്തിലെ ഏറ്റവും വലിയ സ്റ്റാര്‍ട്ടപ്പ് സംവിധാനമായി കേരളത്തിലെ സ്റ്റാര്‍ട്ടപ്പ് അന്തരീക്ഷം മാറണമെന്ന് മുഖ്യമന്ത്രി പിണറായി വിജയന്. കളമശ്ശേരിയിലെ ടെക്നോളജി ഇനോവേഷന് സോണിലെ രാജ്യത്തെ ഏറ്റവും വലിയ സ്റ്റാര്‍ട്ടപ്പ് ഇന്‍കുബേറ്ററായ ഇന്‍റഗ്രേറ്റഡ് സ്റ്റാര്‍ട്ടപ്പ് കോംപ്ലക്സിന്‍റെ ഉദ്ഘാടനം നിര്‍വഹിക്കുകയായിരുന്നു അദ്ദേഹം. ഇതോടൊപ്പം പുതിയ സംവിധാനങ്ങളോടു കൂടിയ ഇലക്ട്രോണിക് ഇന്‍കുബേറ്ററായ മേക്കര് വില്ലേജിന്‍റെ നവീകരിച്ച സംവിധാനങ്ങളും മുഖ്യമന്ത്രി നാടിന് സമര്‍പ്പിച്ചു.\n1.8 ലക്ഷം ചതുരശ്ര അടി വിസ്തീര്‍ണമുള്ളതാണ് പുതിയ കോംപ്ലക്സ്. അതില് 60,000 ചതുരശ്ര അടിയിലാണ് പുതിയ മേക്കര് വില്ലേജ്. ഇതു കൂടാതെ ബയോനെസ്റ്റ്, സ്റ്റാര്‍ട്ടപ്പ് ആക്സിലറേറ്റായ ബ്രിങ്ക്, അര്‍ബുദത്തെ പ്രതിരോധിക്കുന്നതിനാവശ്യമായ പ്രവര്‍ത്തനങ്ങള്‍ക്കായുള്ള സ്റ്റാര്‍ട്ടപ്പായ ബ്രിക്ക്എന്നിവയുടെ ഉദ്ഘാടനവും ചടങ്ങില് നടന്നു. കേരളത്തില് ഐടി അധിഷ്ഠിത വ്യവസായങ്ങള് 2.3 കോടി ചതുരശ്ര അടി സ്ഥലത്തേക്കെത്തിക്കാനാണ് സര്‍ക്കാര് ശ്രമിക്കുന്നതെന്ന് മുഖ്യമന്ത്രി പിണറായി വിജയന് പറഞ്ഞു. ഇതിലേക്കുള്ള ചുവടുവയ്പാണ് ഇന്‍റഗ്രേറ്റഡ് സ്റ്റാര്‍ട്ടപ്പ് കോംപ്ലക്സ്.\nഐടി മേഖലയിലെ പുതിയ നയസമീപനത്തിന്‍റെയും പദ്ധതികളുടെയും ഭാഗമായി കേരളം രാജ്യത്തെ പ്രധാന ഐടി കേന്ദ്രമായി വളരുകയാണെന്ന് മുഖ്യമന്ത്രി പറഞ്ഞു. നിസാന് ഫുജിറ്റ്സു കേരളത്തിലേക്കെത്തുന്നത് ഇതിന്‍റെ സൂചനയാണ്. കേരളത്തില് നിന്നുള്ള സ്റ്റാര്‍ട്ട്പ്പുകള് 30 പേറ്റന്‍റുകള്‍ക്കായി അപേക്ഷ സമര്‍പ്പിച്ചിട്ടുണ്ട്. എട്ടു നിലകളുള്ള കെട്ടിടത്തില് 100 ല് പരം സ്റ്റാര്‍ട്ടപ്പുകളാണ് ഇന്‍കുബേറ്റ് ചെയ്തിട്ടുള്ളത്. ടെക്നോളജി ഇനോവേഷന് സോണിലെ മൂന്ന് കെട്ടിടങ്ങളുടെ പണി പൂര്‍ത്തിയാകുമ്പോള്5ലക്ഷം ചതുരശ്ര അടി സ്ഥലമാകും സ്റ്റാര്‍ട്ടപ്പുകള്‍ക്കുണ്ടാകുന്നത്. ഇത് ലോകത്തിലെ തന്നെ ഏറ്റവും വലിയ സ്റ്റാര്‍ട്ടപ്പ് സംവിധാനമാകും.\nടെക്നോളജി ഇനോവേഷന് സോണിലെ മുഴുവന് സ്ഥലവും ഇതിനകം തന്നെ വിവിധ കമ്പനികള് വാങ്ങിക്കഴിഞ്ഞുവെന്ന് സംസ്ഥാന ഐടി സെക്രട്ടറി എം ശിവശങ്കര് പറഞ്ഞു. രാജ്യത്താദ്യമായാണ് ഇത്തരമൊരു സംഭവം. കെട്ടിടത്തിന്‍റെ ആദ്യ നിലകള് പൂര്‍ണമായും സജ്ജമായിക്കഴിഞ്ഞു. ബാക്കി സ്ഥലം വിവിധ സ്റ്റാര്‍ട്ടപ്പുകള്‍ക്കായി മാറ്റി വച്ചിരിക്കുകയാണ്. പുതിയ കെട്ടിടത്തോടനുബന്ധധിച്ച് മറ്റൊരു ഇന്‍കുബേറ്റര് കെട്ടിടത്തിന്‍റെ നിര്‍മ്മാണം നടന്നു കൊണ്ടിരിക്കുകയാണെന്ന് ഐ ടി സെക്രട്ടറി പറഞ്ഞു. മേക്കര് വില്ലേജിലെ 30 കമ്പനികള് കൂടാതെ, ബയോ ടെക്നോളജി, കമ്പ്യൂട്ടര് അധിഷ്ഠിത രൂപകല്‍പ്പന, ആഗ്മെന്‍റഡ്, വെര്‍ച്വല് റിയാലിറ്റി എന്നിവയിലധിഷ്ഠിതമായ കമ്പനികളും ടെക്നോളജി ഇനോവേഷന് സോണിലുണ്ടാകും.\nഐടിയിലും ഇന്‍കുബേഷന് സംവിധാനത്തിലും കേരളം ദക്ഷിണേന്ത്യയിലെ സൂപ്പര് പവറായി മാറിക്കൊണ്ടിരിക്കുകയാണെന്ന് കളമശ്ശേരി എം എല് എ വി കെ ഇബ്രാഹിം കുഞ്ഞ് പറഞ്ഞു. പുതിയ സംരംഭങ്ങള്‍ക്ക് സര്‍ക്കാരില് നിന്നും കൂടുതല് സഹായം പ്രതീക്ഷിക്കുന്നതായും അദ്ദേഹം കൂട്ടിച്ചേര്‍ത്തു. രാജീവ് ഗാന്ധി സെന്‍റര് ഫോര് ബയോടെക്നോളജിയുടെ സഹകരണത്തോടെ കേന്ദ്ര ബയോ ടെക് വകുപ്പിന്‍റെ സ്ഥാപനമായ ബിആര്‍ക്കിന്‍റെ ധനസഹായത്തോടെ തുടങ്ങിയ ബയോനെസ്റ്റ് എന്ന സ്റ്റാര്‍ട്ടപ്പിന്‍റെ ഉദ്‌ഘാടനം എറണാകുളം എംപി പ്രൊഫ. കെ വി തോമസ് നിര്‍വഹിച്ചു.\nഅര്‍ബുദത്തെ പ്രതിരോധിക്കുന്നതിനാവശ്യമായ പ്രവര്‍ത്തനങ്ങള്‍ക്കായുള്ള സ്റ്റാര്‍ട്ടപ്പായ ബ്രിക്കിന്‍റെ ഉദ്ഘാടനം ആരോഗ്യമന്ത്രി കെ കെ ഷൈലജ ടീച്ചര് നിര്‍വഹിച്ചു. വര്‍ഷം തോറും 50,000 അര്‍ബുദ രോഗികളാണ് സംസ്ഥാനത്ത് കൂടിവരുന്നതെന്ന് മന്ത്രി ചൂണ്ടിക്കാട്ടി. അര്‍ബുദ പ്രതിരോധ കര്‍മ്മ പദ്ധതിയുമായി സഹകരിച്ചു കൊണ്ടാകും ബ്രിക്ക് പ്രവര്‍ത്തിക്കുന്നതത്. 350 കോടി രൂപയാണ് പ്രതിരോധ പ്രവര്‍ത്തനങ്ങള്‍ക്കായി ഇതിനായി മാറ്റി വച്ചിരിക്കുന്നത്.\nകേന്ദ്ര ടെലികോം വകുപ്പ് ബി എസ് മൂര്‍ത്തി, ഐഐഐടിഎംകെ ചെയര്‍മാന് മാധധവന് നമ്പ്യാര്, കേരള സ്റ്റാര്‍ട്ടപ്പ് മിഷന് സിഇഒ ഡോ. സജി ഗോപിനാഥ്, മേക്കര് വില്ലേജ് സിഇഒ പ്രസാദ് ബാലകൃഷ്ണ് നായര്‍എന്നിവരും ചടങ്ങില് സംബന്ധിച്ചു. അമേരിക്കയിലെ എംഐടിയുടെ സഹകരണത്തോടെയുള്ള ഫബ് ലാബ് എന്നിവയും ഇവിടെ പ്രവര്‍ത്തിക്കുന്നുണ്ട്. വര്‍ക്ക് -ലൈവ് പ്ലേ സംസ്ക്കാരത്തില് പ്രവര്‍ത്തിക്കുന്ന രാജ്യത്തെ ഏറ്റവും വലിയ സംവിധാനമാണ് ടെക്നോളജി ഇനോവേഷന് സോണെന്ന് സ്റ്റാര്‍ട്ടപ്പ് മിഷന് അധികൃതര് ചൂണ്ടിക്കാട്ടി. സംസ്ഥാന-കേന്ദ്ര ഐടി വകുപ്പിന്‍റെ സഹകരണത്തോടെ ഐഐഐടിഎംകെ സ്ഥാപിച്ച മേക്കര് വില്ലേജില് 65 ഇലക്ട്രോണിക് ഹാര്‍ഡ് വെയര് സ്റ്റാര്‍ട്ടപ്പുകളാണ് ഇന്‍കുബേറ്റ് ചെയ്തിട്ടുള്ളതത്.\nchief minister pinarayi vijayan kerala kochi ernakulam മുഖ്യമന്ത്രി കൊച്ചി പിണറായി വിജയന് കേരളം\nChief minister pinarayi vijayan about kerala asastart up


എറണാകുളത്ത് അമ്മയുടെ മർദനത്തിൽ പരിക്കേറ്റ് ചികിൽസയിലായിരുന്ന മുന്നുവയസ്സുകാരൻ മരിച്ചു – Azhimukham\nഎറണാകുളത്ത് അമ്മയുടെ മർദനത്തിൽ പരിക്കേറ്റ് ചികിൽസയിലായിരുന്ന മുന്നുവയസ്സുകാരൻ മരിച്ചു\nബുധാനാഴ്ച രാത്രിയാണ് ഇതരസംസ്ഥാനക്കാരായ ദമ്പതികളുടെ മുന്നുവയസ്സുകാരനായ ആണ് കുട്ടിയെ ഗുരുതര പരിക്കുകളുമായി ആലുവയിലെ സ്വകാര്യ ആശുപത്രിയില് പ്രവേശിപ്പിച്ചത്.\nApr 19 2019 10:13 AM\nഎറണാകുളം ഏലൂരില് അമ്മയുടെ ക്രൂര മര്‍ദ്ദനത്തിനിരയായി ചികിൽസയില് കഴി‍ഞ്ഞിരുന്ന ഇതര സംസ്ഥാനകാരനായ മുന്നുവയസ്സുകാരൻ മരിച്ചു. തലയ്ക്ക് ഗുരുതരമായി പരിക്കേറ്റ് അലുവയിലെ രാജഗിരി ആശുപത്രിയിൽ ചികിൽസയിലിരിക്കെ ഇന്ന് രാവിലെയാണ് മരണം. ക്രൂര മര്‍ദ്ദനത്തിനിരയായ മൂന്ന് വയസ്സുകാരന്റെ ആരോഗ്യ നില ശസ്ത്രക്രിയയ്ക്ക് ശേഷവും അതീവ ഗുരുതരമായി തുടരുകയായിരുന്നു. ഇതിനിടെയാണ് മരണം. വെന്റിലേറ്റര് ഉപയോഗിച്ചാണ് ജീവന് നിലനിര്‍ത്തുന്നതെന്നും ആശുപത്രി വൃത്തങ്ങള് ഇന്നലെ അറിയിച്ചിരുന്നു. കുട്ടിയെ മർ‌ദിച്ച സംഭവത്തിൽ അമ്മക്കെതിരെ വധശ്രമകുറ്റം ചുമത്തി അറസ്റ്റ് ചെയ്തിരുന്നു.\nതലച്ചോറിൽ രക്തം കട്ടപിടിച്ചതാണ് മരണകാരണം. രാവിലെയോടെ മസ്തിഷ്ത്തിന്റെ പ്രവര്‍ത്തനം പൂർണമായും നിലയ്ക്കുകയായിരുന്നു. ഇതോടെ രാവിലെ 9.05 ഓടെകുട്ടി മരണത്തിന് കീഴടങ്ങുകയായിരുന്നു. കുട്ടിയുടെ മൃതദേഹം മോർച്ചറിയിലേക്ക് മാറ്റി.\nബുധാനാഴ്ച രാത്രിയാണ് ഇതരസംസ്ഥാനക്കാരായ ദമ്പതികളുടെ മുന്നുവയസ്സുകാരനായ ആണ് കുട്ടിയെ ഗുരുതര പരിക്കുകളുമായി ആലുവയിലെ സ്വകാര്യ ആശുപത്രിയില് പ്രവേശിപ്പിച്ചത്. പരിക്ക് മര്‍ദനത്തെ തുടര്‍ന്നുണ്ടായതെന്നാണ് പോലീസ് പറയുന്നത്. കുട്ടിയെ മര്‍ദ്ദിച്ചതായി പോലീസിനോട് അമ്മ നേരത്തെ കുറ്റസമ്മതം നടത്തിയിരുന്നു. ഇതിന് പിറകെയായിരുന്നു അറസ്റ്റ്. അനുസരണക്കേട് കാട്ടിയതിന് കട്ടിയുള്ള വസ്തു ഉപയോഗിച്ച് കുട്ടിയെ തല്ലിയതായാണ് വെളിപ്പെടുത്തൽ. കുട്ടിയെ ആശുപത്രിയിൽ പ്രവേശിപ്പിച്ചതിന് പിറകെ മുതൽ തന്നെ മാതാപിതാക്കള് പൊലീസ് നിരീക്ഷണത്തിലായിരുന്നു.\nമർദനത്തിൽ കട്ടിയുടെ വലത് മസ്തിഷ്കത്തില് സാരമായ പരിക്കേറ്റിട്ടുണ്ടെന്നായിരുന്നു മെഡിക്കൽ റിപ്പോർട്ട്. സ്ട്രോക്കിന്‍റെ ലക്ഷണങ്ങളുണ്ടെന്നും ആശുപത്രി അധികൃതര് അറിയിച്ചു. എന്നാൽ നിലവിൽ മരുന്നുകളോട് പ്രതികരിച്ചു തുടങ്ങിയെന്നും മെഡിക്കല് ബുളളറ്റിന് വ്യക്തമാക്കിയിരുന്നു. എന്നാൽ ഇന്ന് പുലർച്ചയോടെ ആരോഗ്യനില വീണ്ടും വഷളാവുകയായിരുന്നു.\nഇന്നലെ ആരോഗ്യമന്ത്രി കെ കെ ശൈലജയുടെ പ്രത്യേക നിർദേശ പ്രകാരം കോട്ടയം മെഡിക്കല് കോളേജില് നിന്നെത്തിയ മൂന്നംഗ മെഡിക്കല് സംഘം കുഞ്ഞിനെ ആശുപത്രിയിലെത്തി പരിശോധിച്ചിരുന്നു. കുഞ്ഞിന്റെ ജീവന് നിലനിര്‍ത്താന് നിലവിലെ ചികിത്സ തുടരണമെന്നായിരുന്നു മെഡിക്കല് സംഘം ആശുപത്രി അധികൃതര്‍ക്ക് നല്‍കിയ നിര്‍ദേശം. കുഞ്ഞിന്റെ ആരോഗ്യനില സംബന്ധിച്ച് മെഡിക്കല് സംഘം ആരോഗ്യവകുപ്പിന് റിപ്പോര്‍ട്ടും സമര്‍പ്പിച്ചു.\nതലയ്ക്ക് പരിക്കേറ്റ നിലയിൽ ആശുപത്രിയിലെത്തിയ കുഞ്ഞിന്റെ ശരീരത്തില് മര്‍ദനമേറ്റ മുറിവുകളും പൊള്ളലേറ്റ പാടുകളും പരിശോധനയില് കണ്ടെത്തിയിരുന്നു. തുടര്‍ന്ന് ആശുപത്രി അധികൃതര് പോലീസിനെ വിവരം അറിയിക്കുകയായിരുന്നു. ടെറസിൽ നിന്നും വീണ് പരിക്കേറ്റെന്നായിരുന്നു ഇവർ അറിയിച്ചത്. മാതാപിതാക്കളെ ചോദ്യം ചെയ്തതിനെ തുടര്‍ന്ന നടത്തിയ അന്വേഷണത്തിലാണ് കുഞ്ഞിന്റെ അമ്മയാണ് തലയ്ക്ക് ഗുരുതരമായി പരിക്കേല്‍പിച്ചതെന്ന് കണ്ടെത്തിയത്. കുഞ്ഞിന്റെ അമ്മയെ മജിസ്‌ട്രേറ്റിന് മുന്നില് ഹാജരാക്കിയ ശേഷം റിമാന്‍ഡ് ചെയ്തു. കുഞ്ഞിന്റെ അച്ഛന് ഇപ്പോഴും പോലീസ് കസ്റ്റഡിയിലാണ്. ബംഗാള് സ്വദേശിയായ ഇയാളുടെ പശ്ചാത്തലം പരിശോധിക്കാനായി ഏലൂര് പോലീസ് ബംഗാള് പോലീസിനുമായി ബന്ധപ്പെട്ടിട്ടുണ്ട്.\nതൊടുപുഴയിൽ അമ്മയുടെ സുഹൃത്തിന്റെ മര്‍ദനത്തിൽ പരിക്കേറ്റ എഴുവയസുകാരൻ മരിച്ചു\nനിപ ഭീതി: പേരാമ്പ്രയില് കുഴഞ്ഞു വീണയാളെ ആശുപത്രിയിലെത്തിച്ചില്ല; പരിക്കേറ്റ് ബസ്റ്റോപ്പില് കിടന്നത് മൂന്നു മണിക്കൂര്\nചന്ദ്രബാബു നായിഡുവിന്റെ ഭാര്യാസഹോദരന് നന്ദമൂരി ഹരികൃഷ്ണ വാഹനാപകടത്തില് പരിക്കേറ്റ് ഗുരുതരാവസ്ഥയില്\nകരിക്കകം സ്‌കൂള് ബസ് അപകടത്തില് പരിക്കേറ്റ് ഏഴ് വര്‍ഷമായി ചികിത്സയിലായിരുന്ന ഇര്‍ഫാന് അന്തരിച്ചു\nറയല് മാഡ്രിഡിന് തിരിച്ചടി; സൂപ്പര് താരം പരിക്കേറ്റ് പുറത്തേക്ക്\nവാഹനാപകടത്തില് പരിക്കേറ്റ് ഗുരുതരാവസ്ഥയില് മുന് ഇന്ത്യന് ക്രിക്കറ്റ് താരം; ചികിത്സയ്ക്ക് സഹായം തേടി കുടുംബം\n# Mother arrested


കോട്ടയം: പമ്പാ സര്‍വ്വീസ് സംബന്ധിച്ച കെഎസ്ആര്‍ടിസിയുടെ പരിഷ്‌കാരം ശബരിമല തീര്‍ത്ഥാടകര്‍ക്ക് വിനയാകും. ശബരിമല തീര്‍ത്ഥാടനക്കാലത്ത് പമ്പയിലേക്കുള്ള കെഎസ്ആര്‍ടിസി സര്‍വ്വീസുകള് ഇതുവരെ സ്‌പെഷ്യല് സര്‍വ്വീസായാണ് പരിഗണിച്ചിരുന്നത്. എന്നാല് ഈ തീര്‍ത്ഥാടനകാലം മുതല് പമ്പാ സര്‍വ്വീസുകള് സ്‌പെഷ്യല് സര്‍വ്വീസായി കണക്കാക്കേണ്ടെന്നാണ് കെഎസ്ആര്‍ടിസി അധികൃതരുടെ തീരുമാനം. ഇത് പ്രാവര്‍ത്തികമായാല് ശബരിമല തീര്‍ത്ഥാടകരുടെ യാത്ര നരകതുല്യമാകും. അന്യസംസ്ഥാനങ്ങളില് നിന്ന് തീവണ്ടികളിലും മറ്റും ദിവസങ്ങളോളം യാത്ര ചെയ്‌തെത്തുന്ന തീര്‍ത്ഥാടകര്‍ക്ക് നിലവില് ആശ്വാസം നല്‍കുന്നത് റെയില്‍വേ സ്‌റേഷനുകളില് നിന്നും മറ്റുമുള്ള കെഎസ്ആര്‍ടിസിയുടെ പ്രത്യേക സര്‍വീസുകളാണ്. ഇതാണ് പുതിയ പരിഷ്‌കാരത്തിലൂടെ ഇല്ലാതാക്കുന്നത്. പമ്പാ സര്‍വ്വീസില് സാധാരണ ഫെയര് സ്റ്റേജ് നടപ്പാക്കുകയും എല്ലാ അംഗീകൃത സ്റ്റോപ്പുകളിലും നിര്‍ത്തി സാധാരണ യാത്രക്കാരെക്കൂടി ഉള്‍പ്പെടുത്തുകയും ചെയ്യണമെന്നാണ് പുതിയ തീരുമാനം. പമ്പയിലേക്ക് സര്‍വ്വീസ് നടത്തുന്ന ബസുകള് പലപ്പോഴൂം മതിയായ യാത്രക്കാരില്ലാതെ സര്‍വ്വീസ് നടത്തേണ്ടി വരുന്നുണ്ടെന്നാണ് കെഎസ്ആര്‍ടിസി അധികൃതരുടെ വാദം. പമ്പയിലേക്ക് നിറയെ അയ്യപ്പന്മാരുമായി പോകുന്ന ബസ് തിരികെ ആളില്ലാതെ സര്‍വ്വീസ് നടത്തേണ്ടി വരുന്നുണ്ടെന്നും ഈ സ്ഥിതി മാറാനാണ് സാധാരണക്കാരെക്കൂടി യാത്രയിലുള്‍പ്പെടുത്തുന്നതെന്നുമാണ് കെഎസ്ആര്‍ടിസി അധികൃതര് പറയുന്നത്. നിലവില് കോട്ടയത്തു നിന്നും പമ്പയ്ക്കു പുറപ്പെടുന്ന ബസുകളില് ചങ്ങനാശേരിയ്ക്കിപ്പുറം എവിടെ ഇറങ്ങിയാലും ചങ്ങനാശേരി വരെയുള്ള ചാര്‍ജ് ഈടാക്കും. എന്നാല് പുതിയ നയമനുസരിച്ച് അതത് സ്റ്റോപ്പുകളില് ഇറങ്ങുന്നതിന് നിലവിലുള്ള ചാര്‍ജ്ജ് നല്‍കിയാല് മതിയാകും. തീര്‍ത്ഥാടകര് ഇല്ലെങ്കില് മാത്രമേ സാധാരണ യാത്രക്കാരെ കയറ്റുകയുള്ളൂവെന്നാണ് അധികൃതര് പറയുന്നത്. എന്നാല് എല്ലാവര്‍ക്കും യാത്രാസൗകര്യം അനുവദിച്ചശേഷം ഇത്തരത്തില് യാത്രക്കാരെ തെരഞ്ഞുപിടിച്ചു കയറ്റുന്നത് തര്‍ക്കങ്ങള്‍ക്കിടയാക്കുമെന്ന് ജീവനക്കാരും പറയുന്നു. പമ്പാ സര്‍വ്വീസില് തീര്‍ത്ഥാടകരെ അല്ലാതെ മറ്റു യാത്രക്കാരെ കൂടി യാത്ര ചെയ്യാന് അനുവദിച്ചാല് തീര്‍ത്ഥാടകര്‍ക്കും ഏറെ ബുദ്ധിമുട്ടുണ്ടാകും. മത്സ്യ, മാംസങ്ങളടക്കം വാങ്ങി യാത്രക്കാര് ബസില് കയറിയാല് വ്രതശുദ്ധിയോടെ ഇരുമുടിക്കെട്ടുകളുമായെത്തുന്ന തീര്‍ത്ഥാടകര്‍ക്ക് അരോചകമാകും. ഇത് പലപ്പോഴും വാക്കുതര്‍ക്കങ്ങള്‍ക്കും ഇടയാക്കാം. എല്ലാവര്‍ക്കും യാത്രചെയ്യാമെന്ന നിയമമിരിക്കെ ഇത്തരക്കാരെ ഒഴിവാക്കാന് ജീവനക്കാര്‍ക്കും കഴിയില്ല. ഫെയര് സ്റ്റേജ് ലിമിറ്റ് ചെയ്തിട്ടില്ലാത്തിനാല് ചെറിയ ദുരത്തിലുള്ളവരും തീര്‍ത്ഥാടകരുടെ ബസുകളില് ഇടിച്ചുകയറുന്നതും ബുദ്ധിമുട്ടുണ്ടാക്കും. ചുരുക്കത്തില് പമ്പാ സര്‍വ്വീസ് സ്‌പെഷ്യല് സര്‍വ്വീസായി പരിഗണിക്കാതിരുന്നാല് സാധാരണ യാത്രക്കാര്‍ക്ക് ഗുണം ചെയ്യും. എന്നാല് അതേസമയം തന്നെ തീര്‍ത്ഥാടകര്‍ക്ക് വിനയുമാകും.\nഎരുമേലിയില് രണ്ട് സ്ഥിരം സര്‍വ്വീസുകള് പിന്‍വലിച്ച് പമ്പാ സര്‍വ്വീസ് നടത്തി


പരിശീലനത്തില് കസറി റിഷഭ് പന്ത്; ന്യൂസിലന്‍ഡിന് വ്യക്തമായ മുന്നറിയിപ്പ് | Southlive\nപരിശീലനത്തില് കസറി റിഷഭ് പന്ത്; ന്യൂസിലന്‍ഡിന് വ്യക്തമായ മുന്നറിയിപ്പ്\nSunday, 13th June 2021, 11:27 am\nലോക ടെസ്റ്റ് ചാമ്പ്യന്‍ഷിപ്പിന്റെ ഫൈനല് മത്സരത്തിന് മുന്നോടിയായി ഇന്ത്യന് താരങ്ങള് രണ്ട് ടീമുകളായി തിരിഞ്ഞ് നടത്തിയ ഇന്‍ട്രാ സ്‌ക്വാഡ് പരിശീലന മത്സരത്തില് വെടിക്കെട്ട് പ്രകടനവുമായി തിളങ്ങി റിഷഭ് പന്ത്. വെറും 94 പന്തുകളില് നിന്ന് പുറത്താകാതെ 121 റണ്‍സാണ് പന്ത് അടിച്ചുചൂട്ടിയത്.\nയുവ ഓപ്പണിംഗ് ബാറ്റ്‌സ്മാന് ശുഭ്മാന് ഗില് 135 പന്തുകളില് നിന്ന് 85 റണ്‍സ് നേടി. ബോളിംഗില് ഇഷാന്ത് ശര്‍മ്മ തിളങ്ങി. വലം കൈയ്യന് പേസറായ താരം 36 റണ്‍സ് വിട്ടുകൊടുത്ത്3വിക്കറ്റുകള് വീഴ്ത്തി.\nഇതോടെ പരിശീലന മത്സരത്തില് തിളങ്ങിയ ഈ മൂന്ന് താരങ്ങളും ന്യൂസിലന്‍ഡിനെതിരെയായ കലാശപ്പോരിന് പ്ലേയിംഗ് ഇലവനിലുണ്ടാകുമെന്ന കാര്യം ഏറെക്കുറെ ഉറപ്പായി. നേരത്തെ ഇഷാന്ത് ശര്‍മ്മക്ക് പകരം മുഹമ്മദ് സിറാജിനെ ഈ മത്സരത്തില് കളിപ്പിക്കുന്നതിനെക്കുറിച്ച് ടീം ഇന്ത്യ ആലോചിക്കുന്നുണ്ടെന്ന് റിപ്പോര്‍ട്ടുകളുണ്ടായിരുന്നു.\nജൂണ് 18നാണ് ലോക ടെസ്റ്റ് ചാമ്പ്യന്‍ഷിപ്പ് ഫൈനല് ആരംഭിക്കുന്നത്. ഇംഗ്ലണ്ടിലെ സതാംപ്ടണിലാണ് മത്സരം. ജൂണ് 23 റിസര്‍വ് ഡേ ആയിരിക്കും. കളി സമനിലയില് പിരിഞ്ഞാല് രണ്ട് ടീമിനേയും വിജയിയായി പ്രഖ്യാപിക്കും.


സംസ്ഥാനത്ത് ഇന്നും ശക്തമായ മഴ; 11 ജില്ലകളിൽ യെല്ലോ അലർട്ട് – Travancore News\nHome Latest News\tസംസ്ഥാനത്ത് ഇന്നും ശക്തമായ മഴ; 11 ജില്ലകളിൽ യെല്ലോ അലർട്ട്\nതിരുവനന്തപുരം: സംസ്ഥാനത്ത് ഇന്നും ശക്തമായ മഴ തുടർന്നേക്കും. 11 ജില്ലകളിൽ ഇന്ന് യെല്ലോ അലർട്ടാണ്. കോഴിക്കോട്, കണ്ണൂർ, കാസർകോട് ഒഴികെയുള്ള ജില്ലകളിലാണ് മഴ മുന്നറിയിപ്പ്. ശ്രീലങ്കൻ തീരത്തെ ചക്രവാതച്ചുഴിയാണ് ഇപ്പോഴത്തെ മഴയ്ക്ക് കാരണം.\nചക്രവാതച്ചുഴിയുടെ സ്വാധീനത്തിൽ കിഴക്കൻ കാറ്റ് ശക്തമായതിനാൽ കേരളത്തിൽ ഒറ്റപ്പെട്ട ശക്തമായ മഴ തുടരും.\nതിരുവനന്തപുരം ജില്ലയിൽ അവധി\nമഴ തുടരുന്ന സാഹചര്യത്തിൽ പ്രൊഫഷണൽ കോളജുകൾ ഉൾപ്പെടെയുള്ള വിദ്യാഭ്യാസ സ്ഥാപനങ്ങൾക്ക് ഇന്ന് (നവംബർ-26) തിരുവനന്തപുരം ജില്ലാ കളക്ടർ അവധി പ്രഖ്യാപിച്ചു.\nശക്തമായി മഴ മൂലം ജലനിരപ്പ് ഉയർന്നതിനെ തുടർന്ന് മുല്ലപ്പെരിയാഞ അണക്കെട്ടിൻറെ ഒരു ഷട്ടർ കൂടി തുറന്നു. ഇപ്പോൾ രണ്ടു ഷട്ടറുകൾ 30\nസെൻ്റിമീറ്റർ വീതമാണ് തുറന്നിരിക്കുന്നത്. ഇതുവഴി സെക്കൻറിൽ 798 ഘനയടി വെള്ള വീതം പെരിയാറിലേക്ക് ഒഴുകുന്നുണ്ട്. 2300 ഘയനടി വെള്ളം തമിഴ്നാട് കൊണ്ടു പോകുന്നുണ്ട്. 141.45 അടിയാണ് അണക്കെട്ടിലെ ജലനിരപ്പ്. ഇടുക്കിയിലെ ജസനിരപ്പ് 2400.56 അടിയായി ഉയർന്നു.


വയനാട്ടിൽ രണ്ടുപേർക്കു കോവിഡ്, രണ്ടു പേർക്ക് രോഗം ഭേദമായി : Deepika.com Nattu Visesham\nകൽപ്പറ്റ: വയനാട്ടിൽ രണ്ടുപേരിൽകൂടി കോവിഡ് സ്ഥിരീകരിച്ചു. എടവക പഞ്ചായത്തിൽനിന്നുള്ള 30കാരനിലും നീലഗിരിയിലെ ഗൂഡല്ലൂർ സ്വദേശിയായ 47കാരിയിലുമാണ് രോഗം കണ്ടെത്തിയത്. എടവക സ്വദേശി മാലി ദ്വീപിൽനിന്നു തിരിച്ചെത്തിയതാണ്. ഗൂഡല്ലൂർ സ്വദേശിനി ദുബായിൽ നിന്നു മേയ് 17ന് കോഴിക്കോട് വിമാനത്താവളം വഴി ജില്ലയിലെത്തിയതാണ്. കൽപ്പറ്റയിലെ സ്വകാര്യ ഹോട്ടലിൽ നിരീക്ഷണത്തിലായിരുന്ന ഇരുവരെയും മാനന്തവാടി ജില്ലാ ആശുപത്രിയിലേക്കു മാറ്റി.\nമാനന്തവാടി ജില്ലാ ആശുപത്രിയിൽ ചികിത്സയിലുള്ളതിൽ രണ്ടുപേർക്കു രോഗം ഭേദമായി. പനമരം പഞ്ചായത്തിലെ പള്ളിക്കുന്നിൽ നിന്നുള്ള 49കാരിയുടെയും മേപ്പാടിയിൽനിന്നുള്ള 62കാരന്‍റെയും പരിശോധനാഫലമാണ് നെഗറ്റീവായത്. മഹാരാഷ്ട്രയിൽ നിന്നെത്തിയ പള്ളിക്കുന്നു സ്വദേശിനിയെ മേയ് 27നും മേപ്പാടി സ്വദേശിയെ 29നുമാണ് ആശുപത്രിയിൽ പ്രവേശിപ്പിച്ചത്. ഇന്നലെ ആശുപത്രിവിട്ട ഇരുവരും വീടുകളിൽ നിരീക്ഷണത്തിൽ കഴിയും. വൈറസ് ബാധയേറ്റ 13 പേരാണ് ജില്ലാ ആശുപത്രിയിൽ ചികിത്സയിലുള്ളത്.\nവയനാട് സ്വദേശികളായ രണ്ടുപേർ കോഴിക്കോട് മെഡിക്കൽ കോളജ് ആശുപത്രിയിലും ചികിത്സ നേടുന്നുണ്ട്. ഇവരിൽ ഒരാൾ ഗർഭിണിയായ യുവതിയും മറ്റൊരാൾ വൃക്കരോഗിയായ മധ്യവയസ്കയുമാണ്. കോവിഡ് പ്രതിരോധത്തിന്‍റെ ഭാഗമായി ജില്ലയിൽ ഇന്നലെ 218 പേരെക്കൂടി നിരീക്ഷണത്തിലാക്കി. 282 പേർ നിരീക്ഷണകാലം പൂർത്തിയാക്കി. നിലവിൽ 3,689 പേരാണ് നിരീക്ഷണത്തിലുള്ളത്.\nഇതിൽ പട്ടികവർഗക്കാരായ 846 ആളുകൾ ഉൾപ്പെടെ 1,921 പേർ കോവിഡ് കെയർ സെന്‍ററുകളിലാണ്. കോവിഡ് വ്യാപന പശ്ചാത്തലത്തിൽ ഇതരസംസ്ഥാനങ്ങളിൽ നിന്നു മുത്തങ്ങ വഴി കേരളത്തിലേക്ക് ജൂണ് മൂന്നു വരെ പ്രവേശിച്ചവരുടെ എണ്ണം 15,145 ആയി. ഇതിൽ 1,488 പേർ ഇൻസ്റ്റിറ്റ്യൂഷണൽ ക്വാറന്‍റൈനിലാണ്.


ലോകത്തിലെ എട്ടാമത്തെ അത്ഭുതമായി അറിയപ്പെടുന്ന പാത | Karakoram highway the Eighth Wonder of the World - Malayalam Nativeplanet\n»ലോകത്തിലെ എട്ടാമത്തെ അത്ഭുതമായി അറിയപ്പെടുന്ന പാത\nലോകത്തിലെ എട്ടാമത്തെ അത്ഭുതമായി അറിയപ്പെടുന്ന പാത\nUpdated: Saturday, April 13, 2019, 9:47 [IST]\n15,500 അടി ഉയരം, തൊട്ടുമുന്നിലുള്ള സ്ഥലം പോലും കാണാന് കഴിയാത്ത വിധത്തിലുള്ള കൊടും വളവുകളും കുത്തനെയുള്ള കയറ്റിറക്കങ്ങളും.. എട്ടാമത്തെ അത്ഭുതം എന്നറിയപ്പെടുന്ന ലോകത്തിലെ ഏറ്റവും മനോഹര മൗണ്ടന് ഹൈവേയായ കാരക്കോറം ഹൈവോയുടെ വിശേഷങ്ങളാണിത്. വാക്കുകളില് ഒരിക്കലും വര്‍ണ്ണിക്കാന് കഴിയാത്തത്ര ഭീകരതയാണ് ഈ ഹൈവേയിലുള്ളത്.\nപാക് അധീനതയിലുള്ള പഞ്ചാബ് മുതല് ചൈനയുടെ ചില ഭാഗങ്ങള് വരെ ബന്ധിപ്പിക്കുന്ന ചരക്കു പാതയാണിത്.\nPC: Dmitry P\nഏഷ്യയിലെ ഏറ്റവും വലിയ പര്‍വ്വത നിരകളിലൊന്നാണ് കാരക്കോറം. അറുപതിലധികം വന് കൊടുമുടികളാണ് ഈ പര്‍വ്വത നിരിയില് വ്യാപിച്ചു കിടക്കുന്നത്. ലോകത്തിലെ രണ്ടാമത്തെ ഉയരം കൂടിയ കൊടുമുടിയായ കെ.ടു ഉള്‍പ്പെടെയാണിത്.\nPC: Ashir siddiqui\nഏറ്റവും ഉയരത്തിലെ അന്താരാഷ്ട്ര റോഡ്\nകൊടും വളവുകളും കുത്തനെയുള്ള കയറ്റിറക്കങ്ങളും ഉള്ള ഒരു റോഡില് മനോഹരമായ പാത നിര്‍മ്മിക്കുക എന്നത് ഒട്ടും എളുപ്പമല്ല. ഏറ്റവും ഉയരത്തില് നിര്‍മ്മിക്കപ്പെട്ട അന്താരാഷ്ട്ര റോഡായാണ് ഇതിനെ കണക്കാക്കുന്നത്.\nഎന്നാല് ഇവിടെ ഒന്നു പോകാം എന്ന് പ്ലാനുണ്ടെങ്കില് തെറ്റി. പാക്കിസ്ഥാന്റെയും ചൈനയുടെയും നയതന്ത്ര ബന്ധങ്ങളുടെ ഭാഗമായി നിര്‍മ്മിച്ച ഈ ഹൈവേയില് ഇന്ത്യക്കാര്‍ക്ക് പ്രവേശനമില്ല. 15,500 അടി ഉയരത്തില് സ്ഥിതി ചെയ്യുന്ന ആ റോഡ് ഒരു ചരക്കു പാതയാണ്.\nPC: Black Zero\nഇത്രയും ഉയരത്തില് സ്ഥിതി ചെയ്യുന്ന ഒരു റോഡില്‍ഓക്‌സിഡന് തീരെയില്ല. മാത്രമല്ല തണുത്തുറഞ്ഞ മരുഭൂമി പോലെയുള്ള ഇവിടെ സസ്യങ്ങള്‍ക്കും ജന്തുക്കള്‍ക്കും ജീവിക്കാനാവില്ല. വലിയ അളവില് മഞ്ഞുമൂടിയ നിലയിലാണിവിടം.\nPC :Allan Grey\nRead more about: himalaya himachal pradesh kashmir winter trip to ladakh leh യാത്ര സഞ്ചാരി


വിശ്വസിക്കുമോ; ഈ കുഞ്ഞിന്റെ പ്രായം വെറും ആറ് | Rare Condition Left This 6-year-old Looking Like A Pensioner - Malayalam BoldSky\nNews ബിജെപിക്ക് പേടിയുണ്ടെങ്കിൽ അത് പ്രിയങ്ക ഗാന്ധിയെ; പ്രിയങ്ക ജനഹൃദയത്തിലെന്ന് രാജ് ബബ്ബർ!\nവിശ്വസിക്കുമോ; ഈ കുഞ്ഞിന്റെ പ്രായം വെറും ആറ്\nപല വിധത്തിലുള്ള ആരോഗ്യ പ്രശ്‌നങ്ങള് നമുക്ക് ചുറ്റും ഉണ്ട്. എന്നാല് ഇതില് അസാധാരണമായി കാണപ്പെടുന്ന ചിലതുണ്ട്. അതില് ഒന്നിനെക്കുറിച്ചാണ് ഇന്നത്തെ ലേഖനം. ചില ആരോഗ്യ പ്രശ്‌നങ്ങളുടെ കാര്യത്തില് പലപ്പോഴും ചികിത്സ പോലും ഇല്ല. അതുകൊണ്ട് തന്നെ ഇത്തരത്തിലുള്ള ആരോഗ്യ പ്രതിസന്ധികള് ഉണ്ടാവാതിരിക്കാന് നമുക്ക് പ്രാര്‍ത്ഥിക്കാം. എന്നാല് വളരെ കുറവ് ആളുകളില് മാത്രം കാണപ്പെടുന്ന അവസ്ഥയായ ചില ആരോഗ്യ പ്രശ്‌നങ്ങള് ഉണ്ട്. വെറും ഒരു മാസം പ്രായമായപ്പോള് മുതല് എഹ്ലേഴ്‌സ് എന്ന കുട്ടിക്ക് ഈ അവസ്ഥ ഉണ്ട്.\nMost read: സാത്താന്‍സേവക്ക് കാമുകിയുടെ തലച്ചോര് ഭക്ഷിച്ചു\nതന്റെ വയസ്സിനേക്കാള് മൂന്നിരട്ടി പ്രായമാണ് എഹ്ലേഴ്‌സിന് തോന്നുന്നത്. ശരിക്കും വൃദ്ധരായതു പോലെയാണ് ഈ കുഞ്ഞിന്റെ ചര്‍മ്മവും ആരോഗ്യവും എല്ലാം. അമ്പതിനായിരത്തില് ഒരാള്‍ക്ക് മാത്രമാണ് ഇത്തരം അവസ്ഥ ഉണ്ടാവുന്നു. തൂങ്ങിയ ചര്‍മ്മവും വൃദ്ധരുടേത് പോലുള്ള ആരോഗ്യസ്ഥിതിയും ആണ് പലപ്പോഴും എഹ്ലേഴ്‌സിനെ ബാധിച്ചിരിക്കുന്നത്. കൂടുതല് വിവരങ്ങളിലേക്ക് നോക്കാം.\nജനനം മുതല് തന്നെ\nജനിച്ചപ്പോള് മുതല് തന്നെ ഈ കുഞ്ഞിനെ ബാധിച്ച അവസ്ഥയാണ് ഉണ്ടായിരുന്നത്. കസാക്കിസ്ഥാന് സ്വദേശിയാണ് എഹ്ലേഴ്‌സ്. ജനിച്ച് ഒരു മാസം കഴിഞ്ഞപ്പോഴാണ് ഇത്തരമൊരു ആരോഗ്യ പ്രശ്‌നം കുഞ്ഞിന് ഉണ്ട് എന്ന് അറിയുന്നത്. എന്ത് ചെയ്യണം എന്നറിയാതെ പകച്ച് നില്‍ക്കുകയാണ് ഈ കുഞ്ഞിന്റെ മാതാപിതാക്കള്.\nതുടക്ക ലക്ഷണങ്ങള് കണ്ടെത്താന് വളരെ പ്രയാസമാണ് എന്നതാണ് ഈ രോഗത്തിന്റെ പ്രധാന ലക്ഷണം. പുരികത്തില് നിന്ന് ചര്‍മ്മം തൂങ്ങി നില്‍ക്കുന്ന അവസ്ഥയാണ് ഉണ്ടാവുന്നത്. നടക്കാന് തുടങ്ങുമ്പോള് മുതല് തന്നെ വീഴാന് പോവുന്നത് സാധാരണ കുട്ടികളില് ഉള്ളതാണ്. എന്നാല് സന്ധിവാതം പോലുള്ള പ്രതിസന്ധികള് ഈ കുഞ്ഞിനെ ബാധിച്ചിരുന്നു.\nഎന്നാല് എഹ്ലേഴ്‌സിന്റെ അമ്മയുടെ ആഗ്രഹപ്രകാരം തൂങ്ങി നില്‍ക്കുന്ന ചര്‍മ്മത്തിന് പരിഹാരം കാണുന്നതിന് സര്‍ജറി ചെയ്യുന്നുണ്ട്. നിരവധി സര്‍ജറി ചെയ്‌തെങ്കിലും ഇതൊന്നും ഈ കുഞ്ഞിന്റെ അവസ്ഥക്ക് കാര്യമായ മാറ്റം വരുത്തിയില്ല. എന്നാല് പതിനെട്ട് വയസ്സിനു മുന്‍പ് കൂടുതല് സര്‍ജറി ചെയ്യുന്നതിന് അവിടുത്തെ നിയമം അനുവദിക്കുകയില്ല.\nഎന്നാല് പതിനെട്ട് വയസ്സിന് മുന്‍പ് കൂടുതല് ശസ്ത്രക്രിയകള് നടത്താന് പാടില്ലെന്ന നിയമത്തെ കസാക്കിസ്ഥാനിലെ ഒരു ആശുപത്രി അധികൃതര് പക്ഷേ ഇത്തരം വിധിയെ മറികടന്ന് കുഞ്ഞിന് ശസ്ത്രക്രിയ നടത്താന് സമ്മതം അറിയിച്ചു. ചര്‍മ്മം തൂങ്ങുന്നതിന് പരിഹാരം കാണുന്നതിന് വേണ്ടിയാണ് ശസ്ത്രക്രിയ നടത്തിയത്.\nഫ്രീ സര്‍ജറി നടത്തിയാണ് എഹ്ലേഴ്‌സിനെ രക്ഷിക്കാന് ആശുപത്രി അധികൃതര് ശ്രമിച്ചത്. മാത്രമല്ല സര്‍ജറിയുടെയും മറ്റുമുള്ള ചിലവിനായി സുഹൃത്തുക്കളും ബന്ധുക്കളും എല്ലാം ആ കുഞ്ഞിനെ ഒരുപാട് സഹായിക്കുകയുണ്ടായി.\nഎന്നാല് എത്രയൊക്കെ സര്‍ജറി നടത്തിയാലും ഈ കുഞ്ഞിന്റെ അവസ്ഥക്ക് വലിയ മാറ്റം ഉണ്ടാക്കാന് കഴിയില്ല എന്നാണ് പറയുന്നത്. ഒരിക്കലും തൂങ്ങിയ ചര്‍മ്മത്തിന് മാറ്റം കണ്ടെത്താന് കഴിയുകയില്ല എന്നതാണ് സത്യം. എങ്കിലും ആ കുഞ്ഞിന്റെ കുടുംബം പ്രതീക്ഷയിലാണ്.\nRare Condition Left This 6-year-old Looking Like A Pensioner\nThis guy is just 6-year-old, but unfortunately he looks likeapensioner with sagging face. Check out the details of his sad health condition\nNov 29, 2018 ലെ വാര്‍ത്തകള്


ജിഎസ്ടി: നഷ്ടപരിഹാരം വൈകുന്നത് സംസ്ഥാനങ്ങളെ പ്രതിസന്ധിയിലാക്കുന്നു - Janayugom Online\nHome / News / Kerala / ജിഎസ്ടി: നഷ്ടപരിഹാരം വൈകുന്നത് സംസ്ഥാനങ്ങളെ പ്രതിസന്ധിയിലാക്കുന്നു\nKerala Latest News India Most Trending Exclusive Breaking News News\nജിഎസ്ടി: നഷ്ടപരിഹാരം വൈകുന്നത് സംസ്ഥാനങ്ങളെ പ്രതിസന്ധിയിലാക്കുന്നു\nPosted on October 09, 2017, 6:57 pm\nന്യൂഡല്‍ഹി: ചരക്കു സേവന നികുതി(ജിഎസ്ടി)യുടെ നഷ്ടപരിഹാരമായി നല്‍കേണ്ട തുക വൈകുന്നത് സംസ്ഥാനങ്ങളുടെ ക്ഷേമ പ്രവര്‍ത്തനങ്ങളെ ബാധിക്കുന്നു. നഷ്ടപരിഹാര തുക രണ്ടു മാസത്തിലൊരിക്കല് മാത്രം നല്‍കിയാല് മതിയെന്ന ജിഎസ്ടി കൗണ്‍സിലിന്റെ തീരുമാനം സംസ്ഥാനങ്ങളുടെ പ്രവര്‍ത്തനങ്ങളെ സമ്മര്‍ദത്തിലാക്കിയിരിക്കുകയാണ്. ബജറ്റില് നിര്‍ദ്ദേശിച്ച പദ്ധതികള് പോലും ഉപേക്ഷിക്കേണ്ട സ്ഥിതിയിലാണ് പല സംസ്ഥാനങ്ങളും.\nറവന്യു വരുമാനത്തില് കുറവുണ്ടാകുന്നപക്ഷം കേന്ദ്രത്തിന് ലഭിക്കുന്ന നികുതി വരുമാനത്തില് നിന്ന് നഷ്ടപരിഹാര തുക നല്‍കണമെന്നാണ് ചരക്കു സേവന നികുതി പ്രാബല്യത്തിലാക്കുമ്പോഴുണ്ടായിരുന്ന വ്യവസ്ഥ. എന്നാല് മിക്കവാറും എല്ലാ സംസ്ഥാനങ്ങള്‍ക്കും നികുതി വരുമാനത്തില് വന് കുറവാണുണ്ടായിരിക്കുന്നത്. അതിനനുസരിച്ച് നഷ്ടപരിഹാരം നല്‍കുന്നില്ലെന്നു മാത്രമല്ല, തുച്ഛമായ തുക നല്‍കുന്നതില് കാലവിളംബവുമുണ്ടാകുന്നു. 14 ശതമാനം തുകയാണ് നഷ്ടപരിഹാരത്തിനായി നിശ്ചയിച്ചിരുന്നത്.\nകര്‍ണാടകയ്ക്ക് രണ്ടു മാസത്തിനിടെ ലഭിച്ചത് കേവലം 1,189 കോടി രൂപയായിരുന്നു. എന്നാല് ഇത് വികസന പദ്ധതികള് നിത്യ ചെലവിന് പോലും തികയില്ലെന്നാണ് മന്ത്രി കൃഷ്ണ ബൈര് പറയുന്നത്. സംയോജിത ജിഎസ്ടിയുടെ അടിസ്ഥാനത്തില് ലഭിക്കേണ്ടിയിരുന്ന രണ്ടുമാസത്തെ തുകയുടെ ഒരു ഭാഗം തമിഴ്‌നാട്ടിന് ലഭിച്ചത് കഴിഞ്ഞ മാസത്തിലായിരുന്നു. വികസന പ്രവര്‍ത്തനങ്ങള് നിര്‍ത്തിവയ്‌ക്കേണ്ട സ്ഥിതിയാണെന്നാണ് സംസ്ഥാന ധനവകുപ്പിലെ ഉന്നതന് പ്രതികരിച്ചത്. ഇപ്പോള് പ്രതിസന്ധിയില്ലെങ്കിലും കൃത്യമായി തുക ലക്ഷിക്കാത്തത് പ്രതിസന്ധി സൃഷ്ടിക്കുമെന്നും അദ്ദേഹം പറഞ്ഞു. വരുമാനത്തില് സംഭവിച്ച കുറവും കേന്ദ്രത്തില് നിന്നുള്ളത് യഥാസമയം ലഭിക്കാത്തതും മൂലം പ്രമുഖ പദ്ധതികള് നിര്‍ത്തലാക്കേണ്ട അവസ്ഥയിലാണെന്ന് തെലങ്കാനയിലെ മുതിര്‍ന്ന ഉദ്യോഗസ്ഥന് പറഞ്ഞു.\nപൈതൃകോത്സവം: ഉദ്ഘാടനം 14 ന്\nആറളം ഫാമില് നായാട്ട് വ്യാപകം\nപൊലീസിന്റെ കര്‍ശന സുരക്ഷക്കിടയിലും മാവോവാദികള് വയനാട്ടില്\nമലബാര് ഗോള്‍ഡിന് കുവൈറ്റില് ഒരു ശാഖകൂടി


ഇന്ത്യയിൽ 5ജി എത്തും; 2022-ൽ | 5g in india\nഇന്ത്യയിൽ 5ജി എത്തും; 2022-ൽ\nDec 7, 2018, 09:32 AM IST\nഇന്ന് രാജ്യത്ത് 40 കോടി ജനങ്ങൾക്ക് ഉന്നത നിലവാരമുള്ള ഇന്റർനെറ്റ് സൗകര്യം ലഭിക്കുന്നുണ്ട്.\nന്യൂഡൽഹി: രാജ്യത്ത് അഞ്ചാം തലമുറ (5ജി) ടെലികോം സേവനങ്ങൾ 2022-ഓടെ എത്തുമെന്ന് ടെലികോം റെഗുലേറ്ററി അതോറിറ്റി (ട്രായ്) സെക്രട്ടറി എസ്.കെ. ഗുപ്ത പറഞ്ഞു. അടുത്ത അഞ്ചു വർഷം കൊണ്ട് ഡിജിറ്റൽ പ്ലാറ്റ്‌ഫോമിലേക്കുള്ള മാറ്റം വളരെ വേഗത്തിലായിരിക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.\nനിർമിത ബുദ്ധി (എ.ഐ.), ബിഗ് ഡേറ്റ അനലിറ്റിക്സ് എന്നിവ ഉപഭോക്താക്കളുടെ സ്വഭാവത്തെ തന്നെ മാറ്റിമറിക്കും. മാധ്യമ വ്യവസായം നാടകീയമായ മാറ്റങ്ങളിലൂടെയാണ് കടന്നുപോകുന്നത്. അവ വളരെ വേഗത്തിൽ തന്നെ പുതിയ സാങ്കേതിക വിദ്യ എത്തിപ്പിടിക്കുന്നുണ്ടെന്നും അദ്ദേഹം അഭിപ്രായപ്പെട്ടു.\nഇന്ന് രാജ്യത്ത് 40 കോടി ജനങ്ങൾക്ക് ഉന്നത നിലവാരമുള്ള ഇന്റർനെറ്റ് സൗകര്യം ലഭിക്കുന്നുണ്ട്. അതിനാൽ തന്നെ, ഡിജിറ്റൽ പ്ലാറ്റ്‌ഫോമിലെ മീഡിയ കണ്ടന്റ് ഉപഭോഗം കൂടുമെന്നും അദ്ദേഹം പറഞ്ഞു.\nനാലാം തലമുറ ടെലികോം സേവനമായ 4ജി 2010-ലാണ് ഇന്ത്യയിൽ ലഭ്യമാകാൻ തുടങ്ങിയത്. 2016-ഓടെ ഇതിന്റെ ഉപയോഗം വ്യാപകമാകാൻ തുടങ്ങി.\ncontent highlight: 5g in india


ജൂലൈ 19ന് രാജ്യത്തെ ലോക്ക്ഡൗണില് നിന്നും സ്വാതന്ത്രമാക്കാമെന്നാണ് പ്രധാനമന്ത്രി ബോറിസ് ജോണ്‍സന്റെ പ്രഖ്യാപനം. വാക്‌സിനേഷന് പ്രക്രിയയെ ആശ്രയിച്ചാണ് ഈ പ്രഖ്യാപനം. എന്നാല് രാജ്യത്തു ആവശ്യത്തിന് വാക്‌സിന് ലഭിക്കാത്ത സ്ഥിതിയാണിപ്പോള്. ഫിസര്, മോഡേണ വാക്‌സിനുകളുടെ സപ്ലൈ കുറഞ്ഞതോടെ എന്‍എച്ച്എസും പൊറുതിമുട്ടുകയാണ്. യുവാക്കള് അസ്ട്രാസെനെക വാക്‌സിന് പകരം ഫിസര്, മോഡേണ വാക്‌സിനുകളെയാണ് ആശ്രയിക്കുന്നത്.\nരാജ്യത്തെ ലോക്ക്ഡൗണില് നിന്നും മോചിപ്പിക്കാന് വാക്‌സിനേഷന് ത്വരിതപ്പെടുത്തണമെന്ന് പ്രധാനമന്ത്രി ആവര്‍ത്തിച്ചതിന് പിന്നാലെയാണ് വാക്‌സിന് ലഭ്യതക്കുറവ് പുറത്തുവന്നത്. വന്‍തോതില് മുന്നേറിയിരുന്ന വാക്‌സിനേഷന് ഇപ്പോള് മന്ദഗതിയിലാണ്. തിങ്കളാഴ്ച 368,555 വാക്‌സിന് ഡോസുകളാണ് ബ്രിട്ടനില് നല്‍കിയത്. മാര്‍ച്ചില് ഒറ്റ ദിവസം 844,285 ഡോസ് വരെ നല്‍കിയിരുന്നതാണ്.\nഡെല്‍റ്റ വേരിയന്റ് അതിവേഗത്തില് പടരുന്ന സാഹചര്യത്തില് എല്ലാ മുതിര്‍ന്നവരെയും ജൂലൈ 19നകം സമ്പൂര്‍ണ്ണമായി വാക്‌സിനേറ്റ് ചെയ്യാനുള്ള ലക്ഷ്യം സര്‍ക്കാര് നേരത്തെയാക്കിയിരുന്നു. നേരത്തെ ജൂലൈ 31 ആയിരുന്നു 18 വയസിന് മുകളിലുള്ളവര്‍ക്കായി നിശ്ചയിച്ച ലക്ഷ്യം.\nജൂണ് 21ന് നിശ്ചയിച്ച 'ഫ്രീഡം ഡേ' ജൂലൈ 19ലേക്കാണ് പ്രധാനമന്ത്രി വൈകിച്ചത്. എന്‍എച്ച്എസിന് വേരിയന്റുകളില് നിന്നും ജനങ്ങളെ രക്ഷിക്കാന് കൂടുതല് സമയം അനുവദിക്കുകയായിരുന്നു ഉദ്ദേശം. എന്നാല് സമയത്തിനൊപ്പം ആവശ്യത്തിന് വാക്‌സിന് കൂടി എത്തിക്കാന് സര്‍ക്കാരിന് സാധിച്ചിട്ടില്ലെന്നാണ് കണക്കുകള് വ്യക്തമാക്കുന്നത്.\nഫിസര് വാക്‌സിന്റെ ലഭ്യതയില് കുറവുള്ളതായി മന്ത്രിമാര് സമ്മതിക്കുന്നു. അടുത്തിടെ മാത്രം ലഭ്യമായ മോഡേണ വാക്‌സിന്റെ അവസ്ഥയും സമാനമാണ്. അടുത്ത നാലാഴ്ച കൊണ്ട് സാധിക്കാവുന്ന തരത്തില് വാക്‌സിന് നല്‍കാനുള്ള ലക്ഷ്യം പൂര്‍ത്തിയാക്കുമെന്ന് എന്‍എച്ച്എസ് ഇംഗ്ലണ്ട് മേധാവി സൈമണ് സ്റ്റീവന്‍സ് വ്യക്തമാക്കി. എന്നാല് സപ്ലൈയില് ഇപ്പോള് ചില സമ്മര്‍ദങ്ങളുള്ളതായി അദ്ദേഹം എന്‍എച്ച്എസ് കോണ്‍ഫെഡറേഷന്‍സ് വാര്‍ഷിക കോണ്‍ഫറന്‍സില് വ്യക്തമാക്കി.


Former Protea pacer reveals he felt paralysed before bowling to Sachin\nസച്ചിന് പന്തെറിയാൻ പറഞ്ഞപ്പോൾ പകച്ചുപോയി; മുൻ ദക്ഷിണാഫ്രിക്കൻ താരം പറയുന്നു\n2006ലെ പരമ്പരയിൽ സച്ചിന് പന്തെറിയാൻ പറഞ്ഞപ്പോൾ പകച്ചുപോയി എന്ന് വെളിപ്പെടുത്തിയിരിക്കുകയാണ് താരം\nDecember 27, 2021 8:56:30 pm\nപ്രതാപകാലത്ത് ലോക ക്രിക്കറ്റിലെ ബാറ്റർമാരുടെയെല്ലാം പേടി സ്വപ്‌നമായിരുന്നു ദക്ഷിണാഫ്രിക്കൻ ഫാസ്റ്റ് ബൗളർ മോർണെ മോർക്കൽ. എന്നാൽ പ്രോടീസിന് വേണ്ടി നിരവധി വിക്കറ്റുകൾ വീഴ്ത്തിയിട്ടുള്ള അദ്ദേഹം സാക്ഷാൽ സച്ചിൻ ടെണ്ടുൽക്കറെ എന്നും ഭയപ്പെട്ടിരുന്നു എന്ന് പറയുകയാണ് ഇപ്പോൾ. 2006ലെ പരമ്പരയിൽ സച്ചിന് പന്തെറിയാൻ പറഞ്ഞപ്പോൾ പകച്ചുപോയി എന്ന് വെളിപ്പെടുത്തിയിരിക്കുകയാണ് മോർക്കൽ.\nമോർക്കൽ തന്റെ അരങ്ങേറ്റം നടത്തിയത് ആ പരമ്പരയിൽ ആയിരുന്നു. ലിറ്റിൽ മാസ്റ്ററിന് പന്തെറിയുന്നതിനെക്കുറിച്ച് ചിന്തിച്ച് തന്റെ കൈകൾ മരവിച്ചു പോയത് അദ്ദേഹം ഇപ്പോഴും ഓർക്കുന്നു.\n“2006ൽ ഞാൻ അരങ്ങേറ്റം കുറിച്ചപ്പോൾ… ഞാൻ എന്റെ ആദ്യ ഓവർ സച്ചിനാണ് എറിഞ്ഞത്. പോളി (ഷോൺ പൊള്ളോക്ക്) എനിക്ക് പന്ത് നൽകിയപ്പോൾ പകച്ചു പോയത് ഞാൻ ഓർക്കുന്നു,” അദ്ദേഹം ഒസ്റ്റാർ സ്‌പോർട്‌സിന്റെ ലൈവ് ഷോയിൽ പറഞ്ഞു.\nദക്ഷിണാഫ്രിക്കൻ പര്യടനത്തിനിടെ ആകെ ആറ് സെഞ്ചുറികൾ നേടിയ സച്ചിൻ അന്ന് മികച്ച ഫോമിൽ ആയിരുന്നു. എന്നാൽ, 2006/07 പര്യടനത്തിൽ സച്ചിന്ഒരു സെഞ്ച്വറി പോലും നേടാനായില്ല. പിന്നീട് 2010ൽ തന്റെ അവസാന ദക്ഷിണാഫ്രിക്കൻ പര്യടനത്തിലാണ് സച്ചിൻ രണ്ട് സെഞ്ചുറികളുമായി തിരിച്ചുവരവ് നടത്തിയത്.\nആ പരമ്പരയിൽ സച്ചിന് പന്തെറിയുമ്പോഴേക്കും തനിക്ക് കൂടുതൽ ആത്മവിശ്വാസം വന്നതായി മോർക്കൽ ഓർത്തു.\nAlso Read: IND vs SA First Test, Day 2: വില്ലനായി മഴ; രണ്ടാം ദിനത്തിലെ കളി ഉപേക്ഷിച്ചു\n“2010ൽ, അതൊരു ടെസ്റ്റ് മത്സരമായിരുന്നു, ഒന്നാം ദിവസം, നല്ല മഴ ഉണ്ടായിരുന്നു. ഇന്ത്യയെ 130 റൺസിന് പുറത്താക്കാൻ ഞങ്ങൾക്ക് കഴിഞ്ഞു. പിന്നീട് ബാറ്റിങ് സാഹചര്യങ്ങൾ മെച്ചപ്പെട്ടു, രണ്ടാം ഇന്നിംഗ്സിൽ അദ്ദേഹം ബാറ്റ് ചെയ്ത രീതി അതിശയകരമായിരുന്നു. ആ ബാറ്റിലേക്ക് ബൗൾ ചെയ്യാൻ വലിയ പാടായിരുന്നു. ഞങ്ങൾ അദ്ദേഹത്തിന് നേരെ പ്ലാൻ ചെയ്ത് എറിഞ്ഞു, എന്നിട്ടും അതിനും അദ്ദേഹത്തിന് മറുപടിയുണ്ടായിരുന്നു. എനിക്കിത് വളരെ പ്രത്യേകതായുള്ള ഓർമയാണ്,” മോർക്കൽ പറഞ്ഞു.\nഡെയ്ൽ സ്‌റ്റെയ്‌നൊപ്പം ദീർഘനാൾ ദക്ഷിണാഫ്രിക്കൻ ബൗളിങ്ങിന് നേതൃത്വം നൽകിയ മോർക്കൽ 86 ടെസ്റ്റ് മത്സരങ്ങളിൽ നിന്ന് 309 വിക്കറ്റുകളും 117 ഏകദിന മത്സരങ്ങളിൽ നിന്ന് 188 വിക്കറ്റുകളുമായാണ് വിരമിച്ചത്. 44 ടി20 മത്സരങ്ങളിൽ നിന്നായി 47 വിക്കറ്റുകളും അദ്ദേഹം നേടിയിട്ടുണ്ട്.\nWeb Title: Former protea pacer reveals he felt paralysed before bowling to sachin tendulkar\nഹാട്രിക് ജയം നേടാനാവാതെ ബ്ലാസ്റ്റേഴ്സ്; ജംഷധ്പൂരിനെതിരെ സമനില


സഭാ തര്‍ക്കം: ഓർത്തഡോക്സ് സഭാ പ്രതിനിധികൾ നാളെ പ്രധാനമന്ത്രിയെ കാണും | Representatives of the Orthodox Church will meet Prime Minister\nസഭാ തര്‍ക്കം: ഓർത്തഡോക്സ് സഭാ പ്രതിനിധികൾ നാളെ പ്രധാനമന്ത്രിയെ കാണും\nDelhi, First Published Dec 27, 2020, 5:54 PM IST\nമിസോറാം ഗവർണർ പിഎസ് ശ്രീധരൻ പിള്ളയ്ക്കൊപ്പമാകും കൂടിക്കാഴ്ച. മറ്റന്നാൾ യാക്കോബായ പ്രതിനിധികളും പ്രധാനമന്ത്രിയെ കാണും\nദില്ലി: സഭാ തര്‍ക്കത്തിൽ പരിഹാര നിര്‍ദ്ദേശങ്ങൾ ചര്‍ച്ച ചെയ്യാൻ പ്രധാനമന്ത്രിയുടെ സാന്നിധ്യത്തിൽ ചര്‍ച്ച. ഓര്‍ത്തഡോക്സ് സഭാ പ്രതിനിധികൾ നാളെ പ്രധാനമന്ത്രി നരേന്ദ്രമോദിയെ കാണും. മിസോറാം ഗവർണർ പിഎസ് ശ്രീധരൻ പിള്ളയ്ക്കൊപ്പമാകും കൂടിക്കാഴ്ച. മറ്റന്നാൾ യാക്കോബായ പ്രതിനിധികളും പ്രധാനമന്ത്രിയെ കാണുന്നുണ്ട്. സുപ്രീം കോടതി വിധി നടപ്പാക്കാനുള്ള ഇടപെടൽ വേഗത്തിലാക്കണമെന്ന് ഓർത്തഡോക്സ് വിഭാഗം പ്രധാനമന്ത്രിയോട് നേരിട്ട് അഭ്യർത്ഥിക്കും. ഇരു വിഭാഗത്തിന്‍റെയും മൂന്ന് പ്രതിനിധികളെയാണ് കൂടിക്കാഴ്ചയ്ക്ക് ക്ഷണിച്ചിരിക്കുന്നത്.\nയാക്കോബായ ഓർത്തഡോക്സ് വിഭാഗങ്ങൾ തമ്മിലുള്ള പള്ളി തർക്കം രൂക്ഷമായി തുടരുന്നതിനിടെയിലാണ് പ്രധാനമന്ത്രി ഇരു വിഭാഗങ്ങളുമായും ചർച്ച നടത്തുന്നത്. മലങ്കര സഭ തർക്ക പരിഹാരത്തിന് നിയമ നിർമ്മാണം അടക്കമുള്ള സാധ്യതകൾ പരിഗണിക്കണമെന്ന നിലപാടാണ് യാക്കോബായ വിഭാഗത്തിന്. പ്രധാനമന്ത്രിയുമായുള്ള കൂടിക്കാഴ്ചയിൽ പ്രശ്നപരിഹാരത്തിന് സാധ്യമായ എല്ലാ മാർഗങ്ങളും തേടണമെന്ന് യാക്കോബായ വിഭാഗവും ആവശ്യപ്പെടും.\nഅടുത്തയാഴ്ച കത്തോലിക്ക സഭ നേതൃത്വവുമായുള്ള കൂടിക്കാഴ്ചക്കും പ്രധാനമന്ത്രി സമയം അനുവദിച്ചിട്ടുണ്ട്. ന്യൂനപക്ഷ സ്കോളര്‍ഷിപ്പ്, ലവ് ജിഹാദ്, അടക്കമുള്ല വിഷയങ്ങളിലെ ഇടപെടല് ആവശ്യപ്പെട്ട് നേരത്തെ സഭാ നേതൃത്വം പ്രധാനമന്ത്രിക്ക് നിവേദനം നല്‍കിയിരുന്നു.\nLast Updated Dec 27, 2020, 6:00 PM IST


ഇ-ടോയ്‌ലറ്റുകള് വേണമെന്ന ആവശ്യം ശക്തമാവുന്നു\nFri Feb 22 2019 23:53:41 GMT+0530 (IST)\nആലത്തൂര്: ആലത്തൂരില് ശങ്കയകറ്റാന് വഴിയില്ലാത്തതിനു ബദലായി ഇ-ടോയ്‌ലറ്റുകള് വേണമെന്ന ആവശ്യം ശക്തമാവുന്നു. സ്വാതി ജങ്ഷനിലെ മിനി സിവില് സ്‌റ്റേഷന്, പുതിയ ബസ് സ്റ്റാന്റ് മാര്‍ക്കറ്റ് പരിസരം,പഴയ ബസ് സ്റ്റാന്‍ഡിനു സമീപം ഗവണ്‍മെന്റ് ഗേള്‍സ് സ്‌കൂള് മതിലിനോട് ചേര്‍ന്നുള്ള സ്ഥലം എന്നിവിടങ്ങളില് ഇ-ടോയ്‌ലറ്റ് സ്ഥാപിക്കണമെന്നാണ് നിര്‍ദ്ദേശം.\nതാലൂക്കാസ്ഥാനമായിട്ടും വൃത്തിയും അടിസ്ഥാന സൗകര്യവുമുള്ള കംഫര്‍ട്ട് സ്‌റ്റേഷന് ഇല്ലാത്തത് ജനങ്ങള്‍ക്കുണ്ടാക്കുന്ന ദുരിതം ചില്ലറയല്ല. താലൂക്കാസ്ഥാനമെന്ന നിലയില് കോടതി, പോലിസ്, താലൂക്ക് ഓഫിസ് തുടങ്ങി വിവിധ ഓഫിസുകളിലെ ആവശ്യങ്ങള്‍ക്കായി എത്തുന്ന ജനങ്ങള്‍ക്ക് മൂത്രശങ്ക മാറ്റാന് ഇടമില്ലാത്തത് ബുദ്ധിമുട്ടുണ്ടാക്കുന്നുണ്ട്. നിലവില് പുതിയ ബസ് സ്റ്റാന്‍ഡിലുള്ള കംഫര്‍ട്ട് സ്റ്റേഷന് വൃത്തിഹീനമായ സാഹചര്യത്തിലാണ് പ്രവര്‍ത്തിക്കുന്നത്. ഇവിടെ വരുന്ന യാത്രക്കാരും ബസ് ജീവനക്കാരും സ്വകാര്യ വ്യാപാര സ്ഥാപനങ്ങളിലെ വനിതാ ജീവനക്കാരും ബുദ്ധിമുട്ടുന്നതിനെ കുറിച്ച് തേജസ് നേരത്തേ റിപോര്‍ട്ട് ചെയ്തിരുന്നു.\nവ്യാപാര സ്ഥാപനങ്ങളിലും ഹോട്ടലുകളിലും മൂത്രപ്പുരയും അനുബന്ധ സൗകര്യങ്ങളും ഉണ്ടയിരിക്കണമെന്ന ചട്ടം പാലിക്കപ്പെടാത്തതാണ് കൂടുതല് പ്രയാസം സൃഷ്ടിക്കുന്നത്.\nപഴയ ബസ് സ്റ്റാന്‍ഡിലടക്കം തിരക്കേറിയ സ്ഥലങ്ങളില് പൊതുശാചാലയങ്ങള് ഇല്ല. പലരും താലൂക്ക് ആശുപത്രിയില് പോയി ഒപി ടിക്കറ്റെടുത്താണ് ശങ്ക തീര്‍ക്കുന്നത്. പ്രാഥമിക സൗകര്യങ്ങളില്ലാത്തതിനാല് സ്വകാര്യ സ്ഥാപാനങ്ങളില് ജോലി വേണ്ടേന്നു വെച്ച വനിതാ ജീവനക്കാരും നിരവധിയാണ്. പലരും ജോലി ചെയ്യുന്നത് വെള്ളം കുടി പോലും ഒഴിവാക്കിയാണ്. പഴയ ബസ് സ്റ്റാന്‍ഡിലെ ബസ് സ്‌റ്റോപ്പ് പരിഷ്‌കരിച്ച് ഇടോയ്‌ലറ്റ് നിര്‍മിക്കുന്നത് പരിഗണനയിലാണെന്ന് പഞ്ചായത്ത് പ്രസിഡന്റ് ടി ജി ഗംഗാധരന് തേജസിനോട് പറഞ്ഞെങ്കിലും ഇതു വരെയും ഇത് നടപ്പാക്കാന് അധികൃതര് ശ്രമിച്ചിട്ടില്ല.